
<שינויים בתקציב לשנת 2016>
<היו"ר משה גפני:>
 
בוקר טוב, אני מתכבד לפתוח את ישיבת ועדת הכספים. הצעה לסדר, חברת הכנסת סתיו שפיר, בבקשה.
<סתיו שפיר (המחנה הציוני):>
תודה, אדוני. קודם כול אני רוצה לדבר על מה שהיה כאן אתמול. אתמול הצבענו על סכום של בערך עשרה מיליארד שקלים. בישיבת ועדה של כמה שעות בחישוב קל עברו פה 55 מיליון שקלים בדקה. כבוד היושב-ראש, זה לא סכום שמאפשר לחברי הכנסת כאן בוועדה באמת לפקח על התקציב, ואתה יודע את זה, וכל החברים כאן יודעים את זה. 
בישיבה ביום חמישי, שגם היא נגעה להרבה מאוד העברות תקציביות, הצלחנו במהלך הדיון לגלות טעויות שעשו בתום לב במשרד האוצר, כמו למשל לקצץ יותר כסף מהכסף שהעבירו אל היעד שהיה כתוב בהעברה, או לעשות העברות שלא היו מן המניין ולא היו צריכות בכלל להיכלל, וגם משרד האוצר חזר בו, וחלק מההעברות ירדו מהפרק. אתמול לא הייתה שום אפשרות בכלל לחשוף טעויות כאלה או בכלל להבין מה קורה בתוך התקציב, כשפעם אחת התגלגל תקציב מהדיור הציבורי לניצולי שואה, ובפעם אחרת התגלגל תקציב מהקשישים והחלשים אל הדיור, ובפעם אחרת עוד פעם מהדיור הציבורי והפעם לחברון. 

גפני, כספים עברו פה באמת מכיס לכיס בלי שלוועדת הכספים, הוועדה שאמורה לפקח על התקציב, יש איזושהי הזדמנות לעשות ולו הפיקוח העדין הקטן ביותר על הכסף הזה. אתה יודע מניסיונך הרב בוועדה, כנראה יותר ניסיון ממה שיש פה לכל הנוכחים, שכשאנחנו לא יכולים לדון בהעברות האלה לפרטי פרטים אנחנו עושים עוול לתפקיד שלנו, אנחנו עושים עוול לציבור הישראלי משלם המסים, כי אין שום סיכוי שנצליח לפקח על התקציב, אין שום סיכוי שנצליח לעלות על טעויות כאלה. וכל כסף כזה בטעות, כל חמישה מיליון שקלים שהאוצר בטעות קיצץ יותר ממה שהיה צריך כפי שהתגלה ביום חמישי, זה כסף שהיה יכול ללכת לדיור ציבורי, זה כסף שהיה יכול ללכת לניצולי שואה ולהציל חיים, זה המשמעות של הכסף הזה. 
ואני אומרת לך, ברמה האישית זה פשוט כואב לשבת פה ולראות כל כך הרבה כספים במיליארדים שזולגים להם מהתקציב אל יעדים לא ברורים שאף אחד מהנוכחים לא יודע מהם, בשעה שיושבים פה מחוץ לכנסת אנשים שזקוקים לכסף הזה, שזקוקים לסיוע מהמדינה ולא מקבלים אותו. אתה רואה חוקים כל כך חשובים כמו למשל ​– דיברנו על זה לא מזמן – הנגשה של מבני חינוך לאנשים עם מוגבלות, חוק שעבר אבל לא מיושם בגלל שאין לכאורה כסף. ואנחנו יודעים שיש כסף בקופת המדינה כדי שאפשר יהיה להנגיש את כל המוסדות הציבוריים, ובעיקר מוסדות חינוך לאנשים עם מוגבלות. אנחנו יודעים את זה. אבל במקום שהכסף הזה יגיע לאנשים עם מוגבלות הוא הולך, אני לא יודעת לאיפה, למטוס של ביבי, לכל מיני דברים אחרים שעברו פה בהעברות ואף אחד לא יודע מהם. אף אחד לא יודע.
אני אומרת לך, גפני, גם נשלח הבוקר, כך הבנתי, מכתב מהרבה מאוד ארגונים שאחראים על מינהל תקין ועל שקיפות, כמו המכון הישראלי לדמוקרטיה, ו"הסדנא לידע ציבורי", ותנועות רבות נוספות שגם הם פנו לחברי הוועדה וביקשו שהוועדה תחזור בה מהשהיית הנוהל שנועד לתת לחברי הכנסת מידע בסיסי מינימלי על העברות. והוא נועד לא רק לצורכי שקיפות, אלא לכך שמשרד האוצר ייעל את עבודתו וישמור על כספי ציבור כפי שנדרש, ושתקציב המדינה יהיה תקציב רציני, מתוכנן, שמשתמש בכספים שלנו באמת לטובת אזרחי ישראל, ולא זורק 30 מיליארד על כל מיני עודפים שמתגלגלים משנה לשנה ולא מגיעים לאזרחי ישראל. 
אני מבקשת ממך, גפני, לפני שאנחנו ממשיכים עם ההעברות האלה, בבקשה תשקול בכובד ראש ותפתח את זה לדיון בוועדה, לבטל את השהיית הנוהל הזה שזה דבר שלא היה צריך להיעשות, ולאפשר לחברי ועדת הכספים לעשות את עבודתם ולפקח על תקציב המדינה כפי שאנחנו נדרשים. אחרת עדיף לסגור את הוועדה ולא להעמיד פנים שאנחנו עושים זאת כשאנחנו לא עושים זאת.
<היו"ר משה גפני:>
תודה רבה.
<עודד פורר (ישראל ביתנו):>
לפי הקצב של זה גם העברנו 900 מיליארד שקל בליל התקציב, אז זה יוצא מיליארד וחצי בדקה. אם נתחיל לעשות חשבונות על כמה - - -
<היו"ר משה גפני:>
אני לוקח ברצינות את הדברים שלך. ואני רוצה לומר לך, זאת הצגת דברים נכונה כשלעצמה, זה ברור שאם היה זמן לדון על הרבה העברות ביותר זמן ודאי שהיה יותר טוב. להציג את זה שכאילו כתוצאה מזה אנשים לא יקבלו את הכסף, אנשים שזקוקים לזה, זה ממש לא נכון. ההפך הוא הנכון. אם אנחנו עושים עכשיו דיונים על הסוג הזה, זאת אומרת, עד מחר כבר אי-אפשר להעביר את הכסף, לא יקבלו ניצולי שואה את הכסף, לא יקבלו מוסדות הביטחון, המוסדות הביטחוניים, לא יקבלו הרווחה, הנכים והקשישים, וכל מה שעומד פה על סדר-היום. 
ברגע שאמרו לגבי המטוס של ראש הממשלה אז זה היה תנאי. לא יהיה דבר כזה שנצטרך להצביע על מטוס של ראש הממשלה ועוד דברים חיוניים ביחד. עצרתי את הדיון בעניין הזה, העברתי את זה לראש הממשלה. לא קל לי שם, אבל אני לא אביא את זה להצבעה, אלא בנפרד.
<סתיו שפיר (המחנה הציוני):>
בסדר. הוא עכשיו לא רוצה לטוס לשום מקום יותר.

<היו"ר משה גפני:>
לא חשוב. סתיו, שמעתי אותך.

<מיקי רוזנטל (המחנה הציוני):>
אולי באמת הגיע הזמן לדון גם על מעונות ראש הממשלה.
<היו"ר משה גפני:>
כן, בסדר.

<יהודה גליק (הליכוד):>
רק אתה אומר את המילים ראש הממשלה זה נוגע להם, מקפיץ אותם. מקפיץ פה את האנשים. 

<היו"ר משה גפני:>
רגע, אבל האנשים צודקים. 

<מיקי רוזנטל (המחנה הציוני):>
בצדק.
<היו"ר משה גפני:>
חברי כנסת רוצים דיון, ואנחנו נקיים את הדיונים האלו. אני לא אומר שלא, אבל אני אומר להציג את הדברים לגבי שלושת הימים האלה. זה כבר לא חמישה ימים אפילו. לגבי שלושת הימים האלה לא יקבלו ניצולי השואה, ראינו את זה אתמול בדיון, לא יקבלו נכים בגלל שלמשרד הרווחה לא יהיה כסף להעביר, וזה יחזור לאוצר. אנחנו יודעים על מה מדובר. זה לא שאנחנו לא יודעים על מה מדובר. להציג את הדברים, לשנות את הנוהל עכשיו חזרה, המשמעות של העניין שכסף חוזר לאוצר, שהאנשים שזקוקים לכסף לא יקבלו.
<סתיו שפיר (המחנה הציוני):>
לא, הוא רק חוזר לדיון, זה הכול.
<היו"ר משה גפני:>
אבל שמעתי אותך ולא התערבתי. זה לא דיון, המשמעות היא ששלושה-ארבעה ימים נוספים אנחנו צריכים דיונים, והמשמעות של העניין שהכסף חוזר לאוצר. לכן התקבלה פה החלטה אחראית, וההחלטה אומרת שלפרק זמן קצר של שלושה-ארבעה ימים, שזה סוף שנת התקציב – אז אפשר להגיד קונספירציה שמשרד האוצר החזיק את זה, הוא לא ידע שנקבל החלטה כזאת, הוא חשב שנתנהל על-פי הנוהל, זאת יוזמה שלנו. יזמתי את זה בגלל שפחדתי שאנחנו הולכים להפסיד את הכסף הזה לטובת האנשים שזקוקים לו, זה הכול. 
אז אני לא מבטל את הדברים שלך, אני לא מזלזל בהם, חס וחלילה. אבל בסדר העדיפות כמו תמיד בחיים, האם להמשיך את הנוהל ולהעביר כסף לאוצר, להחזיר כסף לאוצר ואנשים מסכנים שזקוקים לכסף הזה לא יקבלו את זה, או לפעול בנוהל יותר מהיר לפחות בשלושה ימים האלה, זאת ההחלטה של הוועדה. 
<סתיו שפיר (המחנה הציוני):>
גפני, אם רק תרשה לי להגיב. 

<היו"ר משה גפני:>
אני לא ממשיך את הדיאלוג הזה. אני לא מזלזל בדברים שלך, אני מקבל אותם.

<סתיו שפיר (המחנה הציוני):>
אני גם לא מזלזלת בשלך, בגלל זה אני רוצה להגיב.

<היו"ר משה גפני:>
אני מקבל אותם בכובד ראש, אבל אין ברירה.

<סתיו שפיר (המחנה הציוני):>
גפני, בגלל זה אני רוצה להגיד משהו.

<היו"ר משה גפני:>
כן, אבל זה יהיה משפט, בבקשה.

<סתיו שפיר (המחנה הציוני):>
קודם כול, כמו שהאוצר יודע, הכסף שיגיע בסוף השנה, בדצמבר, הרבה מהגופים הנתמכים, הגופים שאמורים להשתמש בכסף הזה כבר לא יוכלו להשתמש בו. אני גם מציעה לך לבדוק עם האוצר. אז למעשה האוצר משתמש בנו, בוועדה.

<היו"ר משה גפני:>
אפשר לבדוק גם עכשיו בהעברות.
<סתיו שפיר (המחנה הציוני):>
הוא משתמש בנו בוועדה כדי שהכסף הזה יחזור לקופה.

<היו"ר משה גפני:>
אז בשביל מה הוא צריך להביא את זה בכלל? הרי אם הוא לא מעביר את זה הוא לא צריך להביא את זה.

<סתיו שפיר (המחנה הציוני):>
כדי שהכסף יחזור לקופה. ככה בדיוק זה נשאר בקופה במקום שהכסף ילך לעמותות ולאנשים.

<היו"ר משה גפני:>
זאת כבר שאלה עובדתית. אני חולק עלייך.

<סתיו שפיר (המחנה הציוני):>
אז בוא נבדוק אותה.
<היו"ר משה גפני:>
העובדות, אנחנו שואלים את האנשים פה גם שמביאים את זה. שאלנו אותם אתמול. אם הם לא רוצים, והם רוצים להחזיר את הכסף לאוצר, הם לא צריכים להביא את זה בכלל. אני לא ביקשתי מהם את ההעברות. 

<סתיו שפיר (המחנה הציוני):>
תפתח את המערכת התקציבית של האוצר - - -

<היו"ר משה גפני:>
האוצר מביא את זה, חתום על זה אמיר לוי.

<סתיו שפיר (המחנה הציוני):>
תפתח את המערכת התקציבית של האוצר, ותראה איך אותו כסף חוזר שנה אחרי שנה, כי הוא לא מגיע ליעד שלו. אנחנו מצביעים, אבל הוא לא מגיע לאיפה שאמרו לנו שהוא יגיע, בגלל זה הם רוצים להעביר את זה בסוף השנה. 

<קריאה:>
זה לא נכון.

<היו"ר משה גפני:>
די, נגמר. הוויכוח הוא ויכוח, הוא הוכרע. 

הגשת רוויזיה על העברה למשרד החוץ. מה מס' הבקשה או הרוויזיה? 
<טמיר כהן:>
משרד החוץ, זאת הייתה פנייה מס' 300 עד 304.
<היו"ר משה גפני:>
מי בעד הרוויזיה? ירים את ידו. מי נגד? 

הצבעה

בעד – מיעוט
נגד – רוב
נמנעים – אין

הרוויזיה לא נתקבלה. 

<היו"ר משה גפני:>
הרוויזיה לא התקבלה. אנחנו ממשיכים לפי הסדר.
<טמיר כהן:>
עמ' 227 בחוברת העבה.

<היו"ר משה גפני:>
רשויות פיקוח, מי מסביר את זה?

<דניאל מלצר:>
הפנייה שמונחת בפניכם נועדה לתקצוב של כ-7.5 מיליון שקלים לתקציב היחידה לאכיפת דיני תכנון ובנייה. לכסף הזה יש שתי מטרות.
<היו"ר משה גפני:>
בסדר, לא חשוב. לאן הולך הכסף? 
<דניאל מלצר:>
לשתי מטרות, אחד למכרזים - - -

<היו"ר משה גפני:>
לאן? לאיזה משרד?
<דניאל מלצר:>
היחידה לאכיפת דיני תכנון ובנייה. 

<היו"ר משה גפני:>
ואם נעביר את זה עכשיו הם יוכלו להשתמש עכשיו בכסף או שכבר מאוחר?
<דניאל מלצר:>
ודאי, אני אסביר.

<היו"ר משה גפני:>
בבקשה.

<דניאל מלצר:>
אחת המטרות היא עבור מכרז לביצוע סקרים ופיענוח תצלומי אוויר של עבירות בנייה ברחבי הארץ. המכרז הסתיים, יש זוכה, ועל מנת להתקשר אתו צריך את הכסף. בנוסף, יש סכום של כ-2.3 מיליון שקלים עבור תשלום למינהל הרכב הממשלתי.
<היו"ר משה גפני:>
אני חושב שזו העברה טובה. אתה יכול להגיד לי למה הבאתם את זה רק עכשיו?
<דניאל מלצר:>
כן, אסביר. קודם כול, המכרז הסתיים רק לאחרונה. 
<מיקי רוזנטל (המחנה הציוני):>
רגע, המדינה עד היום לא צילמה עבירות בנייה? הרבה עיריות עושות את זה מיוזמתן.
<יהודה גליק (הליכוד):>
יש כל הזמן עבירות בנייה.
<מיקי רוזנטל (המחנה הציוני):>
עיריית תל-אביב עושה את זה כבר 20 שנה בערך.

<קריאה:>
צריך לעדכן את זה כל פעם.

<דניאל מלצר:>
תצלומי אוויר?

<מיקי רוזנטל (המחנה הציוני):>
צילומים מהאוויר ובדיקה של החריגות מהאוויר, לא עשיתם את זה עד היום אף פעם? 

<דניאל מלצר:>
יחידת האכיפה החלה את הפעילות עכשיו בעקבות החלטת הממשלה לחיזוק האכיפה לדיני התכנון והבנייה, והיא הולכת לעשות את זה עכשיו עם הוועדות המקומיות ברחבי הארץ.
<היו"ר משה גפני:>
שאלות. מי בעד אישור הפניות? ירים את ידו. מי נגד?
הצבעה

בעד – רוב
נגד – מיעוט
נמנעים – אין
פנייה מס' 309-308 אושרה.
<היו"ר משה גפני:>
הפנייה אושרה.
<מיקי רוזנטל (המחנה הציוני):>
מפליא שלא עשו את זה עד עכשיו. עיריית תל-אביב עושה את זה 20 שנה. 
<מיקי לוי (יש עתיד):>
יכולתם לראות את זה לפני. חבל שזה ברגע האחרון. 

<היו"ר משה גפני:>
כן, נכון.

<מיקי רוזנטל (המחנה הציוני):>
צילמתי את זה פעם מהמטוס. הם מצלמים שטחים - - -

<היו"ר משה גפני:>
עוד הפעם מטוס. מה, עכשיו עוד מטוס?

<טמיר כהן:>
כולם טייסים פה. עמ' 237.

<היו"ר משה גפני:>
עמ' 237, מס' פנייה לוועדה 310 עד 312, של המשרד להגנת הסביבה.
<אורי דביר:>
הפנייה נועדה להעביר תקציב של שני מיליון ש"ח שעיקרם תקצוב שכר בעקבות הגדלת ההוצאה שנבעה מהוספת תקנים לעוזרי השר וסגן השר. העברת תקציב מהמטה הקיברנטי - - -
<היו"ר משה גפני:>
אישרנו את זה כבר. 

<אורי דביר:>
נכון, אישרנו את התקנים, עכשיו אנחנו מעבירים את השכר.

<מיקי רוזנטל (המחנה הציוני):>
סגני השרים לא עושים כלום, למה הם צריכים עוד עוזרים?

<אורי דביר:>
יש פה העברת תקציב מהמטה הקיברנטי עבור הקמת יחידה שמטרתה הגברת ההגנה במערכות המחשוב.
<סתיו שפיר (המחנה הציוני):>
איך זה קשור אחד לשני שני הדברים האלה? למה זה באותה העברה?

<מיקי רוזנטל (המחנה הציוני):>
לא, באמת, חבר'ה, מה עושים סגני שרים? לא עושים כלום.

<מיקי לוי (יש עתיד):>
עוד הפעם אותו סיפור. עוד הפעם, באמת, מי צריך את זה?

<סתיו שפיר (המחנה הציוני):>
כורכים פה כל פעם דברים שאחד לא קשור בשני באותה העברה.

<מיקי לוי (יש עתיד):>
החבר'ה של האוצר, מה קשור ניקוי הירקון? מה? סגן השר מנקה את הירקון?

<סתיו שפיר (המחנה הציוני):>
לא, זה העוזרים של סגן השר.
<אלי כהן (כולנו):>
אמר משהו קברניטי, נשמע לי רציני.
<מיקי לוי (יש עתיד):>
סגן השר מנקה את הירקון, חבר הכנסת מזוז, במקום להוזיז את האמוניה, מנקה את הירקון.
<קריאות:>
- - -

<אורי דביר:>
אפשר לסיים?

<היו"ר משה גפני:>
רגע, חכה. חבר הכנסת מיקי לוי, קודם שהוא יסביר ואחרי זה תעירו את ההערות.

<יהודה גליק (הליכוד):>
זה עוד לפני שאכלתם סופגניות, מה יהיה?

<מיקי רוזנטל (המחנה הציוני):>
תגידו שאתם לא מסכימים.

<היו"ר משה גפני:>
תנו לו להסביר.
<אורי דביר:>
מה שאישרנו אישרנו - - -
<מיקי רוזנטל (המחנה הציוני):>
מה זה? אנחנו לא מאשרים אוטומטית.
<היו"ר משה גפני:>
רגע, מיקי, שנייה. אישרנו מה שאמרת, אישרנו תקנים לעוזרי סגן השר. 

<מיקי רוזנטל (המחנה הציוני):>
מתי אישרת?
<אורי דביר:>
ולשר.

<היו"ר משה גפני:>
בישיבה קודמת. לא אתמול, אלא בשבוע שעבר.
<סתיו שפיר (המחנה הציוני):>
ביום חמישי.
<רחל עזריה (כולנו):>
כולנו זוכרים.

<היו"ר משה גפני:>
אישרנו. עכשיו מה אתם מבקשים?
<אורי דביר:>
עכשיו אנחנו מבקשים פה כמה דברים. קודם כול נוצרו לנו פערים בתקציב השכר, אנחנו מעבירים את הכסף לשכר. הפערים גם נוצרו בעקבות הכוננויות שהיו בשריפה בכרמל, ובעקבות הסכמי פרישה מוקדמת של עובדים.
<מיקי רוזנטל (המחנה הציוני):>
סגן השר יושב בכוננות, צריך לשלם לו כסף.

<סתיו שפיר (המחנה הציוני):>
מה זאת אומרת? למה בעקבות הכוננות נוצרו פערים בשכר?
<אורי דביר:>
כי בעקבות השריפה בכרמל אנשים עשו שעות נוספות, הם צריכים לקבל תשלום.
<סתיו שפיר (המחנה הציוני):>
ועל האירוע היחיד הזה אתם לא מחשבים מלכתחילה סיכונים ושעות נוספות? שעות נוספות לא נכללות בתוך החישוב של התקציב? גפני, שמעת? 
<היו"ר משה גפני:>
לא שמעתי. מה?
<סתיו שפיר (המחנה הציוני):>
הם טוענים שהכסף הוא על השעות הנוספות שאנשים עשו בכוננות.

<מיקי רוזנטל (המחנה הציוני):>
בעקבות השריפה.

<סתיו שפיר (המחנה הציוני):>
 אז שאלתי אם שעות נוספות לא מחושבות בתכנון תקציבי, אם כל השעות הנוספות זה בנפרד.
<שאול הויזלר:>
כבוד היו"ר, התקצוב הוא גם לתקנים של השר ושל סגן השר, הוא גם לשעות נוספות, והוא גם להסכמי הפרישה המוקדמת של עובדים ותיקים. בנוסף, בפנייה יש גם תקצוב להרשאה.
<סתיו שפיר (המחנה הציוני):>
תחלק לנו את זה כמה על כמה.
<מיקי לוי (יש עתיד):>
מי האוצר? 

<אורי דביר:>
אני האוצר, שאול הוא התקציבן. הוא פותח את הקובץ עם הפירוט של בדיוק כמה זה כל סעיף.
<היו"ר משה גפני:>
חבר'ה, רק יותר מהר.

<מיקי רוזנטל (המחנה הציוני):>
אבל למה משרד הפנים קשור למשרד לאיכות הסביבה?

<היו"ר משה גפני:>
איזה משרד הפנים?
<מיקי לוי (יש עתיד):>
תראה את הסעיפים, מין שאינו במינו.
<אורי דביר:>
משרד הפנים מעביר כסף להשתתפות.
<מיקי רוזנטל (המחנה הציוני):>
יש שם רשות הירקון ורשות הקישון, למה זה שייך להעברה הזאת?
<היו"ר משה גפני:>
מה זה? אבל הנושא של נחל הירקון ונחל הקישון זה לא הגנת הסביבה?

<מיקי לוי (יש עתיד):>
גפני, אבל תראה את סעיף 2, הכול באותה העברה.
<אורי דביר:>
אני רוצה לציין, זאת פניית סוף שנה בגלל זה זה כל ההעברות הסופיות שהמשרד היה אמור לקבל.
<סתיו שפיר (המחנה הציוני):>
זה לא קשור, זו לא פנייה קשורה אחת לשנייה.
<מיקי רוזנטל (המחנה הציוני):>
אבל זה לא קשור אחד לשני.

<היו"ר משה גפני:>
כן.

<טמיר כהן:>
תמשיך הלאה.

<אורי דביר:>
בנוסף, בפנייה יש גם הרשאות למימון התחייבויות של הקרן לשמירת הניקיון שעיקרם טיפול בפסולת בפריפריה, הרחבת הסדרה של הטיפול בפסולת ביישובים לא יהודיים, תמיכה בחוק השקיות, וסיוע בטיפול בפסולת בניין.
<מיקי רוזנטל (המחנה הציוני):>
למה משרד הפנים יחד עם המשרד להגנת הסביבה? לא ברור ולא מובן ולא ראוי ולא רצוי.
<סתיו שפיר (המחנה הציוני):>
כי הם לוקחים מהרשויות.

<אורי דביר:>
משרד הפנים מעביר השתתפות לרשויות.
<היו"ר משה גפני:>
אבל הם טוענים פה שזה ביחד. 

<סתיו שפיר (המחנה הציוני):>
תגיד לי, הקרן לשמירת ניקיון, מה הסיפור של התקציב הזה? הסכומים פה לא מסתדרים בהיסטוריה של התקציב. היא תוקצבה ב-2016 ב-1.31 מיליארד שקלים? זה באמת התקציב שלה? כי אתם כל פעם מביאים משם העברות.
<שאול הויזלר:>
הקרן לשמירת הניקיון זאת קרן שהיא בהוצאה מותנית בהכנסה. עיקר הכנסות הקרן הם בעצם מהיטל ההטמנה, הסברנו את זה כמה פעמים בוועדה. למעשה, כל שנה בערך כ-450-400 מיליון שקל מגיע מהיטל הטמנה לקרן, והכסף מתגלגל משנה לשנה. יש שם פרויקטים רב-שנתיים שעיקרם הפרדה במקור והקמת מתקני קצה. הקרן גם עושה פעילות מחוץ למשרד, למשל פעילות חינוך בתחום - - - 
<סתיו שפיר (המחנה הציוני):>
כל זה טוב ויפה, אבל אתם מביאים הרבה מאוד העברות תקציביות שמגיעות מהקרן. 
<שאול הויזלר:>
כרגע מה שמבוקש מהוועדה זה בעצם תקצוב של הרשאה להתחייב. בגלל שהפרויקטים הם רב-שנתיים נדרש שם תקציב שהוא הרשאה להתחייב. ומה שמבוקש כאן זה תקצוב של 300 מיליון שקל הרשאה להתחייב, כאשר המימון יגיע מכספי הקרן עצמה, רק לצורך הוצאת התחייבות שהיא התחייבות רב-שנתית.
<סתיו שפיר (המחנה הציוני):>
למה בהרשאה ולא לתקצב כל שנה לפי התכנון התקציבי של זה?
<שאול הויזלר:>
בגלל שהוראות התק"ם אוסרות על חשב להוציא התחייבות מעבר לתוקף ההתחייבות לסוף השנה העוקבת. אם אתה רוצה להוציא התחייבות שהיא אחרי ה-31 בדצמבר של 2017 אתה צריך עכשיו להתחייב, למרות שהמזומן נמצא כבר בקרן. כלומר, לא נדרש מזומן, והוועדה לא תתבקש לאשר מזומן כי כבר אושרה ההוצאה. 

<מיקי לוי (יש עתיד):>
כמה תקנים עבור סגן השר? 

<שאול הויזלר:>
עבור סגן השר זה לפי הוראות הנציבות. יש חוזר נציבות שמפרט בדיוק כמה תקנים לעובדי לשכה של שר ושל סגן השר. סך הכול הוועדה כבר אישרה בפנייה 196 תוספת של 14 תקנים.
<מיקי רוזנטל (המחנה הציוני):>
14 תקנים?
<שאול הויזלר:>
14 תקנים. זה לא רק לסגן השר, זה בגלל שהשר - - - 

<היו"ר משה גפני:>
למי 14 תקנים?
<מיקי רוזנטל (המחנה הציוני):>
שאלנו כמה זה לשר וכמה זה לסגן השר.
<היו"ר משה גפני:>
למי התקנים האלה?

<שאול הויזלר:>
מה זה השש ומה זה השמונה? לסגן השר זה שמונה תקנים ולשר זה שישה תקנים. 

<מיקי רוזנטל (המחנה הציוני):>
לסגן השר מזוז שמונה תקנים?

<שאול הויזלר:>
שמונה תקנים.

<מיקי רוזנטל (המחנה הציוני):>
הוא לא עושה כלום בעצמו.

<היו"ר משה גפני:>
רגע, לא.

<שאול הויזלר:>
לעובדי לשכתו. לא בשבילו.
<מיכאל מלכיאלי (ש"ס):>
אם הוא עושה.

<מיקי רוזנטל (המחנה הציוני):>
לא, באמת, הוא לא עושה שום דבר. תאמין לי, הוא לא עושה שום דבר.

<היו"ר משה גפני:>
צריך לצאת מתוך הנחה שהוא עושה.

<מיקי רוזנטל (המחנה הציוני):>
הוא עף ממשרד למשרד והוא לא עושה שום דבר.

<דוד ביטן (הליכוד):>
מיקי, יש כללים הרי כמה מגיע לשר.

<מיקי רוזנטל (המחנה הציוני):>
בכללי, הוא לא עושה כלום, למה שנבזבז עליו כסף?

<שאול הויזלר:>
שוב, זה לא לשיקול דעת של המשרד.
<מיקי רוזנטל (המחנה הציוני):>
זה מינוי פוליטי שהוא קיבל לנחמה. בסדר, מילא אנחנו מנחמים אותו, אבל גם לשכה ושמונה עוזרים? 
<היו"ר משה גפני:>
שנייה, בואו נעשה סדר.
<סתיו שפיר (המחנה הציוני):>
גפני, אפשר להביא לפה את סגן השר שיציג את עבודתו, ואחר כך נדבר על התקנים.

<היו"ר משה גפני:>
אפשר להביא הכול, אבל רק שנייה, לא להמשיך. מיקי רוזנטל.

<מיקי רוזנטל (המחנה הציוני):>
כן.

<היו"ר משה גפני:>
כל התקנים שעליהם מדובר, גם שרים וגם סגני שרים, זה מינויים פוליטיים, הכול. מראש הממשלה ועד אחרון סגני השרים הכול מינויים פוליטיים. 

<מיקי רוזנטל (המחנה הציוני):>
אבל ראש הממשלה עובד.

<היו"ר משה גפני:>
גם ח"כים הם מינויים פוליטיים.

<מיקי לוי (יש עתיד):>
מי אמר?

<מיקי רוזנטל (המחנה הציוני):>
את סגן השר הזה בעצמו זרקו ממשרד הפנים, משמשרד הזה, מהמשרד הזה, שמו אותו שם, עכשיו אנחנו עוד נעשה לו עוזרים? נו, באמת. 

<דוד ביטן (הליכוד):>
אבל זה החוק, אדוני.

<מיקי רוזנטל (המחנה הציוני):>
ועדיין אפשר למחות על בזבוז כספי הציבור.

<היו"ר משה גפני:>
התפקיד שלנו זה לבדוק. מיקי רוזנטל, אתה מוחה, זה בסדר.
<דוד ביטן (הליכוד):>
יש גם ח"כים שלא עושים כלום, אולי נוריד להם את העוזרים? 

<מיקי רוזנטל (המחנה הציוני):>
בשמחה.
<היו"ר משה גפני:>
אבל מה שחשוב לי לדעת, האם זה עומד בתקן שעליו מדובר שלכל סגן שר או לכל שר - - -
<שאול הויזלר:>
בוודאי. יש חוזר מפורט של הנציבות.
<היו"ר משה גפני:>
אני באמצע השאלה, אתה חסר סבלנות, אתה יותר גרוע ממני. השאלה, האם השרים וסגני השרים שעליהם מדובר שאתם מביאים לאישור עכשיו את התקנים ואת השכר לעוזרים, האם זה עומד בתקן הממשלתי שנקבע על-ידי נציבות שירות המדינה? האם שמונה עוזרים יש לסגן שר? 
<דוד ביטן (הליכוד):>
זה כולל מזכירות.

<היו"ר משה גפני:>
בבקשה.
<שאול הויזלר:>
בהתאם לנוהל, לפנייה 196 צורפו הסברים מפורטים, גם צורף חוזר הנציבות שדן בנושא. 

<היו"ר משה גפני:>
תענה לי. אני עכשיו לא בישיבות של להסתכל בניירות, תענה.
<שאול הויזלר:>
התשובה היא כן. חוזר הנציבות מפרט כמה תקנים יש ללשכה של שר שהוא על שני משרדים, בניגוד לשר אבי גבאי שהיה על משרד אחד, התוספת שם היא שישה תקנים, ותוספת של שמונה תקנים לסגן שר לפי חוזר הנציבות. אין למשרד שיקול דעת בנושא.
<מיקי רוזנטל (המחנה הציוני):>
אוי, אוי, אוי, אוי.
<היו"ר משה גפני:>
טוב, רבותי. בבקשה, פרופ' טרכטנברג.

<עבדאללה אבו מערוף (הרשימה המשותפת):>
עד עכשיו המשרות האלו לא היו מאוישות?
<שאול הויזלר:>
לא היו קיימות.

<מיקי לוי (יש עתיד):>
לא היה סגן שר, אתה לא מבין?
<שאול הויזלר:>
לא היה סגן שר במשרד.
<היו"ר משה גפני:>
לא היה סגן שר.

<דוד ביטן (הליכוד):>
חסכנו במשרד אחר, אתה מבין?

<היו"ר משה גפני:>
פרופ' טרכטנברג.

<מנואל טרכטנברג (המחנה הציוני):>
כן, אפשר לשאול? אני באמת בכל הרצינות קורא את הפנייה ואני לא מבין אותה, תעזרו לי בהבנה המוגבלת שיש לי. 

<דוד ביטן (הליכוד):>
אם הוא לא מבין אז גם אנחנו לא צריכים להבין.

<מנואל טרכטנברג (המחנה הציוני):>
לא, ברצינות, זה לא קנטרני, אמיתי. תראה, מה קורה? יש פה העברה משני סעיפים ששייכים למשרד הפנים, סעיף 18 וסעיף 83, לרזרבה הכללית שזה 47, מהרזרבה הכללית 47 לסעיף 26, זה הסעיף של המשרד להגנת הסביבה. 
קודם כול, זה תמוה שמדובר על שני סכומים – 2.196 ו-300,000 לחוד. לא מובן למה זה מובא לחוד. ואחר כך חלק מהכספים האלה – 302,000 הולכים לקרן לשמירת הניקיון. למה זה לא מובן? קודם כל, בתהליך הזה לא מובן למה שני הסכומים, אבל הקרן אמורה להיות מקור, הרי בקרן לכאורה – אני אומר לכאורה יש שם כספים ששייכים לקרן לביצוע הפרויקטים.
<שאול הויזלר:>
הסברתי את זה.

<מנואל טרכטנברג (המחנה הציוני):>
כאן מה שאתם מציגים זה שצריך כסף שמקורו במקור במשרד הפנים, שהולך לרזרבה, ומשם לקרן כדי לממן פרויקטים.
<שאול הויזלר:>
נכון.

<מנואל טרכטנברג (המחנה הציוני):>
אז אני פשוט לא מבין את זה.

<שאול הויזלר:>
זה לא נכון. אני אסביר את זה עוד פעם.

<מיקי רוזנטל (המחנה הציוני):>
תסביר.

<שאול הויזלר:>
בקרן יש מזומן. הקרן לא צריכה מזומן, הקרן יכולה להביא מזומן. בעבר הקרן אפילו נתנה מזומן למדינת ישראל, היא נתנה הלוואה על 200 מיליון שקל.
<מנואל טרכטנברג (המחנה הציוני):>
או, בדיוק, זה מה - - -
<מיקי רוזנטל (המחנה הציוני):>
אז יש לה עודפים מטורפים. 

<שאול הויזלר:>
הקרן לא צריכה מזומן, מה שנדרש כאן זו הרשאה להתחייב. 

<מנואל טרכטנברג (המחנה הציוני):>
למה?

<שאול הויזלר:>
הוראות התכ"ם קובעות שאם אתה רוצה להוציא התחייבות שהתוקף שלה יותר מה-31 בדצמבר במקרה של השנה העוקבת, במקרה שלנו 31 בדצמבר 2017, אתה צריך הרשאה להתחייב. המימון של אותה הרשאה מגיע מהקרן, הכסף קיים בקרן.

<מנואל טרכטנברג (המחנה הציוני):>
אבל זה לא מה שכתוב כאן.

<שאול הויזלר:>
אבל אי-אפשר להוציא התחייבות - - -

<מנואל טרכטנברג (המחנה הציוני):>
אבל זה לא מה שכתוב כאן.

<שאול הויזלר:>
כתוב כאן בפנייה.

<מנואל טרכטנברג (המחנה הציוני):>
לא, עוד פעם, תראה מה שקורה, יכול להיות שאני לא מבין את זה. אם המימון היה - - -

<שאול הויזלר:>
רק אסביר. מה שכתוב כאן זה רק – תסתכל שהשינויים בקרן הם רק בהרשאה להתחייב, הם לא שינויים במזומן. יש טור הוצאה ויש טור הרשאה להתחייב. 
<מנואל טרכטנברג (המחנה הציוני):>
אבל המקור, תראה מה שאתה כותב פה.
<סתיו שפיר (המחנה הציוני):>
כן, אבל ההרשאה להתחייב מאושרת אוטומטית. 

<מנואל טרכטנברג (המחנה הציוני):>
אתה כותב פה למעלה: 2.196 ו-300,000 ממשרד הפנים, לכאורה מה שכתוב, לסעיף 47 ומשם לסעיף 26. 

<מיקי לוי (יש עתיד):>
זה פוליטי. 
<מיקי רוזנטל (המחנה הציוני):>
כן, זה הג'וב שהוא קיבל.
<מנואל טרכטנברג (המחנה הציוני):>
אתה מבין? זה לא כתוב נכון. אם זו הכוונה זה פשוט כתוב לא נכון, זה הכול, באמת.
<אורי דביר:>
הנוהל של כספים שעוברים בגגות מועברים דרך הרזרבה הכללית.
<מנואל טרכטנברג (המחנה הציוני):>
זה בסדר, אבל תראה מה כתוב כאן, מאיפה באים ה-300,929? מאיפה הם באים? לפי מה שכתוב כאן.
<אורי דביר:>
מהרזרבה הכללית.
<מנואל טרכטנברג (המחנה הציוני):>
לא. מה שכתוב כאן, זה מועבר לרזרבה הכללית.
<מיקי לוי (יש עתיד):>
זה מה שכתוב.
<מנואל טרכטנברג (המחנה הציוני):>
תסתכל מה שכתוב פה, זה מועבר לרזרבה הכללית.

<עודד פורר (ישראל ביתנו):>
מקצצים במקום אחד, מעבירים לרזרבה הכללית, ואז מעבירים את זה - - -
<קריאות:>
- - -

<מנואל טרכטנברג (המחנה הציוני):>
לא, אבל המקור של הכסף - - -

<מיקי רוזנטל (המחנה הציוני):>
במקרה הזה הוא צודק.

<מיקי לוי (יש עתיד):>
זאת דרך להלאים כסף.

<מנואל טרכטנברג (המחנה הציוני):>
יש פה איזו בעיה בניסוח של הדברים, באמת, אני מבקש מכם לדייק.

<שאול הויזלר:>
אני קורא את הדף שלפני: אני מבקש את אישורה של הוועדה להעברת סכום - - - 
<היו"ר משה גפני:>
רק רגע.

<שאול הויזלר:>
סליחה.

<היו"ר משה גפני:>
אני עובר לסעיף הבא, אנחנו נחזור לזה. תהיו יותר ברורים בעניין כדי שנדע בדיוק על מה מדובר. אנחנו חוזרים לזה. 

מס' פנייה לוועדה 317 עד 323, משרד האנרגיה. אני מאוד מבקש שנציגי המשרדים יהיו ברורים. 
<מיקי רוזנטל (המחנה הציוני):>
באיזה עמוד?

<טמיר כהן:>
עמ' 242.
<היו"ר משה גפני:>
הפנייה הבאה בעמ' 242, משרד האנרגיה, מי מסביר? אני מבקש שתהיו ערוכים לחזור לפנייה הקודמת. בבקשה. אני מתנצל בפנייך, חיכית אתמול כל היום.
<צאלה אלון:>
כן, היה יום קשה. 

<היו"ר משה גפני:>
 בסדר, מה לעשות, גם אני חיכיתי כל היום. לא חשוב. 
<צאלה אלון:>
מדובר בפנייה שעיקריה העברה של 23,317 אלפי שקלים הוצאה במזומן, וסך של 5.75 מיליון ש"ח בהרשאה להתחייב, עבור הנושאים הבאים: סך של 10.525 בהוצאה לצורך תקצוב של תגבור האכיפה בגפ"ם על-פי סיכום בין משרד האוצר למשרדנו.
<קריאות:>
- - -

<דוד ביטן (הליכוד):>
זה לא אותו נייר. הוא מחזיק נייר והוא גם מחזיק נייר.
<מנואל טרכטנברג (המחנה הציוני):>
זה לא אותו נייר.
<עודד פורר (ישראל ביתנו):>
עדיף שבמשרד לאיכות הסביבה יחסכו בניירות.

<היו"ר משה גפני:>
כל הכבוד, אז נחזור לזה כדי שזה יהיה ברור. אמרתי לרפרנטים באוצר ולנציגי המשרדים שהם צריכים להיות היום ברורים, הם לא יכולים, זה לא שהיו דברי הסבר לפני זה. שיהיו ברורים. אם הם לא יהיו ברורים לא נוכל לאשר. בבקשה.
<צאלה אלון:>
סך של 10,525 אלפי ש"ח בהוצאה לצורך תגבור האכיפה בגפ"ם על-פי סיכום בין משרד האוצר למשרד האנרגיה שנערך במהלך 2016; וסך של 5.2 מיליון ש"ח בהוצאה ממינהלת תחליפי נפט במשרד ראש הממשלה עבור ביצוע מחקרים של חלוץ והדגמה בתחום תחליפי נפט; סך של חמישה מיליון ש"ח בהרשאה להתחייב לצורך תכנון של מתקני אחסון מלאי אסטרטגי לפי החלטת הקבינט המדיני-ביטחוני מיום 5 במאי 2016.
<היו"ר משה גפני:>
את מבינה מה שאת אומרת? החליטו ב-5 במאי ועכשיו מביאים את הפנייה הזאת?
<מיקי רוזנטל (המחנה הציוני):>
לקחת לי את השאלה, ניסיתי להיות מנומס.

<היו"ר משה גפני:>
לא חשוב, הלאה. 

<מיקי רוזנטל (המחנה הציוני):>
 זה חשוב מאוד. למה זה הגיע רק עכשיו? 

<היו"ר משה גפני:>
אתה צודק. שאלתי. 
<מיקי רוזנטל (המחנה הציוני):>
נכון.

<היו"ר משה גפני:>
מעמידים אותנו במצב לא טוב. הלאה. 

<סתיו שפיר (המחנה הציוני):>
אתם לא רוצים לתכנן את התקציב?
<היו"ר משה גפני:>
בבקשה. הלאה. אגב, אלו דברים חשובים, אני לא מזלזל בכל הנושאים שיש פה.

<מיקי רוזנטל (המחנה הציוני):>
הכול חשוב. למה זה הגיע רק עכשיו? 

<היו"ר משה גפני:>
הלאה.

<עודד פורר (ישראל ביתנו):>
פנייה אחת שלא נאשר, הם יפסיקו לעשות את המשחקים האלה. 

<מיקי רוזנטל (המחנה הציוני):>
נכון.

<עודד פורר (ישראל ביתנו):>
אגב, מניסיון, אגף התקציבים מחזיק את זה פה, חכה, תחזיק את המשרד שיחכה.
<סתיו שפיר (המחנה הציוני):>
כדי שאף אחד לא יוכל להשתמש בכסף, בדיוק בשביל זה.
<עודד פורר (ישראל ביתנו):>
שהמשרד יחכה. המשרד יחכה, זה לא קשור אלינו.

<היו"ר משה גפני:>
זה הרבה יותר מורכב.

<סתיו שפיר (המחנה הציוני):>
ככה אפשר להחזיק את המשרד קצר כל השנה בלי שהוא יכול לעשות שימושים שהוא רוצה. 
<עודד פורר (ישראל ביתנו):>
זה אפילו יותר חמור מזה.

<היו"ר משה גפני:>
כן, בדיוק.

<סתיו שפיר (המחנה הציוני):>
לשמור אצלו רזרבות, פניות שאף אחד לא יכול להשתמש בהם, ואנחנו בהצבעה הזאת רק מתחזקים את השיטה הזאת.

<היו"ר משה גפני:>
עודד, אנחנו עלולים להעניש את מי שנענש קודם על לא עוול בכפו.

<עודד פורר (ישראל ביתנו):>
כן, זה מלכוד.

<היו"ר משה גפני:>
זאת הבעיה.

<סתיו שפיר (המחנה הציוני):>
פעם אחת שלא נצביע על הדברים האלה, משרד האוצר יצטרך לתכנן תקציב מדינה כמו שצריך לפי חוק.
<קריאות:>
- - -

<עודד פורר (ישראל ביתנו):>
מה שהוא אומר נכון, מי שייענש אלו המשרדים והאוכלוסייה ולא האוצר.

<היו"ר משה גפני:>
כן, בדיוק.

<עודד פורר (ישראל ביתנו):>
האוצר ייקח את הכסף חזרה, יכסה אתו - - -
<היו"ר משה גפני:>
הם אומרים לי את זה לפעמים.

<מיקי לוי (יש עתיד):>
יכניס אותו לרזרבה, ויגלגל אותו לאן שהוא רוצה.
<היו"ר משה גפני:>
בבקשה, הלאה.

<צאלה אלון:>
אני ממשיכה. סך של ארבעה מיליון ש"ח בהוצאה, ו-750 אלפי ש"ח בהרשאה להתחייב ממטה הסייבר במשרד ראש הממשלה. זה לא על-פי החלטת הקבינט המדיני-ביטחוני, זה על-פי החלטת ממשלה 2443 בנושא קידום הסתרה לאומית והובלה ממשלתית להגנת סייבר; סך של 3.35 מיליון ש"ח בהוצאה ממשרד הביטחון עבור מימון של מחקרי רעידות אדמה לשנים 2015, 2016. 

<היו"ר משה גפני:>
זה הולך למשרד האנרגיה.
<צאלה אלון:>
כן. יש לנו מדען ראשי.

<היו"ר משה גפני:>
אני יודע.

<צאלה אלון:>
סך של 142 אלפי ש"ח בהוצאה, כולל תקן נלוות ושכר ממשרד הכלכלה עבור תקן להפחתת נטל הרגולציה מתוקף החלטת ממשלה 2118 מיום 22 באוקטובר 2014. התקן מתוקצב בשנה זו לאחר השלמה של כלל הליכי המכר הנדרשים וגיוס עובד; וסך של 100 אלפי ש"ח בהוצאה מהמשרד להגנת הסביבה עבור הטסה לאסדת הגז, בהתאם לסיכום בין המשרדים. 

<היו"ר משה גפני:>
תודה רבה.

<מיקי רוזנטל (המחנה הציוני):>
תסבירי את סעיף 7, מה זה הטסה? 
<מיקי רוזנטל (המחנה הציוני):>
מי מטיס את מי ולמה?
<מיכאל מלכיאלי (ש"ס):>
יש לכם רגישות למטוס?

<סתיו שפיר (המחנה הציוני):>
ותסבירי גם איך מקצצים בפרויקט של הרשות לחירום לאומית.
<היו"ר משה גפני:>
אבל עודד ביקש לשאול, תסבירי לגבי סעיף 7. 

<שאול הויזלר:>
את סעיף 7 אני אסביר. פשוט לחסוך בביורוקרטיה. במקום לפרסם כמה מכרזים, בעצם למשרד האנרגיה יש מכרז להטסה של עובדים לאסדות הגז לצורך רגולטורי של פיקוח על האסדות. המשרד להגנת הסביבה משתמש במכרז שלהם, ופשוט פעם בשנה עושים התחשבנות ומעבירים להם כסף על השימוש. 

<היו"ר משה גפני:>
המטוסים, מה, זה לא? זה חברות פרטיות?
<שאול הויזלר:>
המטוסים לא של נתניהו.
<צאלה אלון:>
זה מסוק, זה אפילו לא מטוס.
<מיקי לוי (יש עתיד):>
זה מסוק, זה לא מטוס.

<מיקי רוזנטל (המחנה הציוני):>
כמה פעמים העובדים האלה טסו במסוק של תשובה?
<מיקי לוי (יש עתיד):>
הוא לא יכול להגיד.

<שאול הויזלר:>
אני לא יודע.
<מיקי לוי (יש עתיד):>
הוא לא יכול לענות.

<מיקי רוזנטל (המחנה הציוני):>
זה עצוב שהוא לא יודע.
<מיקי לוי (יש עתיד):>
זה לא אליך. 

<שאול הויזלר:>
אבל זה לא במכרז.

<מיקי לוי (יש עתיד):>
עזוב, זה לא אליך.

<היו"ר משה גפני:>
אתה יודע להגיד לנו?

<מיקי רוזנטל (המחנה הציוני):>
כן. הרבה פעמים. יותר מדי פעמים.
<היו"ר משה גפני:>
עודד, בבקשה.

<עודד פורר (ישראל ביתנו):>
השאלה שלי כללית והיא בהקשר, עוד הפעם, של העובדה שזו החלטה ממאי ומה שדיברנו. אני שם לב שבכל הבקשות שמועברות לוועדה יש תאריך נתקבל של ועדת הכספים, אבל אין תאריך על הפנייה של אגף התקציבים. אין תאריך. מכתב רשמי שיוצא בלי תאריך למעלה. אם תכתוב מכתב אתה תמיד תוציא אותו עם תאריך. 

<היו"ר משה גפני:>
מה אתה רוצה להגיד בזה?
<עודד פורר (ישראל ביתנו):>
הסיבה פשוטה. המכתבים האלה מוכנים, אני אומר מניסיון עוד פעם - - -
<מיקי לוי (יש עתיד):>
הוא היה מנכ"ל משרד, הוא יודע.
<היו"ר משה גפני:>
אני יודע, תאמין לי, אפילו לא צריך להיות מנכ"ל בשביל זה.

<עודד פורר (ישראל ביתנו):>
גם אותי החזיקו ככה. המכתבים האלה מונחים, יושבים באגף התקציבים על השולחן עד שיחליט הפריץ מתי הוא מואיל בטובו להעביר את הפניות האלה לוועדה, ועד שהוא סוגר את כל החשבונות האחרים שיש לו עם המשרד. אני רוצה שהפניות האלה יגיעו, מהפנייה הבאה, עם תאריך על הפנייה, מתי היא נכתבה, תאריך על המכתב.
<היו"ר משה גפני:>
אבל הבעיה לא תיפתר, אתה טועה בזה.

<מיקי לוי (יש עתיד):>
הוא מדבר לעתיד לבוא.

<היו"ר משה גפני:>
אבל גם בעתיד לבוא, הרי הם לא יכתבו את התאריך שהפנייה נכתבה, הם יכתבו את התאריך מתי שהם באמת יעבירו, הרי הם בעלי הבית.

<עודד פורר (ישראל ביתנו):>
שתבין, המכתבים האלה יושבים חתומים על השולחן שם.
<סתיו שפיר (המחנה הציוני):>
גפני, רוצה לשמוע משהו יותר גרוע?
<היו"ר משה גפני:>
מה?

<סתיו שפיר (המחנה הציוני):>
בוועדת שקיפות שאלנו את המשרדים איפה תוקצבה התוכנית למגזר הערבי, אז נציגת אחד המשרדים אמרה לנו: לפני שבוע. זה תוקצב בבסיס ב-17 מיליון ובעל שינוייו ב-23 מיליון. 

<עודד פורר (ישראל ביתנו):>
אתה הוצאת פעם מכתב בלי תאריך?
<מיקי לוי (יש עתיד):>
בחיים לא.
<סתיו שפיר (המחנה הציוני):>
אמרתי לה: מה זאת אומרת בעל שינוייו ב-23 מיליון? זאת אומרת, לפני שהצבענו על התקציב משרד האוצר כבר קבע תקציב של על שינוייו שנצביע עליו בהעברות. זה מוחלט עוד לפני שאנחנו מצביעים על תקציב המדינה. 
<היו"ר משה גפני:>
אני צריך לתת את הדעת מה עושים עם הדבר הזה. 

<סתיו שפיר (המחנה הציוני):>
על זה הלכתי לבג"ץ, זה בדיוק הבג"ץ.
<היו"ר משה גפני:>
בג"ץ זה עניין אחר.

<סתיו שפיר (המחנה הציוני):>
הם לא אמורים לעשות את זה.

<היו"ר משה גפני:>
אנחנו צריכים לראות מה עושים.

<סתיו שפיר (המחנה הציוני):>
הלוואי.

<מיקי רוזנטל (המחנה הציוני):>
יש כרגע את הנוהל. אבל, אדוני, אם אנחנו רוצים לעשות את זה ברצינות, לטעמי, צריך להקים ועדת המשנה בוועדת הכספים לענייני העברות בתקציב שעוקבת אחרי התקציב, מטפלת בדברים האלה, לומדת את הסוגיות, ומעלה את הדברים הבעייתיים לוועדה עצמה. הדבר הזה גם יחסוך זמן, אבל גם ייעשה באופן יסודי, ויאפשר פיקוח רציני. מה שאנחנו עושים פה זה לא רציני.
<סתיו שפיר (המחנה הציוני):>
היא צריכה להיות ועדה נפרדת לגמרי.

<מנואל טרכטנברג (המחנה הציוני):>
אם אתה זוכר, אדוני היושב-ראש, לפני כשנה העליתי את הרעיון של לעשות בדיקה לפחות חצי שנתית, והייתה הסכמה כאן. כלומר, זה היה באמת חוסך מאתנו הרבה מהמחזה הלא מכבד הזה. 

<היו"ר משה גפני:>
הבעיה שנפלנו לתוך התקציב לא בחודש האחרון, כבר היינו בעניין של התקציב כמה חודשים. 
<עודד פורר (ישראל ביתנו):>
מדברים להבא.
<מנואל טרכטנברג (המחנה הציוני):>
אתה צודק.

<מיקי רוזנטל (המחנה הציוני):>
בצפיית פני עתיד.

<היו"ר משה גפני:>
הבנתי.

<עודד פורר (ישראל ביתנו):>
מדברים להבא, לא על העברות.

<היו"ר משה גפני:>
אני לא דוחה את זה.

<מיקי רוזנטל (המחנה הציוני):>
 חייבים לעשות שינוי שהדברים יהיו אפקטיביים, לא פוליטיים.
<מנואל טרכטנברג (המחנה הציוני):>
ויתרה מזאת, לאור העובדה שזה תקציב דו-שנתי - - - 

<עודד פורר (ישראל ביתנו):>
מסמך בלי תאריך, לא ראיתי דבר כזה.
<היו"ר משה גפני:>
אני רוצה להצביע.

<סתיו שפיר (המחנה הציוני):>
רגע, יש לי עוד שאלה. יש פה קיצוץ בהוצאות חירום אזרחיות.
<מנואל טרכטנברג (המחנה הציוני):>
רק לסיים את המשפט, סתיו. 

<היו"ר משה גפני:>
כן, מנו.

<מנואל טרכטנברג (המחנה הציוני):>
לאור העובדה שזה תקציב דו-שנתי הצורך בבדיקה החצי שנתית הזאת היא קריטית.
<היו"ר משה גפני:>
אני לא דוחה את זה, אני חושב שנצטרך לחשוב ביחד. 

<מיקי רוזנטל (המחנה הציוני):>
הפתרון הזה שאני מציע הוא פתרון חשוב.
<היו"ר משה גפני:>
סתיו, יש לך שאלה?

<סתיו שפיר (המחנה הציוני):>
כן. יש פה קיצוץ בהוצאות חירום אזרחיות של 3.5 מיליון, אפשר להסביר איך זה?
<תומר ניאזוף:>
זה לא קיצוץ, זה תקציב שעבר מרח"ל למשרד האנרגיה.
<סתיו שפיר (המחנה הציוני):>
איך אתה מסביר את זה כלא קיצוץ אם זה עובר מרח"ל למשרד האנרגיה?
<תומר ניאזוף:>
זה שיתוף פעולה ביניהם.
<סתיו שפיר (המחנה הציוני):>
מה שיתוף הפעולה ביניהם על זה? 

<תומר ניאזוף:>
מחקרים בתחום של תשתיות.

<סתיו שפיר (המחנה הציוני):>
תראה, אני אגיד לך למה אני שואלת. כי קיצצתם בכלל במהלך 2016 בפרויקטים של רשות החירום האזרחית כבר כמה פעמים, זו לא העברה ראשונה שמגיעה עם זה. אותו דבר קרה גם בשנה שעברה ב-2015, מ-199 מיליון זה ירד ל-155 מיליון. אני רוצה להבין מה קורה שם. מה זה השתתפות? זה קיצוץ. אתם מורידים מהוצאות חירום. 

<תומר ניאזוף:>
לא קיצוץ. חלק מהאחריות של משרד האנרגיה, כמו כל משרד ממשלתי אחר, זה לדאוג לתחום החירום. רח"ל במסגרת הפעילות שלה מעודדת משרדים לטפל במה שקשור לתחום אחריותם, אז אם זה מיגון של מכלי דלק, מיגון של תשתיות לאומיות חיוניות אחרות בתחום האנרגיה, רח"ל משתתפת יחד עם המשרד הרלוונטי. זו העברה. 
<היו"ר משה גפני:>
מי בעד אישור הפניות? ירים את ידו. מי נגד? מי נמנע?
הצבעה

בעד – רוב
נגד – מיעוט
נמנעים – אין
פנייה מס' 323-317 אושרה.
<היו"ר משה גפני:>
הפניות אושרו. תודה רבה. אנחנו עוברים - - -
<שאול הויזלר:>
אפשר לחזור ל-312?
<אורי דביר:>
הסברנו לחבר הכנסת טרכטנברג שבעצם - - -
<היו"ר משה גפני:>
רגע, עד עכשיו הייתי באסדות הגז.
<עודד פורר (ישראל ביתנו):>
קח טיסה, תחזור חזרה.

<היו"ר משה גפני:>
הוא מזמין לנסוע, שר התשתיות.
<מנואל טרכטנברג (המחנה הציוני):>
אתה יודע מה, אולי אני אתייחס לזה. באמת, כבוד היושב-ראש, לבנו את העניין, אבל מה שקורה הוא שההעברה להרשאה להתחייב של הקרן באה מסעיף 47 שזאת רזרבה כללית, ופה יש בעייתיות אמיתית, למה? מכיוון שלקרן יש תקציב משלה שחלק לא מנוצל, כי לכאורה המקור של ההרשאה להתחייב, של המעבר להרשאה להתחייב היה צריך לבוא מהקרן עצמה. אז הם אומרים, ובצדק, שזו הפרוצדורה המקובלת, שכל פעם שמעבירים להרשאה להתחייב זה בא מהרזרבה הכללית ללא ציון המקור מאחורי זה. 

אני חושב שיש פה בעיה אמיתית והם מסכימים לזה, וזה רק מחזק את מה שנאמר קודם, שאנחנו צריכים להידרש לעומק לפרוצדורה הזאת. אבל מבחינתי לבנו את העניין.
<מיקי רוזנטל (המחנה הציוני):>
נו, אתה סופר? תמורת כספים קואליציוניים אתה יכול לקנות אולי עיתונאי פה. 

<היו"ר משה גפני:>
הם יצאו לוועדת הכנסת. טוב, נמשיך בינתיים הלאה. 

<מיקי רוזנטל (המחנה הציוני):>
צרות צרורות באמת.
<היו"ר משה גפני:>
בני בגין. אה, רחל פה. מי בעד אישור הפניות? ירים את ידו. 
<מיקי רוזנטל (המחנה הציוני):>
עם מזוז זה גדול. מה זה? זה הכסף של מזוז?

<היו"ר משה גפני:>
לא.

<מיקי רוזנטל (המחנה הציוני):>
הוא שוכב שם, שמונה עוזרים צריכים להחזיק אותו? 
<היו"ר משה גפני:>
מי בעד אישור הפנייה? ירים את ידו. פעם נוספת. לספור, בבקשה. מי נגד?
הצבעה

בעד – 5
נגד – 4
נמנעים – אין
פנייה מס' 376-371 אושרה.
<היו"ר משה גפני:>
5 בעד, 4 נגד. הפניות אושרו. אנחנו עכשיו בעמ' 251, מס' פנייה 335 עד 336, פיתוח התיירות. 

<עמרי בן חורין:>
הפנייה נועדה לתגבר את תקציב הפיתוח של משרד התיירות בסך של חמישה מיליון ו-275,000 שקלים בהתאם לפירוט הבא: סך של חמישה מיליון במזומן ובהרשאה להתחייב עבור קידום פרויקט תיירותי בצומת הלידו שבתחומה של המועצה האזורית מגילות ים המלח.
<היו"ר משה גפני:>
מה עושים שם? 

<עמרי בן חורין:>
מי שמכיר את אזור צומת הלידו וטיפה דרומית לו, זה בין הכביש לבין חוף קליה, כל האזור הזה, אחד, זה אזור שיש בו המון הריסות של בתי-מלון שהיו שם ונהרסו, וזה אזור שמוכר - - -

<היו"ר משה גפני:>
אני מכיר את זה, כולנו מכירים את זה, מה הולכים לעשות שם?

<מיקי לוי (יש עתיד):>
יש שם בולענים.
<עמרי בן חורין:>
יקימו שם מרפסת תצפית ונקודת מידע ויציאה לסיורים בשטח. 

<מיקי רוזנטל (המחנה הציוני):>
סיור בולענים.
<עמרי בן חורין:>
חניה ושירותים ציבוריים, ובשלב הבא - - -

<היו"ר משה גפני:>
חמישה מיליון שקל?
<עמרי בן חורין:>
כל ההסדרה של האזור, הניקוי ופינוי ההריסות עולה הרבה. ובנוסף, בשלב השני מתוכננים אולמות חוויה, מרכז מידע קצת יותר גדול וגם אמפיתיאטרון בכל האזור הזה. זה יותר מחמישה מיליון. בסך הכול גם משרד התיירות ישים מהתקציב שלו בנפרד, גם המועצה תשים תקציב. מה שעובר פה זה הכסף שמגיע מהמשרד להגנת הסביבה, הכסף שהוא קיבל במסגרת החלטת הממשלה 4234. 

<היו"ר משה גפני:>
כמה המועצה נותנת?
<עמרי בן חורין:>
1.835 מיליון.
<סתיו שפיר (המחנה הציוני):>
הייתם יכולים לקחת את הכסף הזה מהקיצוץ המטורף שעשיתם בקציר ים המלח.
<עמרי בן חורין:>
רק אסביר איך המנגנון עובד.

<היו"ר משה גפני:>
זאת לא הייתה שאלה, זאת הייתה הערה.
<סתיו שפיר (המחנה הציוני):>
אני אומרת שיש פה בעיה. עשיתם קיצוץ אכזרי שחוזר על עצמו כבר שש שנים ברצף בהגנה על ים המלח, ולא הצלחתם להסביר פה לוועדה למה הדבר הזה קרה בכלל, ואיך יכול להיות שהכסף לא הולך לשמירה על ים המלח. כי אחר כך לא משנה כמה מבני תיירות נבנה, לא תהיה תיירות כשלא יהיה ים.
<היו"ר משה גפני:>
סתיו, ביקשנו שיהיה על זה פירוט של השר, שהוא ישלח לוועדה את כל הפירוט הזה של מה שהיה שם.
<סתיו שפיר (המחנה הציוני):>
שלח?
<היו"ר משה גפני:>
עדיין לא.

<מיקי רוזנטל (המחנה הציוני):>
זה נפל בבולענים. 

<היו"ר משה גפני:>
לא, זה יגיע לפה.

<עמרי בן חורין:>
רק אסביר. הכסף הזה שעובר זה כסף שהמשרד להגנת הסביבה קיבל המסגרת החלטת הממשלה. רוב הפעילויות שלו מבוצעות באמצעות רשות הטבע והגנים. על הפעילות הזאת הוחלט במשותף עם משרד התיירות ומשרד האוצר, שהיא תבוצע באמצעות החברה להגנות ים המלח. כדי שהחברה תקבל את הכסף הוא צריך לעבור דרך תקציב משרד התיירות. 

<היו"ר משה גפני:>
עוד משהו?
<עמרי בן חורין:>
החלק הנוסף של הפנייה זה 275,000 אלף שקלים לגיבוש מסמך מדיניות לאומית בנוגע להתמודדות ולטיפול באזורים המאופיינים בתופעת אי יציבות הקרקע. גיבוש המסמך הזה גם הוטל על החברה להגנת ים המלח, ואחרי שהיא סיימה לגבש את המסמך והתבררו העלויות של גיבוש המסמך התקציב מועבר מהמשרד להגנת הסביבה.
<מיקי רוזנטל (המחנה הציוני):>
כמה היה התקציב המקורי של הוועדה?
<עמרי בן חורין:>
רק הוטל עליה. במקור הוא הוערך בכמיליון. כשהתברר המספר האמיתי אז זה מה שמועבר. 

<סתיו שפיר (המחנה הציוני):>
מה היה המספר האמיתי? 

<עמרי בן חורין:>
275,000 שקלים.

<סתיו שפיר (המחנה הציוני):>
למה זה לקח כל כך הרבה זמן? למה ארבע שנים לוקח עד שצוות מוקם ופועל? 
<עמרי בן חורין:>
לקח זמן עד שהטילו את זה על חל"י, לקח זמן עד שחל"י פעלה מול כל הגורמים. המסמך הועבר ביולי למשרד רוה"מ ולכל הגורמים. 
<סתיו שפיר (המחנה הציוני):>
התחלפו שתי ממשלות מאז. לקח להם ארבע שנים מהרגע שהייתה החלטת ממשלה על הקמת הצוות עד שהצוות הקים את הוועדה. 

<מיקי רוזנטל (המחנה הציוני):>
לבדוק את הבולענים. 

<עמרי בן חורין:>
עד שהצוות הוקם ועד שחל"י – הצוות שהוקם ומכוחו הכספים הראשונים יצאו, לא הכסף השני, זה צוות היגוי שמטרתו לאשר פרויקטים לשיקום ופיתוח האזורים. זה קורה באופן שוטף.
<היו"ר משה גפני:>
תודה רבה. מי בעד אישור הפנייה?

<מיקי לוי (יש עתיד):>
אמור לצאת דוח של הוועדה בסיום העבודה שלה?
<מיקי רוזנטל (המחנה הציוני):>
יצא כבר דוח. 

<מיקי לוי (יש עתיד):>
לא, אבל עכשיו הוא מקבל כסף.

<מיקי רוזנטל (המחנה הציוני):>
הדוח יצא ביולי השנה. הוא לא פורסם לציבור אבל הוא יצא. 

<עמרי בן חורין:>
הכסף יוצא כל הזמן בהתאם לפרויקטים שמאושרים. כל הזמן הוועדה מקבלת ומאשרת פרויקטים ובהתאם לזה הכסף יוצא. 
<מיקי רוזנטל (המחנה הציוני):>
אגב, למה לא מפרסמים את הדוח לציבור? טוב, זה לא אתה עונה. 
<היו"ר משה גפני:>
מי בעד אישור הפניות? ירים את ידו. מי נגד?
הצבעה

בעד – רוב
נגד – מיעוט
נמנעים – אין
פנייה מס' 336-335 אושרה.
<היו"ר משה גפני:>
הפניות אושרו. 359 עד 364, רשויות מקומיות. 
<יוסף משה עדס:>
הפנייה נועדה לתקצוב מספר נושאים בסעיף 18, סעיף העברות לרשויות המקומיות, העיקרית שבהן זה סך של כ-135.8 מיליון ש"ח עבור מענק דירה בהתאם לסיכום שגובש במהלך השנה עם העירייה; סך של 40 מיליון עבור בת-ים, גם כן בהתאם לסיכום שגובש בין משרדי הפנים, האוצר והמשפטים במסגרת העתירה של העירייה; 7.5 מיליון ש"ח עבור סיוע מיוחד לשנת 2016 ליישובים ביו"ש בהתאם להחלטת ממשלה כפי שמצוין; 4.5 מיליון ש"ח עבור סיוע מיוחד - - -
<סתיו שפיר (המחנה הציוני):>
תגידו, כל יום אתם מעבירים את אותה העברה? זאת כבר פעם שלישית. 

<מיקי רוזנטל (המחנה הציוני):>
קריית-ארבע כל העברה, לא חשוב, זה במשרד, לוקחים כסף. 

<סתיו שפיר (המחנה הציוני):>
פעם שלישית אותה העברה. אתם כורכים גם שוב את ההעברות פה להסכמים של טיבי עם העברה לחברון, פעם שלישית.
<יוסף משה עדס:>
אני רק אסיים את דברי ההסבר.

<מיקי רוזנטל (המחנה הציוני):>
ממש נורא.

<סתיו שפיר (המחנה הציוני):>
אתה רואה את זה?

<היו"ר משה גפני:>
אני רואה. מה אני יכול לעשות עם הדבר הזה?

<מיקי רוזנטל (המחנה הציוני):>
אתה יכול להגיד שיפצלו את הפנייה.
<סתיו שפיר (המחנה הציוני):>
יוסי, תחסוך מאתנו ותגיד לנו כמה כסף בסך הכול העברתם בשבוע וחצי האחרונים לחברון.

<היו"ר משה גפני:>
הבעיה שזה הכול אותו דבר. תסביר, נו, בסדר, למה יש פנייה שלישית לקריית-ארבע? למה אי-אפשר להעביר את זה בפנייה אחת ולבקש מטיבי שיצביע בעד?
<מיקי רוזנטל (המחנה הציוני):>
כי זה ארבע פעימות. בגלל קריית-ארבע זה ארבע פעימות.
<סתיו שפיר (המחנה הציוני):>
מה יהיה למען קריית-שמונה?
<היו"ר משה גפני:>
אבל אני שואל עכשיו ברצינות, תגיד לי למה.

<מיקי לוי (יש עתיד):>
כל אזרח ביהודה ושומרון מקבל פי חמישה.
<יוסף משה עדס:>
אני מכיר שהייתה העברה לוועד המקומי, ליישוב היהודי בחברון, אני לא מכיר שהייתה העברה לקריית-ארבע, אני לא זוכר דבר כזה.

<סתיו שפיר (המחנה הציוני):>
הייתה.

<היו"ר משה גפני:>
הייתה העברה לקריית-ארבע.

<מיקי רוזנטל (המחנה הציוני):>
הייתה, האמן לנו. 

<מיקי לוי (יש עתיד):>
העברנו את פה.

<מיקי רוזנטל (המחנה הציוני):>
אנחנו שומעים קריית-ארבע, זה נשאר לנו בזיכרון.

<סתיו שפיר (המחנה הציוני):>
זאת פעם שלישית, באמת.
<יוסף משה עדס:>
ממשרד הפנים אני לא - - -

<סתיו שפיר (המחנה הציוני):>
אתם מביאים העברות תקציביות ואז שוכחים אותן? מדחיקים את הכסף?
<היו"ר משה גפני:>
למה אתם מעבירים – עזוב קריית-ארבע, קריית-ארבע זאת הדוגמה – למה אתם מעבירים כמה פעמים ולא בפעם אחת? למה אנחנו לא זכאים לראות את התמונה הכוללת, כמה כסף עבר ליישוב הזה, כמה כסף עבר ליישוב הזה? למה אנחנו לא זכאים לזה?
<יוסף משה עדס:>
כשאנחנו יכולים אנחנו מעבירים בבת-אחת. אבל מה שקורה, הרבה פעמים אנחנו מעבירים פנייה אחת ואז מתקבלת החלטה נוספת, ואז העברה נוספת. 

<סתיו שפיר (המחנה הציוני):>
ואתם לא עוקבים אחרי התקציב של עצמכם? אני אקריא לך את זה, זו פנייה 177 עד 186, אחרי מיליון סעיפים אחרים יש סעיף נוסף, סך של 1.5 מיליון שקל למשרד החינוך על תוכנית סיוע מיוחדת לקריית-ארבע וליישוב היהודי בחברון, ויש עוד אחת. 

<היו"ר משה גפני:>
זה משרד החינוך.

<סתיו שפיר (המחנה הציוני):>
מדובר פה באותה תוכנית, וזה תמיד איכשהו כרוך בהעברות האחרות שמעבירים בהסכם עם טיבי. 
<היו"ר משה גפני:>
אבל משרד החינוך זה משהו אחר.
<סתיו שפיר (המחנה הציוני):>
לקרוא לך את יתר הפנייה?
<היו"ר משה גפני:>
אני לא מכיר את זה, אני לא זוכר.

<סתיו שפיר (המחנה הציוני):>
היו פה עוד הרבה - - -
<יוסף משה עדס:>
אני לא מכיר במשרד הפנים - - -
<היו"ר משה גפני:>
הלאה. 
<יוסף משה עדס:>
7.5 מיליון ש"ח בהרשאה להתחייב, 995 אלפי ש"ח בהוצאה במזומן עבור תוכנית ארגונית ביישובים הדרוזים והצ'רקסים בהתאם להחלטת ממשלה לפיתוח היישובים הדרוזים והצ'רקסים; ארבעה מיליון ש"ח עבור סיוע לרשויות מקומיות שמונו להן ועדות ממונות. 
<היו"ר משה גפני:>
תגיד לי, זה שהסכום של הדרוזים והצ'רקסים והסכום של יהודה ושומרון זה אותו דבר, זה דבר אקראי או שזה בכוונה? 

<יוסף משה עדס:>
אני חושב שזה אקראי לחלוטין. 

<היו"ר משה גפני:>
אקראי לחלוטין אותו סכום.

<יוסף משה עדס:>
בתוכנית של הדרוזים יש עוד הרבה תקציבים נוספים.
<היו"ר משה גפני:>
אבל פה בפנייה הזאת יש אותו סכום ליהודה ושומרון ואותו סכום לדרוזים ולצ'רקסים, זה אקראי לחלוטין. 

<יוסף משה עדס:>
למיטב הבנתי זה אקראי לחלוטין. 

<היו"ר משה גפני:>
כל הכבוד לכם. איך הקדוש ברוך הוא עוזר לכם שבאקראי זה יוצא אותו סכום.
<סתיו שפיר (המחנה הציוני):>
אתה מוכן להגיד לנו כמה - - -

<היו"ר משה גפני:>
רגע, תני לו לסיים, אני הפרעתי לו. הייתה לי בדיחה ולא יכולתי להתאפק.
<רחל עזריה (כולנו):>
אבל זה בזכות התפילות שלך.

<סתיו שפיר (המחנה הציוני):>
כמה כספים בסך הכול? תסתכל על מערכת ניהול התקציב, כמה כספים בסך הכול העברתם בפניות האחרונות מתוקף החלטות ממשלה דרך משרדים שונים ליישוב היהודי בחברון?
<יוסף משה עדס:>
אני לא יודע לענות לך כרגע על דרך משרדים שונים, אני מתעסק עם תקציב משרד הפנים.
<מיקי רוזנטל (המחנה הציוני):>
בוא לא נצביע על זה, למרות שיש פה כסף לבת-ים, למרות שיש פה כסף לירושלים, או שנפריד את זה. אני מבקש להפריד את זה.
<סתיו שפיר (המחנה הציוני):>
500 איש שמקבלים יותר מכל הדרוזים, מכל הצ'רקסים וכל - - -
<מיקי רוזנטל (המחנה הציוני):>
או שנקבל תשובה.
<היו"ר משה גפני:>
אני מבקש שתברר בינתיים. אני לא רוצה לעבור את היום בלי שאנחנו מאשרים בגלל שאנחנו פוגעים ברשויות. אבל אם אתה יכול לברר כמה כסף עבר למגזר הערבי, לדרוזים ולצ'רקסים בפניות האחרונות, כמה עבר ליישוב היהודי בחברון, וכמה לקריית-ארבע, שנדע, אני אצביע בעד. אבל שנדע. הלאה.
<מיקי רוזנטל (המחנה הציוני):>
יכול להיות שגם אני אצביע בעד, אולי זה מעט מדי וצריך לתת להם יותר.
<היו"ר משה גפני:>
כן, בדיוק. הלאה.
<יוסף משה עדס:>
ארבעה מיליון ש"ח עבור ועדות ממונות לרשויות - - -
<היו"ר משה גפני:>
רגע, לא, אנחנו עוברים לפנייה הבאה, אני רוצה תשובה. 

<מיקי רוזנטל (המחנה הציוני):>
לא מצביעים עליה.

<היו"ר משה גפני:>
נצביע היום. אבל תביא את הפרטים כמה בפניות האחרונות עבר לקריית-ארבע וליישוב בחברון, כמה עבר לדרוזים ולצ'רקסים ולערבים. 

<יוסף משה עדס:>
מדובר בהרבה משרדים מול הרבה גורמים, אני לא אוכל להביא תשובה. 

<מיקי רוזנטל (המחנה הציוני):>
אז לא נצביע על זה. 
<היו"ר משה גפני:>
רגע.

<מיקי רוזנטל (המחנה הציוני):>
אדוני, אי-אפשר, יש גבול. 

<היו"ר משה גפני:>
מה זה מול גורמים? אתה הבאת את זה לפה?
<יוסף משה עדס:>
על מה שהבאתי אני יכול לענות. 
<היו"ר משה גפני:>
תגיד מה הבאת בשבועות האחרונים.

<יוסף משה עדס:>
מול משרד הפנים אני אדע לענות.
<היו"ר משה גפני:>
זה, כן.

<מיקי רוזנטל (המחנה הציוני):>
לא, מה זה משרד הפנים? מה פתאום.

<היו"ר משה גפני:>
אז מה? מה אתה מבקש מהם?

<סתיו שפיר (המחנה הציוני):>
כל התוכניות שהועברו ליישוב היהודי בחברון.

<היו"ר משה גפני:>
אה, בסדר, נו, זה.

<סתיו שפיר (המחנה הציוני):>
מה זאת אומרת? אנחנו צריכים לסכום את התקציב ולפקח על התקציב בכלליות.

<מיקי רוזנטל (המחנה הציוני):>
אנחנו למדים עכשיו שתושבי השטחים מקבלים פי חמישה מתושב אחר, אבל זה לא יכול להיות. 

<היו"ר משה גפני:>
בסדר. תביא את מה שאתה העברת בשבועות האחרונים. 

<מיקי רוזנטל (המחנה הציוני):>
את מה שאתה רוצה.
<סתיו שפיר (המחנה הציוני):>
אבל לא רק הוא, גפני.

<היו"ר משה גפני:>
אם אתה יכול לראות משרדים אחרים, טוב. אם לא אז לא. הדיון הזה לגבי זה שתושבי יהודה ושומרון מקבלים יותר זה לא בפנייה הזאת. 

<מיקי רוזנטל (המחנה הציוני):>
מה זה לא? זה היה רשום בפנייה הזאת.
<סתיו שפיר (המחנה הציוני):>
אבל תביא מישהו מאגף תקציבים שיכול לתת תמונה כוללת של העברות לחברון, כי היו בשבועות האחרונים כמה כאלה, והם תמיד כרוכות בדברים אחרים שיהיה מאוד קשה לעקוב אחריהן. 
<היו"ר משה גפני:>
אנחנו נצביע. מי שיהיה בעד יהיה בעד. 447, 448, רשויות מקומיות.
<סתיו שפיר (המחנה הציוני):>
אני לא מבינה, אבל אם הממשלה רוצה לתקצב את יהודה ושומרון בעודף, למה היא לא פשוט מודיעה שזה הרצון שלה? למה להמשיך לדבר פריפריה, פריפריה, אם מה שהממשלה רוצה זה לתקצב את חברון.
<היו"ר משה גפני:>
אני מציע שלא תצביעי לממשלה הזאת. למה? היא עושה אפליה באופן דרמטי.
<סתיו שפיר (המחנה הציוני):>
מבטיחה לך שאני לא אצביע. מבטיחה לך. אני מקווה שגם אתה לא מצביע לה.
<מיקי רוזנטל (המחנה הציוני):>
גם אתה. גם אתה היית צריך להצביע נגדה. 

<היו"ר משה גפני:>
אני הצבעתי בשנה שעברה, אכלתי אותה. 447, 448, בבקשה, רשויות מקומיות.
<יוסף משה עדס:>
מדובר בתקצוב של תשעה מיליון שקלים.
<היו"ר משה גפני:>
רק רגע, אני קודם כול מחפש את קריית-ארבע. אבל הפנייה הזאת לוקה בחסר, אין פה קריית-ארבע. לא, סתם, אני צוחק.
<מיקי רוזנטל (המחנה הציוני):>
יש התנחלויות אחרות.

<מיקי לוי (יש עתיד):>
אל תדאג, יש דברים אחרים.

<מיקי רוזנטל (המחנה הציוני):>
גני מודיעין. מה, זה גם אותו דבר. 
<מיקי לוי (יש עתיד):>
גני מודיעין, תסביר. מה זה?
<היו"ר משה גפני:>
זאת לא התנחלות. נו, הלאה.

<מיקי לוי (יש עתיד):>
ממשרד החקלאות.

<היו"ר משה גפני:>
תסביר, עדס.

<יוסף משה עדס:>
הפנייה נועדה לתקצוב תשעה מיליון ש"ח ממשרד החקלאות למשרד הפנים עבור תשתיות בגני מודיעין בעקבות העברת גני מודיעין למטה בנימין. הייתה החלטת ממשלה בנושא שאמרה שיתקצבו את המועצה עבור התשתיות של היישוב. 

<מיקי לוי (יש עתיד):>
אני קורא לכם, חברי בקואליציה, להצביע נגד. לא יכול להיות שהחקלאות נפסקת ומעבירים עכשיו לגני-ילדים בבנימין, לא יכול להיות דבר כזה.
<מיקי רוזנטל (המחנה הציוני):>
זה אפילו לא גני-ילדים, זה שיפור תשתיות.
<היו"ר משה גפני:>
זה תשתיות, זה לא התנחלות. 

<מיקי לוי (יש עתיד):>
עוד יותר גרוע.

<מיקי רוזנטל (המחנה הציוני):>
יותר גרוע.
<היו"ר משה גפני:>
גני מודיעין זה לא התנחלות, ומי שמכיר – שטויות, לא משנה, נו. 

<מיקי רוזנטל (המחנה הציוני):>
מה זה לא? זה בשטחים.

<היו"ר משה גפני:>
בסדר, נו, זה היה במודיעין-עילית וזה נפרד אחר כך. יש שאלות טכניות שם, אתה תפגע בתושבים שם. זה לא תושבים שהם מתנחלים.
<סתיו שפיר (המחנה הציוני):>
אני רק רוצה להוסיף שתמיכות בחקלאות קוצצו בעוד מעל 100 מיליון שקלים ביום חמישי שעבר, אז מסתבר פשוט שיש עודף של תמיכות למרות שהחקלאים בארץ מקבלים הכי מעט תמיכות ב-OECD. יש עודף של תמיכות בחקלאות לפי משרד האוצר. 

<רחל עזריה (כולנו):>
לחקלאים יש הגנות, זה מה שאנחנו רוצים לשנות. 

<סתיו שפיר (המחנה הציוני):>
זה ממש לא נכון.

<רחל עזריה (כולנו):>
זה כן נכון.

<סתיו שפיר (המחנה הציוני):>
לא. החקלאים בארץ מקבלים רמת תמיכה בחקלאות מהנמוכות בעולם המערבי. 

<רחל עזריה (כולנו):>
לא, רגע, אני לא מדברת על גני מודיעין, אני מדברת על מה שחברת הכנסת סתיו שפיר אומרת. במדינות האיחוד האירופי הם עברו מהשיטה של הגבלה על היבוא מהמכסות, הם עברו לשיטה של תמיכה ישירה, זה קרה לפני למעלה מעשור. 
<סתיו שפיר (המחנה הציוני):>
פה גם מורידים מכסים.
<רחל עזריה (כולנו):>
לא. ולכן התמיכה בחקלאות באירופה היא גבוהה יותר. זה מה שאנחנו מפלגת כולנו עובדים כדי לשנות את השיטה ולבטל את המכסים ולאפשר תמיכה ישירה. לזה אגב את ומפלגתך מתנגדים.
<סתיו שפיר (המחנה הציוני):>
פה כבר מורידים מכסים. - - -
<רחל עזריה (כולנו):>
לא. יקירתי, את צריכה להכיר את החומר.
<מיקי רוזנטל (המחנה הציוני):>
לא הבאתם עד עכשיו שום מהלך, שום דבר.
<רחל עזריה (כולנו):>
תכירי את מה שקרה.
<סתיו שפיר (המחנה הציוני):>
וכדאי שגם את תכירי את החומר, ושתפגשי כמה חקלאים - - -

<רחל עזריה (כולנו):>
תכירי מה קרה באיחוד האירופי.
<סתיו שפיר (המחנה הציוני):>
תפגשי גם כמה חקלאים מתישהו.
<מיקי רוזנטל (המחנה הציוני):>
- - -

<רחל עזריה (כולנו):>
אין בעיה. אתם יכולים לצעוק עד מחר.

<סתיו שפיר (המחנה הציוני):>
פה גם מורידים מכסים וגם לא נותנים - - - לחקלאים.

<רחל עזריה (כולנו):>
אבל את צריכה לדייק בפרטים.

<סתיו שפיר (המחנה הציוני):>
גם מעלים לחקלאים את המחירים וגם מורידים מכסים.
<רחל עזריה (כולנו):>
את אומרת פרטים לא נכונים. 

<סתיו שפיר (המחנה הציוני):>
זה מה שקורה פה.

<רחל עזריה (כולנו):>
- - - תכירי, אבל זה קרה לפני 15 שנה.

<סתיו שפיר (המחנה הציוני):>
באמת? תסתכלי על מה שקרה בדייג - - -
<רחל עזריה (כולנו):>
אבל זה קרה לפני 15 שנה.

<היו"ר משה גפני:>
זה לא נושא הדיון.

<סתיו שפיר (המחנה הציוני):>
אבל היא אומרת דברים לא נכונים.

<רחל עזריה (כולנו):>
 לפני יותר מ-15 שנה שינו, כמעט 20.
<היו"ר משה גפני:>
בסדר, אז מה?

<סתיו שפיר (המחנה הציוני):>
אתה יודע שזה לא נכון. ישראל, מדינה שבה תוצרת הארץ היא דבר כל כך משמעותי, חלק מערכי היסוד שלנו. 
<רחל עזריה (כולנו):>
אז אל תשתמשי בנתון הלא נכון.
<היו"ר משה גפני:>
עדס, מה יש לך עם גני מודיעין?

<רחל עזריה (כולנו):>
לפני 20 שנה שינו את השיטה באיחוד האירופי.
<סתיו שפיר (המחנה הציוני):>
אני לא יכולה לשמוע את עצמי כי היא צועקת.

<היו"ר משה גפני:>
את לא יכולה לשמוע, וזה לא נושא הדיון.

<סתיו שפיר (המחנה הציוני):>
יש פה נציג של משרד החקלאות? גפני, נציג של משרד החקלאות שיסביר לנו מה קורה בתמיכות שקוצצו ב-100 מיליון בשבוע שעבר.

<היו"ר משה גפני:>
אבל זה לא עכשיו.

<סתיו שפיר (המחנה הציוני):>
וזה מקוצץ בחמישה מיליון עכשיו.

<היו"ר משה גפני:>
בבקשה, תאמר מה קורה פה.

<סתיו שפיר (המחנה הציוני):>
אבל הוא לא ממשרד החקלאות. 

<יוסף משה עדס:>
אני לא מתעסק עם תקציבי משרד החקלאות. מדובר בתקציב שהועבר מתקציב משרד החקלאות לצורך הנושא כחלק מהחלטת הממשלה לתקצוב המועצה בעקבות העברת גני מודיעין ממודיעין-עילית למטה בנימין, והקמת התשתיות לקליטת היישוב במועצה.
<סתיו שפיר (המחנה הציוני):>
יש פה נציג של משרד החקלאות שיסביר לנו את הקיצוץ בתמיכות? שמעתי כן? גפני.

<היו"ר משה גפני:>
אני מצביע.
<סתיו שפיר (המחנה הציוני):>
אבל אין פה נציג של המשרד שיכול להסביר את זה.
<היו"ר משה גפני:>
אז אין נציג של משרד החקלאות, זה נושא הפנייה הזאת? 

<סתיו שפיר (המחנה הציוני):>
אתה מקצץ עוד בתמיכות לחקלאות. גם בשבוע שעבר לא היה.
<היו"ר משה גפני:>
היות שאני מכיר את הפנייה הזאת, מדובר על גני מודיעין, היא עוברת ממקום אחד למקום שני, זה סתם לפגוע בתושבים. מי בעד אישור הפניות? ירים את ידו. תצביעו. אנחנו נופלים. את רוצה להצביע? תצביעי. אנחנו ארבע.

<מיקי רוזנטל (המחנה הציוני):>
כמה זמן תחזיק את היד באוויר? כמה?
<רחל עזריה (כולנו):>
הוא נאחז באוויר. 

הצבעה
בעד – 4
נגד – 3
נמנעים – אין
פנייה מס' 448-447 אושרה.
<היו"ר משה גפני:>
4 נגד 3, הפניות עברו. סתם שתדעו, לא מדובר פה על חקלאות, לא מדובר על שום דבר, מדובר על יישוב שהאנשים שם, בקיצור - - -
<מיקי רוזנטל (המחנה הציוני):>
למה זה צריך לבוא מהכסף של משרד החקלאות? זה צורם, אדוני.
<מיקי לוי (יש עתיד):>
אנחנו בעד התשתיות, אבל לא מהחקלאות.
<סתיו שפיר (המחנה הציוני):>
לא יודעת למה אי-אפשר לקבל הסברים. היה יכול לבוא נציג של משרד החקלאות שיסביר מה זה אומר.
<היו"ר משה גפני:>
438 עד 440, משרד הפנים. רק רגע, נראה אם יש קריית-ארבע.
<יוסף משה עדס:>
זה לא רשויות מקומיות, זה המשרד עצמו.
<היו"ר משה גפני:>
אה, אוקיי. עדות לא יהודיות, למי הכוונה? סתם, סתם, תסביר.
<יוסף משה עדס:>
מדובר בסעיף 06, שזה סעיף המשרד, מטה משרד הפנים, בנוסף עדות לא יהודיות. מדובר בעיקר בשינויים בין תוכניות בתוך המשרד בהסטות בין תוכניות במשרד לשם התאמת התקציב הפנימי של המשרד. 

בנוסף, יש גם תקצוב מהמטה הקיברנטי בסך של 2.750 אלף בהרשאה להתחייב, ו-1.5 מיליון במזומן עבור פעולות סייבר של משרד פנים בהתאם לפעילויות המטה הקיברנטי. שאר ההסטות הן גם תוכניות – תוספת של 2.6 מיליון ש"ח במטה, השכר והוצאות פסקי-דין; הפחתה של כ-4.2 מיליון ש"ח במימון בחירות לרשויות בהתאם לביצוע בפועל; ו-840 אלפי ש"ח - - -
<סתיו שפיר (המחנה הציוני):>
למה עכשיו זה עובר, הבחירות לרשויות? 

<יוסף משה עדס:>
זו הפחתה בהתאם לביצוע בפועל בפעולות - - -

<סתיו שפיר (המחנה הציוני):>
אבל גם ההפחתה הייתה כבר לפני שלוש שנים. 

<יוסף משה עדס:>
אלו בחירות ברשויות. בחירות ברשויות יש - - -

<היו"ר משה גפני:>
סתיו, זאת שאלה לא נכונה, מכיוון שבאופן קבוע הם בודקים כל הזמן, הם בודקים בדרך, אם יש פחות אז הם מורידים.

<סתיו שפיר (המחנה הציוני):>
אחרי שלוש שנים?

<היו"ר משה גפני:>
כן, כל הזמן. דווקא זו לא הבעיה.
<יוסף משה עדס:>
אסביר מדובר בבחירות לרשויות המקומיות. בחירות לרשויות המקומיות, בחירות מיוחדות מתקיימות כמעט כל הזמן בהתאם לפרישה של ראשי רשות. 

<היו"ר משה גפני:>
נכון.

<סתיו שפיר (המחנה הציוני):>
אתה יכול להרחיב על כל התקצוב של הרשות למאגר ביומטרי? כמה כסף הוצאתם על זה בשנים האחרונות בסך הכול? 

אגב, גפני, אני שוב רוצה להביע הערכה כלפי הפקידים שהגיעו לפה היום עם מחשבים ובודקים את התשובות על המחשב בזמן הישיבה בוועדה, זה מאוד משמח.
<היו"ר משה גפני:>
אני נגד המאגר הביומטרי, גם הצבעתי נגד. אני עכשיו מחויב לקואליציה. 

<סתיו שפיר (המחנה הציוני):>
הצבעת גם עכשיו נגד? שבוע שעבר? 

<היו"ר משה גפני:>
לא, עכשיו לא. מה לעשות, הידרדרתי לקואליציה, את לא מבינה את זה? 

<סתיו שפיר (המחנה הציוני):>
מה שקרה לך בשנים האחרונות. 

<היו"ר משה גפני:>
לא בשנים האחרונות, בשנה וחצי. מה השנים האחרונות? אל תיתלי בי עכשיו דברים בעבר. אבל זה לא עולה עכשיו.
<מיקי לוי (יש עתיד):>
את יודעת כמה פעמים הולכים הביתה לישון ובוכים אם מצביעים נגד דיור ציבורי? 

<היו"ר משה גפני:>
נכון.

<סתיו שפיר (המחנה הציוני):>
לא חייבים להצביע. 

<מיקי רוזנטל (המחנה הציוני):>
אה, הבנתי אותך.

<היו"ר משה גפני:>
לא חייבים. בסדר. 

<סתיו שפיר (המחנה הציוני):>
תשנו. 
<יוסף משה עדס:>
בשנים 2014–2016 יצא בערך בין - - -

<היו"ר משה גפני:>
התמזל מזלך וכל הזמן שאת בכנסת את לא בקואליציה.

<סתיו שפיר (המחנה הציוני):>
מה מזלי? הייתי מאוד שמחה אם היינו מנצחים בבחירות האלו. 

<היו"ר משה גפני:>
אבל אם היית בקואליציה היית צרה. הייתי רוצה לראות אותך יושבת, מגיעה לוועדת הכספים, ומתחילה להסביר למה קיצצת במשרד שלך בדברים חיוניים, וואי, זה היה תענוג. 

<סתיו שפיר (המחנה הציוני):>
איזה כיף היה אם שרים באופן כללי היו מגיעים לוועדת הכספים ומוסרים דין וחשבון לציבור כמו שנהוג במדינה דמוקרטית. 

<היו"ר משה גפני:>
מגיעים, מגיעים, מבקשים להגיע, לא את כולם אנחנו מקבלים.
<יוסף משה עדס:>
יצא בשנים 2014, 2015 כ-11 מיליון ש"ח, ב-2016 עד עכשיו יצא - - -

<סתיו שפיר (המחנה הציוני):>
רגע, אני לא שומעת. מ-11 מיליון - - -

<יוסף משה עדס:>
ב-2014, 2015 יצא בערך 11 מיליון ש"ח בשנה, בשנת 2016 עד עכשיו יצא בערך עשרה מיליון.
<סתיו שפיר (המחנה הציוני):>
אתה בטוח בזה? 
<יוסף משה עדס:>
זה נתוני הביצוע של הרשות למאגר ביומטרי.
<היו"ר משה גפני:>
מאה אחוז. מי בעד אישור הפניות? ירים את ידו. מי נגד?
הצבעה

בעד – רוב
נגד – מיעוט
נמנעים – אין
פנייה מס' 440-438 אושרה.
<היו"ר משה גפני:>
הפניות אושרו.
<סתיו שפיר (המחנה הציוני):>
אני מצטערת, אבל זה לא המספרים הנכונים.

<יוסף משה עדס:>
זה מה שיש לי במערכת. 
<סתיו שפיר (המחנה הציוני):>
אבל אני מסתכלת על המערכת. סליחה, גפני, התקצוב של הרשות למאגר ביומטרי עמדה ב-2013 על 15 מיליון בעל שינוייו, ועל 30 מיליון ב-2014.
<היו"ר משה גפני:>
מה אמרת?
<יוסף משה עדס:>
דיברתי על הביצוע. אמרתי שהביצוע היה - - -
<סתיו שפיר (המחנה הציוני):>
36 מיליון ב-2015.
<היו"ר משה גפני:>
רגע.

<סתיו שפיר (המחנה הציוני):>
40 מיליון ב-2016.

<היו"ר משה גפני:>
בבקשה.
<יוסף משה עדס:>
אמרתי שהביצוע בפועל היה כ-11 מיליון בשנים 2014, 2015.
<היו"ר משה גפני:>
מדי הרבה.

<יוסף משה עדס:>
ועשרה מיליון בשנת 2016.

<סתיו שפיר (המחנה הציוני):>
היה 11 מיליון ב-2015, והיה עוד 6.5 מיליון ב-2013, אז לאיפה עבר כל הכסף?
<היו"ר משה גפני:>
תגידי, את הולכת לעבוד במשרד האוצר עכשיו?

<סתיו שפיר (המחנה הציוני):>
לא. אבל אני רוצה מספרים מדויקים. לאיפה עבר כל הכסף?

<היו"ר משה גפני:>
הוא נותן מספרים מדויקים.

<סתיו שפיר (המחנה הציוני):>
זה לא. אני מסתכלת על המערכת שלהם, גפני.

<מיקי לוי (יש עתיד):>
מאחל לה להיות סגנית שר האוצר.

<סתיו שפיר (המחנה הציוני):>
גפני, אני מול המערכת שלהם.

<היו"ר משה גפני:>
סגנית שר האוצר, וואי.

<סתיו שפיר (המחנה הציוני):>
חלילה, חלילה. 

<היו"ר משה גפני:>
זה לא רע.
<סתיו שפיר (המחנה הציוני):>
גפני, אני מסתכלת על הנתונים של משרד האוצר, אני לא מבינה, לאיפה הלך כל הכסף שתוקצב בעל שינוייו למאגר הביומטרי?
<היו"ר משה גפני:>
חזר לאוצר.
<סתיו שפיר (המחנה הציוני):>
תן לי לשמוע את התשובות.

<היו"ר משה גפני:>
בבקשה, יוסי.

<יוסף משה עדס:>
עיקר התקציב הוא עבור מערכות מחשוב.

<היו"ר משה גפני:>
לא משנה, אבל בחלק לא השתמשו, היא צודקת. מה קרה עם הכסף?

<סתיו שפיר (המחנה הציוני):>
לאיפה הוא הלך? בעל שינוייו לא השתמשתם.

<יוסף משה עדס:>
הוא עובר כעודפים מחויבים עבור - - -

<מיקי רוזנטל (המחנה הציוני):>
עובר.

<היו"ר משה גפני:>
לאוצר, נו. תגיד באוצר.

<סתיו שפיר (המחנה הציוני):>
לא, רגע. תשובה. יוסי, לאן זה עובר?
<יוסף משה עדס:>
לא, אצלם. עובר כעודף מחויב לרשות למאגר ביומטרי כחלק מההתקשרות שלהם על מערכות מחשוב. 

<סתיו שפיר (המחנה הציוני):>
אז אתה מבין שהעודף המחויב של המאגר הביומטרי כבר צריך לעמוד על כמה עשרות מיליוני שקלים, להתגלגל עם השנים. 

<היו"ר משה גפני:>
בסדר, עומד. 
<סתיו שפיר (המחנה הציוני):>
אז לאיפה כל הכסף הזה הלך?

<היו"ר משה גפני:>
אם הוא לא יעמוד הוא ישכב. 417 עד 423.

<סתיו שפיר (המחנה הציוני):>
לאיפה כל זה הלך?

<היו"ר משה גפני:>
בסדר, נו.

<סתיו שפיר (המחנה הציוני):>
גפני, תן לשמוע עד הסוף.

<היו"ר משה גפני:>
את הולכת לנהל את המדינה עכשיו. 

<סתיו שפיר (המחנה הציוני):>
תן לי לשמוע עד הסוף. 

<היו"ר משה גפני:>
בבקשה.

<סתיו שפיר (המחנה הציוני):>
לאיפה כל זה הלך? עשרות מיליונים במחויבים ואתם לא מצליחים להשתמש בזה? 

<יוסף משה עדס:>
מדובר בהתקשרויות למערכות מחשוב שמבקשים לא לשלם כל עוד הם לא מוודאים שכל מערכת המחשוב עובדת, ולכן כרגע הם לא משלמים. 

<סתיו שפיר (המחנה הציוני):>
אתה מבין, גפני, שהם כל שנה מתקצבים את זה בעודף?

<היו"ר משה גפני:>
אבל למה את שואלת רק על זה? למה את לא שואלת על כל דבר?

<סתיו שפיר (המחנה הציוני):>
אני אשאל על עוד דברים, קיבלתי את בקשתך. אתה מבין שהם כל שנה מתקצבים בעל שינוייו העברות תקציביות בעודף כדי לגלגל את זה חזרה לעצמם?
<היו"ר משה גפני:>
ככה זה עובד. נכון.

<סתיו שפיר (המחנה הציוני):>
לתוך הקופה בלי שזה ילך לאזרחים.

<היו"ר משה גפני:>
אמרת את משפט המאה. כל הכבוד.
<סתיו שפיר (המחנה הציוני):>
וכשאנחנו מסכימים על זה פה אנחנו פשוט מאפשרים לזה להמשיך בשיטה הזאת.
<היו"ר משה גפני:>
417 עד 423, השכלה גבוהה. מי זה ההשכלה הגבוהה?
<יוסף משה עדס:>
לא מצביעים על הפנייה?

<היו"ר משה גפני:>
הצבענו כבר. אני רוצה תשובות בגלל שנחזור לזה. 

<סתיו שפיר (המחנה הציוני):>
רוויזיה על זה. אני גם רוצה תשובות.
<היו"ר משה גפני:>
הייתה פה פנייה לא מסודרת.

<שלמה פשקוס:>
הפנייה נועדה קודם כול להעביר כ-85 מיליון שקלים לטובת פרויקטים משותפים של משרדים אחרים עם המועצה להשכלה גבוהה, ולבצע שינויים פנימיים בתוך סעיף 21, השכלה גבוהה לבקשת הוועדה לתכנון ותקצוב. הפרויקטים המרכזיים זה העברת המכללות להוראה לאחריות הוות"ת ממשרד החינוך, מיזם ישראל דיגיטלית, הוראה דיגיטלית. 
עצם מדינת ישראל הולכת עכשיו ומפיקה קורסים דיגיטליים שיהיו בפלטפורמות הבין-לאומיות ובפלטפורמה ישראלית. פיתוח פיזי בירושלים, מלגות פר"ח שמשרד המדע משתתף בהן לפרויקטים של חונכויות, תחליפי נפט לתחבורה, שזה מחקרים, ומרכזי מצוינות בנושא תחליפי נפט לתחבורה. השלב הראשון של הקמת הפקולטה לרפואה בצפת, מלגות "אירתיקא" - - - 

<היו"ר משה גפני:>
מה זה השלב הראשון? הפקולטה לרפואה בצפת הוקמה כבר לפני אני לא יודע כמה. 

<שלמה פשקוס:>
יש מתחם טבע בפקולטה לרפואה בצפת. 
<מיקי לוי (יש עתיד):>
בונים בניין.
<שלמה פשקוס:>
הפקולטה היום נמצאת במתחם זמני.
<מיקי לוי (יש עתיד):>
נכון, בונים בניין חדש, ראוי.
<היו"ר משה גפני:>
אני הרצאתי שם.

<שלמה פשקוס:>
בונים מבנה קבע. זה פרויקט מאוד גדול ומאוד מורכב שמה שתקצבנו עכשיו זה את השלבים הראשונים באיגום משאבים בין משרדים, כאשר בקרוב נתקצב עוד מנה ולאט לאט – זה פרויקט מאוד מורכב, יש שם גם - - - 

<היו"ר משה גפני:>
שאלות, רבותי?
<מיקי לוי (יש עתיד):>
יש פה מישהו מהוות"ת? 
<יותם בן שטרית:>
כן.

<מיקי לוי (יש עתיד):>
מי?

<יותם בן שטרית:>
אני.

<מיקי לוי (יש עתיד):>
תגיד, מי אחראי על הבחינות הפסיכומטריות? אני מתנצל שאני שואל. 

<היו"ר משה גפני:>
מה שאלת? מעניין.

<מיקי לוי (יש עתיד):>
הייתי בטורקיה. את הקהילה היהודית בטורקיה עד לפני חמש שנים היו שולחים לעשות בחינות פסיכומטריות כדי שיבואו ללמוד פה. מזה חמש שנים מפחדים לשלוח נציג.

<היו"ר משה גפני:>
אז מה שאלת אותו?

<מיקי לוי (יש עתיד):>
אז שאלתי אותו מי אחראי על הבחינות הפסיכומטריות, ואם אתם יכולים לעזור – אני מתנדב לנסוע בבוקר, אני לא מפחד, ולחזור בערב. אני אתן לכולם להעתיק כדי שיבואו ללמוד פה.
<יותם בן שטרית:>
בחינות פסיכומטריות זה לא דרך הוות"ת ולא דרך המל"ג, זה דרך מאגר הבחינות שנמצא באוניברסיטה העברית. 

<מיקי לוי (יש עתיד):>
מי הבוס שלהם? למי אני יכול לפנות?
<יותם בן שטרית:>
אני יכול לברר לך ולהגיד לך אל מי לפנות.
<מיקי לוי (יש עתיד):>
אני מאוד אודה לך.

<היו"ר משה גפני:>
בסדר, תגיד לו, הוא רוצה לנסוע לטורקיה.
<מיקי לוי (יש עתיד):>
לא, זה מקום לא טוב.

<סתיו שפיר (המחנה הציוני):>
שאלה נוספת. יש פה כמה החלטות - - -

<שלמה פשקוס:>
ככלל, חבר הכנסת לוי, כל מדיניות ההשכלה הגבוהה מתרכזת במל"ג ובוות"ת, גם אם גורם אחר מבצע, וניתן לפנות אליהם לכל שאלה ובעיה.

<היו"ר משה גפני:>
סתיו, שאלה.
<סתיו שפיר (המחנה הציוני):>
יש פה כמה החלטות, העברות שמדובר בהן בהחלטות ממשלה מ-2011 ומ-2012. קראתי את דברי ההסבר, כתבתם שזה פרויקטים שמבוצעים למשל על-ידי משרדים שונים. אני עדיין לא מבינה למה זו הצדקה ללא לתקצב בבסיס חמש שנים אחרי החלטת הממשלה. אתם יודעים מראש שהפרויקט הולך להיות מתוקצב, תתקצבו אותו בבסיס, גם התחייבתם על כך בבג"ץ.
<היו"ר משה גפני:>
תשובה.

<שלמה פשקוס:>
משרדי ממשלה שעושים פרויקט משותף עם משרד יש להם לגיטימיות להחליט האם הם רוצים שהכסף יעבור בבסיס, או שיהיה להם כלי למעקב שוטף אחרי ביצוע הפעולה, וגמישות להחליט במהלך השנה יחד עם המשרד להגיד: הקצב של הביצוע נמוך יותר ואני רוצה להשתמש בזה לדברים אחרים. ולכן, בעת בניית התקציב אנחנו תמיד שואלים את המשרד. 
<היו"ר משה גפני:>
נראה לי שסתיו שפיר שואלת כל הזמן את אותן שאלות ואתם עונים לה כל הזמן את אותן תשובות. 

<סתיו שפיר (המחנה הציוני):>
לא בדיוק.

<היו"ר משה גפני:>
הגיע הזמן לעשות שינוי בזה.

<סתיו שפיר (המחנה הציוני):>
הם גם משנים את התשובות. 
<היו"ר משה גפני:>
אבל היא צודקת, אני מסכים אתה, יש דברים שהיה צריך להכניס בבסיס התקציב.

<סתיו שפיר (המחנה הציוני):>
הם התחייבו לזה, גם הוצאות חד-פעמיות חייבות - - -

<היו"ר משה גפני:>
התחייבו זה לא רציני. מה זה התחייבו? 

<שלמה פשקוס:>
לא בשיקולים של הוצאות חד-פעמיות.

<סתיו שפיר (המחנה הציוני):>
התחייבו בפני בג"ץ.

<היו"ר משה גפני:>
התחייבו, אז יש להם תשובות.

<שלמה פשקוס:>
לא אמרתי שמשיקולים של הוצאות חד-פעמיות.

<היו"ר משה גפני:>
בסדר.

<סתיו שפיר (המחנה הציוני):>
עוד פעם יש פה קיצוצים בתמיכות לחקלאים. אפשר להבין מה זה הדבר הזה שפעם אחר פעם זה חוזר על עצמו? יש פה נציג ממשרד החקלאות שיכול להסביר לנו את זה?
<היו"ר משה גפני:>
מה זה הקיצוץ בתמיכות לחקלאים?

<שלמה פשקוס:>
שנייה, כבוד היושב-ראש.
<סתיו שפיר (המחנה הציוני):>
שלושה מיליון, לפני כן זה היה חמישה מיליון, בשבוע שעבר – כמה זה היה? 18?

<מיקי לוי (יש עתיד):>
18.
<שלמה פשקוס:>
לצערי, אין פה מישהו ממשרד החקלאות שידע להסביר. 

<סתיו שפיר (המחנה הציוני):>
הבנתי שהנוהל הושעה, אבל זה שגם לא מגיעים לפה פקידים ומסבירים את העניין זה בעייתי מאוד, נוסף על כל הבעיות. 

<מיקי לוי (יש עתיד):>
סיכמנו שיסבירו, ויתרנו על ה-48, אז אם אתם מנצלים את זה לרעה אז בואו לא נצביע. ויתרנו על כ-48 שעות מתוך אחריות כוללת, אבל יש גבול, אתם לא יכולים לשחק אתנו על לוח השחמט. 
<היו"ר משה גפני:>
אני מבקש שיבוא נציג של משרד החקלאות להסביר את זה. אנחנו עוברים לפנייה הבאה. להביא נציג של משרד החקלאות. על כל הדברים האחרים ענית יפה ובסדר. גם סתיו שאלה יפה וגם בסדר, אבל אני מבקש נציג של משרד החקלאות שיגיד שהחקלאות לא נפגעת. 

<שלמה פשקוס:>
בסדר גמור.
<היו"ר משה גפני:>
אני לא רוצה לשנות ממה שאמרתי לחברי הוועדה ששאלות יישאלו ואם לא תהיה תשובה מספקת לא נצביע. 453 עד 454.
<שלמה פשקוס:>
גם כן זה תקציב להשכלה גבוהה.
<היו"ר משה גפני:>
מה זה סעיף תקציבי 21? 
<שלמה פשקוס:>
השכלה גבוהה.

<היו"ר משה גפני:>
מה אתם רוצים שם עכשיו? 

<שלמה פשקוס:>
עכשיו זה לתוכנית להגדלת - - -

<היו"ר משה גפני:>
עכשיו אתם לוקחים מהחברה להגנת ים המלח.
<שלמה פשקוס:>
יש פה התאמות לפי קצבי ביצוע בין משרדים.
<היו"ר משה גפני:>
למה הכסף? 

<שלמה פשקוס:>
לטובת הגדלת כמות המהנדסים בישראל, זה יעד לאומי מאוד מאוד חשוב. 

<היו"ר משה גפני:>
זה טוב.

<שלמה פשקוס:>
זה החסם הכי גדול לצמיחת תעשיית ההיי-טק.
<היו"ר משה גפני:>
ברור, לא צריך להסביר לנו. מה המקור? מקור, בבקשה.
<עמרי בן חורין:>
המקור זה מזומן שנמצא בתקציב הפיתוח של משרד התיירות, ולא נעשה בו – לפי קצב הביצוע - - -
<היו"ר משה גפני:>
לא יקצצו בפיתוח הזה?
<עמרי בן חורין:>
לא, לא. ממש לא.
<סתיו שפיר (המחנה הציוני):>
רגע, סליחה.
<היו"ר משה גפני:>
מה עכשיו? 

<סתיו שפיר (המחנה הציוני):>
אנחנו על 282?

<מיקי לוי (יש עתיד):>
אנחנו ב-453.
<סתיו שפיר (המחנה הציוני):>
453, תסלחו לי, לפני שבועיים באתם לפה לוועדה וביקשתם – לא אתם, באו לפה ממשרד התיירות אמרו לנו, הודו בכך שהם עשו טעות בחישוב, ולכן הם צריכים להעביר רק עכשיו כסף פיצויים לתעשיית התיירות שנפגעה אחרי "צוק איתן". שמענו את ההודעה שלהם בטעות, וכמובן שאישרנו את זה, כי מגיע לתעשייה בדרום אחרי "צוק איתן" לקבל את הפיצוי כבר ממזמן. עכשיו אתם באים ומורידים את הפיצוי הזה. קיצוץ של 17 מיליון שקלים, זה אותו פיצוי שאתם העליתם.
<היו"ר משה גפני:>
שאלה טובה. תשובה.

<שלמה פשקוס:>
שוב, כמו שאמר היושב-ראש, אנחנו עונים תמיד את אותן תשובות, זה תקציבי הרשאה להתחייב, תקציב - - - 

<סתיו שפיר (המחנה הציוני):>
חבל שאתם עונים את אותן תשובות.
<היו"ר משה גפני:>
רגע, נשמע. אני לא אמרתי שזה בסדר.
<שלמה פשקוס:>
אלו התשובות הנכונות. 

<היו"ר משה גפני:>
תגיד את האמת.

<שלמה פשקוס:>
הפעילות היא על בסיס הרשאה להתחייב, הפעילות לא נפגעת. לקראת סוף שנה עושים התאמת מזומנים, לא רוצים שכסף יתבזבז סתם ויעבור סתם כעודפים מחויבים. אנחנו רוצים, לבקשת הוועדה, לצמצם את העודפים המחויבים.

<היו"ר משה גפני:>
מאה אחוז.

<סתיו שפיר (המחנה הציוני):>
תסביר לי, סליחה, אתה בחור אינטליגנטי כמו שכולנו פה יודעים. תשמע, אתה יודע שזאת לא תשובה רצינית.
<היו"ר משה גפני:>
אבל זאת האמת. 

<סתיו שפיר (המחנה הציוני):>
אני אגיד לך למה זה לא רציני. מעבר לזה שזה תוקצב ב-100 מיליון שקל ב-2016, ועד עכשיו כבר הורדתם את זה בשינויים ל-40 מיליון, 39 מיליון שקלים, מעבר לזה שבא לפה נציג משרד התיירות, ואמרו: טעינו, היה צריך להוסיף שם תקציבים, רק לפני שבועיים. ועכשיו אתה בא, ואת מה שהם אמרו שצריך להעלות כי הייתה טעות אתה רוצה להוריד. אז תסלח לי, התשובה נשמעה מאוד נחמדה למי שלא מתעסק בתקציב, אבל זאת לא תשובה רצינית.
<שלמה פשקוס:>
שוב, חברים, מה שהוסיפו לפני שבועיים זה תקציב הרשאה להתחייב. מה שמורידים עכשיו זה תקציב מזומן. הפעילות היא על בסיס תקציב הרשאה להתחייב. 
<היו"ר משה גפני:>
הבנו. אפילו אני הבנתי.
<סתיו שפיר (המחנה הציוני):>
לא, אני לא הבנתי. 

<היו"ר משה גפני:>
בסדר, את נגד, אני מבין.
<סתיו שפיר (המחנה הציוני):>
לא, יש פה עוד פספוס.

<היו"ר משה גפני:>
אני אפילו כמעט, אם הייתי באופוזיציה, מסכים אתך.

<סתיו שפיר (המחנה הציוני):>
אבל אני רוצה להבין.

<היו"ר משה גפני:>
לא, אין יותר, הוא ענה תשובות.
<סתיו שפיר (המחנה הציוני):>
יש פה עוד קיצוצים. 

<היו"ר משה גפני:>
אבל הוא ענה תשובות.

<סתיו שפיר (המחנה הציוני):>
יש לי עוד שאלות. אבל הוא ענה רק על זה. יש פה מלא קיצוצים. 

<היו"ר משה גפני:>
סתיו, את רוצה לעשות פיליבסטר? 

<סתיו שפיר (המחנה הציוני):>
גפני, יש פה מלא קיצוצים. אפשר לשאול שאלות או אי-אפשר לשאול שאלות? אם הייתי מקבלת את המידע מראש אולי היו פחות שאלות.
<היו"ר משה גפני:>
אפשר לשאול שאלות. את יודעת שאני נותן לך היום עד חצי המלכות, אבל צריך להצביע, מה אני אעשה. 
<סתיו שפיר (המחנה הציוני):>
יש פה גם קיצוץ בים המלח.
<היו"ר משה גפני:>
ים המלח, אמרתי. מה עם ים המלח, בבקשה.

<סתיו שפיר (המחנה הציוני):>
אבל צריך להיות פה נציג של המשרדים.

<היו"ר משה גפני:>
תשובה. אני מבקש שתענה תשובה על כל הקיצוצים שאתם עושים פה.
<עמרי בן חורין:>
זה ההגנות, זה אותו דבר. כל הקיצוצים בתקציב הפיתוח ב-78 של משרד התיירות זה בהתאם לביצוע בפועל. אנחנו לא פוגעים בפעילות, לא של הביצועים למלונות, לא של החברה להגנות ים המלח, ולא במקום אחר. המזומן שלא יצא בסעיפים האלה עכשיו בתקנות האלה שנה, אנחנו מעבירים אותו לשם ביצוע. 

<סתיו שפיר (המחנה הציוני):>
למה שנתיים וחצי אחרי "צוק איתן" המזומן הזה עדיין לא יצא לטובת העסקים שנפגעו ב"צוק איתן"? 
<עמרי בן חורין:>
התקציב שיוצא בפועל יוצא כנגד הקבלות של המלונות אחרי השיפוצים, אחרי שהם מסיימים את השיפוץ הם מביאים את הקבלות ומקבלים חזרה את הכסף. הם לא סיימו. קצב הפעילות שלהם - - - 

<היו"ר משה גפני:>
תודה רבה. מי בעד אישור הפנייה? ירים את ידו. מי נגד?
הצבעה

בעד – 3
נגד – 2
נמנעים – אין
פנייה מס' 423-417 אושרה.
<היו"ר משה גפני:>
3 בעד, 2 נגד. הפנייה אושרה. אנחנו עוברים לפנייה הבאה, 428 עד 435, משרד האוצר, בבקשה.
<אפרת תבור שני:>
פנייה זו נועדה להעביר 58.817 אלפי שקלים למשרד האוצר, ביצוע הסטות פנימיות במשרד האוצר.
<היו"ר משה גפני:>
מה, אין לכם מספיק כסף?

<אפרת תבור שני:>
תכף אני אפרט.

<היו"ר משה גפני:>
בבקשה.

<אפרת תבור שני:>
ותגבור תקציב הוצאה מותנית בהכנסה בסך של 127 מיליון ש"ח. ועכשיו אני אפרט. תגבור תקציב ההוצאה המותנית של קרן מס רכוש בסך 120 מיליון ש"ח, אשר מתוכם 70 מיליון ש"ח לצורך תשלום יתרות פיצויים ממבצע "צוק איתן", ו-50 מיליון ש"ח לצורך תשלום פיצויים לאזרחים שרכושם נפגע בשריפה.

בנוסף, יש תגבור לתקציב השכר של כ-50 מיליון ש"ח ותקצוב הוצאה מותנית בהכנסה של אגף המכס והמע"מ של שבעה מיליון ש"ח. 
<היו"ר משה גפני:>
בסדר. שאלות. 
<סתיו שפיר (המחנה הציוני):>
כן.

<היו"ר משה גפני:>
סתיו, לא יכול להיות שלא תשאלי את משרד האוצר.
<סתיו שפיר (המחנה הציוני):>
רמת הפיצויים מס רכוש, איזה אחוז מהנפגעים היא מכסה?
<שירלי אביבי:>
קרן הפיצויים של מס רכוש מתוקצבת במהלך כל השנה בהתאם להכנסות. ההכנסות האלה מועברות לאזרחים ולנפגעים בהתאם למסלולים שנקבעו לגבי פיצוי של "צוק איתן" וכל המבצעים שהיו בהתאם למסלולים שנקבעו בזמנו. כמו כן, העברנו לקופה הזו גם את הפיצוי בגין השריפות שעדיין אנחנו דנים בו. 

<סתיו שפיר (המחנה הציוני):>
השריפה האחרונה?

<שירלי אביבי:>
כן.

<סתיו שפיר (המחנה הציוני):>
כי אלי פנו התושבים שלא הצליחו בכלל לדבר או להגיע למישהו ממס רכוש, לא קיבלו שום תשובות על הפניות שלהם. 

<שירלי אביבי:>
הם מוזמנים לפנות לרשות המסים, לכל אחד ברשות המסים, אנחנו נעביר אותו למוקד.
<היו"ר משה גפני:>
אני רק מציע שרשות המסים תשפר את השירות לאזרח.
<שירלי אביבי:>
אין שום בעיה.

<סתיו שפיר (המחנה הציוני):>
סליחה, אבל עדיין לא ענית לי. כמה מהם מקבלים עכשיו פיצוי? 

<שירלי אביבי:>
הפיצוי עדיין נבחן. לא כולם עדיין הגישו, עדיין הפניות נבחנות. אין לי את הנתונים - - - 

<סתיו שפיר (המחנה הציוני):>
אתם מבקשים את זה ל-2016, כבר יעבור אליהם פיצוי ב-2016?
<שירלי אביבי:>
אל חלק יעבור פיצוי ואל חלק כבר עבר פיצוי.

<סתיו שפיר (המחנה הציוני):>
לכמה אנשים?

<שירלי אביבי:>
אני לא יודעת מספרים של כמות האנשים שעבר.
<סתיו שפיר (המחנה הציוני):>
אבל אנחנו עכשיו שבוע לפני סוף השנה. מה שלא יעבור כבר השנה יחזור לקופת המדינה.
<היו"ר משה גפני:>
אל תגידי את המשפט הזה.
<סתיו שפיר (המחנה הציוני):>
לכמה אנשים?

<היו"ר משה גפני:>
אל תגידי את המשפט הזה, סתיו, שאחרי השבוע זה יחזור לקופת המדינה.

<שירלי אביבי:>
אני מסבירה, זה לא יחזור לקופת המדינה. זה לא חוזר לקופת המדינה. 
<סתיו שפיר (המחנה הציוני):>
מה שהם לא יצליחו להוציא. הם מקבלים את הכסף, זה יחזור לאוצר.

<שירלי אביבי:>
לא, זה לא חוזר לאוצר.

<היו"ר משה גפני:>
הבנת? אני אתך לגמרי.
<סתיו שפיר (המחנה הציוני):>
אז תגידי לנו כמה אנשים מקבלים ובאיזה סכום.

<שירלי אביבי:>
האנשים שמגישים את הבקשות, הבקשות נבחנות, ומי שצריך לקבל את הפיצוי יקבל את הפיצוי. זה לא חוזר לאוצר. 

<היו"ר משה גפני:>
אם אפשר לזרז את זה, בבקשה.

<שירלי אביבי:>
אין שום בעיה.

<סתיו שפיר (המחנה הציוני):>
שאלתי מספר. סליחה, אני מקבלת פניות מאנשים מחיפה ומהסביבה שלא קיבלו עדיין שום תשובה מרשות המסים.

<מיקי לוי (יש עתיד):>
היא מדברת על "צוק איתן".

<סתיו שפיר (המחנה הציוני):>
לא, גם "צוק איתן" וגם השריפות. "צוק איתן" כבר טיפלנו.

<שירלי אביבי:>
כל האנשים שצריכים לפנות מוזמנים לפנות.

<סתיו שפיר (המחנה הציוני):>
לכן אני שואלת אותך כמה אנשים מזה עוד השנה יקבלו את הכסף שלהם? 

<שירלי אביבי:>
ברגע שהם יפנו או אם הם פנו הבקשה שלהם - - -

<היו"ר משה גפני:>
אם אפשר בבקשה – אני לא מתנה את זה בהצבעה – להביא את מספר הפניות, היא צודקת, להביא לנו, בגלל שכולנו מקבלים את הפניות האלה, ויכול להיות שנצטרך לקיים על זה הליך כלשהו. 

<סתיו שפיר (המחנה הציוני):>
ובאיזה סכומים אתם מפצים?
<שירלי אביבי:>
אנחנו מוכנים להעביר את הנתונים. אין שום בעיה.

<היו"ר משה גפני:>
מי בעד אישור הפנייה? ירים את ידו. מי נגד?
<שלמה פשקוס:>
כבוד היושב-ראש.

<היו"ר משה גפני:>
אתה לא יכול להצביע, עם כל הכבוד.

הצבעה

בעד – רוב
נגד – מיעוט

נמנעים – אין
פנייה מס' 435-428 אושרה. 

<היו"ר משה גפני:>
רק רגע. קודם כול הפנייה אושרה פה אחד. ביזיון לוועדה אבל לא משנה. משרד האוצר, אנחנו מעבירים פה אחד, לפחות שמישהו היה מתנגד. 

<זאב בנימין בגין (הליכוד):>
אם היית אומר לי אני - - -
<היו"ר משה גפני:>
סתם אני צוחק, לא לרשום את זה אפילו בפרוטוקול, זאת בדיחה שחורה.
<שלמה פשקוס:>
על עניין השלושה מיליון ממשרד החקלאות, האם רוצים שאני אסביר או שחייב נציג של המשרד?
<היו"ר משה גפני:>
עוד מעט. על איזה מספר פנייה אנחנו מדברים?
<שלמה פשקוס:>
הסבר קצר. אנחנו חוזרים ל-423-417.

<סתיו שפיר (המחנה הציוני):>
גפני, סליחה, תתקן את זה בפרוטוקול, אני לא הצבעתי בעד זה.

<היו"ר משה גפני:>
סתיו שפיר לא הצביעה בעד הפנייה למשרד האוצר. אני מבקש בפרוטוקול שזה יהיה רשום, על אף שזאת פנייה חשובה.

<סתיו שפיר (המחנה הציוני):>
אני חוששת גם שהתשובות הלא מספקות מעידות על כך שהרבה מהנפגעים לא - - -

<היו"ר משה גפני:>
תיקנתי. על איזה פנייה הוא מדבר? בבקשה, פנייה 417 עד 423, השאלה שנשאלה כאן, האם שוב קיצוץ במשרד החקלאות?
<שלמה פשקוס:>
417 עד 423. זה לא קיצוץ במשרד החקלאות, זה פרויקט משותף של הרשות להסדרת הבדואים יחד עם ות"ת כדי לשלב את הבדואים במערכת ההשכלה הגבוהה. יש תוכנית שנקראת "שער לאקדמיה" במכללת "ספיר", היא פיילוט מאוד חשוב שמשלב כמה עשרות סטודנטים במכינה יהודית בשנתיים מתוגברות בשנים הראשונות. תוכנית שזוכה להצלחה, וזה בשותפות תקציבית של המועצה להשכלה גבוהה יחד עם משרד החקלאות. 
<היו"ר משה גפני:>
וזה לא קיצוץ במשרד?

<שלמה פשקוס:>
לא, זה מהתקציב של הרשות של הבדואים.

<היו"ר משה גפני:>
מי בעד אישור הפניות 417 עד 423? ירים את ידו. מי נגד?
הצבעה

בעד – 4
נגד – מיעוט
נמנעים – אין
פנייה מס' 423-417 אושרה.
<היו"ר משה גפני:>
הפניות אושרו. אנחנו עוברים ל-437, רשות מקרקעי ישראל, עמ' 296.
<דניאל מלצר:>
הפנייה נועדה לבצע שינויים פנימיים במסגרת תקציב רשות מקרקעי ישראל לקראת סוף השנה. אנחנו מבקשים לבצע שלוש תוספות עיקריות, אחת לתוכנית החזרים ופסקי-דין לצורך התאמת התקציב לביצוע בפועל; תוספת של 66 מיליון שקלים לתוכנית היטל השבחה לתשלומי חלף היטל השבחה לרשויות המקומיות; ולבסוף, 340 מיליון שקלים הנחות בקרקע, כאשר התוספת העיקרית היא בעבור הנחות בקרקע לתוכנית מחיר למשתכן.

<היו"ר משה גפני:>
שאלות.

<יעל גרמן (יש עתיד):>
אני לא מכירה את זה.

<מיקי לוי (יש עתיד):>
מה זה הנחות קרקע, זה מחיר למשתכן?
<דניאל מלצר:>
בעיקר. בנוסף למחיר למשתכן יש גם הנחות על-פי החלטות מועצת מקרקעי ישראל, לדוגמא, לפי אזורי עדיפות, לפי קווי עימות וכו'. 

<סתיו שפיר (המחנה הציוני):>
מה זה המיקור חוץ שם? מיקור חוץ תפעול ושירותי מידע.
<היו"ר משה גפני:>
אתם מפחיתים מהמיקור חוץ.
<דניאל מלצר:>
כן. 

<סתיו שפיר (המחנה הציוני):>
אבל מה זה?

<דניאל מלצר:>
ההפחתה המשמעותית ביותר - - -

<היו"ר משה גפני:>
היא שואלת מה זה המיקור חוץ.

<דניאל מלצר:>
זאת תוכנית שבמסגרתה מבוצעים ההתקשרויות עם היועצים החיצוניים שעובדים עם רשות מקרקעי ישראל.

<היו"ר משה גפני:>
מה הם עושים?

<סתיו שפיר (המחנה הציוני):>
מי הם היועצים האלה?
<דניאל מלצר:>
בעיקר אנשי מחשוב. 

<סתיו שפיר (המחנה הציוני):>
כל כך הרבה כסף לאנשי מחשוב? 40 מיליון שקל? מה הם עושים למחשבים? 
<אלי כהן (כולנו):>
מה לא.
<סתיו שפיר (המחנה הציוני):>
אנחנו לא במקצוע הנכון, מה זה?
<דניאל מלצר:>
אנחנו מסיתים משם תקציב בגלל שלא נעשה ביצוע רוחבי של התקציב.

<מיקי לוי (יש עתיד):>
להפך, הוא מוציא משם.

<סתיו שפיר (המחנה הציוני):>
הוא מוציא אליהם.

<יוליה מלינובסקי (ישראל ביתנו):>
סליחה, יש לי שאלה.
<דניאל מלצר:>
אנחנו מסיתים משם תקציב בעיקר בסוף שנה בהתאם לביצוע, ואנחנו מעבירים את זה לתוכנית.
<יוליה מלינובסקי (ישראל ביתנו):>
מה זה 66 מיליון שקל לתוכנית "תמורת היטל השבחה"?
<דניאל מלצר:>
חלף היטל השבחה זה תשלום שמבוצע על-ידי רשות מקרקעי ישראל לרשויות המקומיות, 12% מהתקבולים בהתאם להסכם. 

<יוליה מלינובסקי (ישראל ביתנו):>
אם יש לך קרקע ברשות מקומית ואתה עושה משהו אתה משלם לרשות מקומית היטל השבחה, נכון?

<דניאל מלצר:>
רשות מקרקעי ישראל משלמת 12% ולא 50% בהתאם להסכם בין המדינה לרשויות המקומיות.

<יעל גרמן (יש עתיד):>
זה פשוט במקום לשלם - - - 

<היו"ר משה גפני:>
מי בעד אישור הפנייה? ירים את ידו. מי נגד?
הצבעה

בעד – רוב
נגד – מיעוט
נמנעים – אין
פנייה מס' 437 אושרה.
<היו"ר משה גפני:>
הפנייה אושרה. 442, תוכנית החומש של נתיבי ישראל.
<אלי מורגנשטרן:>
הפנייה הזו נועדה לתקציב פרויקטי כבישים לתחבורה ציבורית ולדיור מתוך תוכנית החומש של נתיבי ישראל. התוכנית הזו אושרה לפני כמה חודשים, היא לא הייתה קודם, ולכן הפנייה מגיעה עכשיו לוועדה. 
הפנייה כוללת 262 מיליון שקלים שמתוכם חלק הולך לנתיבי תחבורה ציבורית – אחד, בירושלים מכיוון מחסום חיזמה לתוך ירושלים, יש שם עומס. נת"צ דוכיפת, הרחוב נקרא דוכיפת, המקום שממנו מגיעים זה מחסום חיזמה. 

יש פה נתיבי תחבורה ציבורית בכבישים במרכז הארץ, קטע של אדנים - גנים, אונו - בר-אילן בכביש 471, שעריה - מגדל אפק, וגם תכנון מוקדם של פרויקטים. 
<היו"ר משה גפני:>
בשביל מה ב-471 צריך נתיב לתחבורה ציבורית? מה מפריע שם? זה כביש רחב.
<מיטל הומינר:>
זה ליד אוניברסיטת בר-אילן, יש שם עומסים כבדים. כדי להקל על התחבורה הציבורית אנחנו פותחים שם נת"צ. 

<היו"ר משה גפני:>
רק בקטע הזה שליד בר-אילן? בגלל שההמשך הוא כביש רחב. לעשות שם קטע לתחבורה ציבורית זה לעשות צחוק, להוציא כסף על כלום. 

<מיטל הומינר:>
לא. 

<היו"ר משה גפני:>
לא מה? אני נוסע שם. יש שם ארבעה מסלולים.

<מיטל הומינר:>
יש שם חלקים שיש עומסי תנועה.
<היו"ר משה גפני:>
איזה חלק?
<מיטל הומינר:>
ליד האוניברסיטה.
<היו"ר משה גפני:>
ליד האוניברסיטה מה?

<אלי מורגנשטרן:>
יש את כל המקטע של בר-אילן - גהה. 

<היו"ר משה גפני:>
בר-אילן הבנו. הלאה. מה אחרי בר-אילן?

<אלי מורגנשטרן:>
אפילו אחרי בר-אילן יש עומסים בכניסה לבני-ברק, מי כמוך מכיר.
<היו"ר משה גפני:>
גם את זה אמרנו. אני מדבר על הלאה, מזרחית למה שאמרתי.

<אלי מורגנשטרן:>
רק במקטעים שבהם יש עומסים 

<מיטל הומינר:>
במקטעים שיש עומסים מתחיל בלגן.

<היו"ר משה גפני:>
כביש 471 יוצא מכביש גהה, הוא עובר את הקטע של בר-אילן.
<אלי מורגנשטרן:>
זה מאונו עד בר-אילן, זה המקטע שאנחנו מדברים עליו.
<סתיו שפיר (המחנה הציוני):>
למה אתם מעבירים את זה עכשיו שבוע לפני סוף השנה?
<היו"ר משה גפני:>
הוא אמר קודם. למה? בגלל שהם מתעצלים. 

<אלי מורגנשטרן:>
אמרתי קודם, זאת תוכנית החומש של נתיבי ישראל שסוכמה רק לפני כשלושה חודשים.
<יעל גרמן (יש עתיד):>
אדוני היושב-ראש, יש לי גם שאלה. 

<סתיו שפיר (המחנה הציוני):>
ואתם כבר ב-2016 תשתמשו בתקציב? 

<אלי מורגנשטרן:>
זו הרשאה להתחייב. בשביל להתחיל לתכנן פרויקטים צריך הרשאה להתחייב.

<סתיו שפיר (המחנה הציוני):>
הבנתי. אבל הכסף בפועל – מה זאת אומרת? 

<אלי מורגנשטרן:>
הרשאה להתחייב זה בשביל לחתום הסכמים עם קבלנים, עם מתכננים, מהנדסים, אלו דברים שצריך לעשות. אפשר לעשות כבר עכשיו, לא מוציאים על זה מזומן השנה. 

<יעל גרמן (יש עתיד):>
אפשר לשאול שאלה לגבי מה שהוא אומר כרגע?

<היו"ר משה גפני:>
אתן לך. תודה רבה. בבקשה, יעל גרמן, שאלה.

<יעל גרמן (יש עתיד):>
קודם כול, דבר ראשון מה זה פרויקט "מגן רקיע" 12 מיליון?

<אלי מורגנשטרן:>
האמת שזו טעות שלי שלא הוספתי את זה, זה פרויקט ביטחוני, אבל הוא לא נכנס בסוף. זו פשוט טעות שלי שלא מחקתי את זה.

<יעל גרמן (יש עתיד):>
את זה אפשר להוריד. אני רואה פה שאתם נותנים הרשאה להתחייב שכרגע הסברת באמת, של 150 מיליון אלפי ש"ח, בין השאר לכבישים 781, 65 ו-89. אבל רק לפני כחודש, אדוני היושב-ראש, בוועדת הכלכלה ישבה הרפרנטית של משרד התחבורה ומסרה לנו שיש תקציב לביצוע של 266 מיליון ש"ח, והיא אמרה שכרגע נמצאים בתכנון מפורט. 

אז שתי שאלות: איך זה יכול להיות שלפני חודש בנובמבר באים ממשרד התחבורה ואומרים שיש תקציב לביצוע והיום אנחנו לא רואים את התקציב הזה? ואיך יכול להיות שאומרים במשרד התחבורה שעכשיו כבר יושבים על תכנון מפורט בעוד שכאן מבקשים רק להתחלת תכנון שב-150 מיליון? אני משערת לעצמי שזה משהו כמו 20 מיליון. ומתי סוף סוף כביש 89 שב-2014 הבטיחו בכנסת - - - 
<היו"ר משה גפני:>
מה זה כביש 89? 

<יעל גרמן (יש עתיד):>
כביש 89 זה הכביש היחיד שמחבר בין כברי לנהרייה. הכביש היחיד שמוביל לבית-החולים, שיש לו מסלול אחד בלבד, שברגע שהוא חסום אמבולנסים לא יכולים לעבור, מכבי-אש לא יכולים לעבור, ונהרגים שם מדי שנה - - -
<היו"ר משה גפני:>
ברור. השאלה ברורה.
<יעל גרמן (יש עתיד):>
והבטיחו שהוא יסתיים ב-2016. 

<היו"ר משה גפני:>
הבטיחו זה לא אומר כלום. לא הבטיחו לקיים. 

<יעל גרמן (יש עתיד):>
זה נכון. 

<אלי מורגנשטרן:>
אנסה לענות לשתי השאלות של חברת הכנסת גרמן. לגבי השאלה הראשונה, הנושא של תקצוב מול מה שאנחנו מבקשים פה. מה שדיברנו על 266 מיליון שקל, מה שנציג התחבורה אמר בוועדת הכלכלה, התייחסות היא לתוכנית החומש של נתיבי ישראל, הכביש הזה נמצא בתוך תוכנית החומש של נתיבי ישראל בסך - - - 

<יעל גרמן (יש עתיד):>
אני מצטערת, אני לא מקבלת. יש לי כאן את הפרוטוקול, ולא מדובר על תוכנית חומש. אני מבינה, ואני רוצה שהיושב-ראש יקשיב, כי חשוב מאוד התרגילים שאתם עושים, וזה תרגילים, סליחה שאני אומרת את המילה המפורשת – וברגע שהיושב-ראש יקשיב, אדוני, יש פה תרגיל.

<היו"ר משה גפני:>
מה התרגיל?

<יעל גרמן (יש עתיד):>
אני רוצה לומר לך, הם מדברים על ועדת הכלכלה ומדברים שכאילו הם הכניסו את זה לתוכנית החומש, ממש לא. ויש לי פה את הפרוטוקול, אני אוחזת אותו פה. במסגרת הסיכום התקציבים לשנים 2017, 2018 יהיה 266 מיליון. התרגיל הוא שעכשיו הם לקחו את ה-266 מיליון שהיו צריכים להיות ב-2017, 2018, שמים את זה בתוכנית חומש. מה זה תוכנית חומש? עד 2022? זה תרגיל שלא מקובל, זאת פנייה של ביצוע.
<היו"ר משה גפני:>
מה אתה עונה?
<אלי מורגנשטרן:>
אז אסביר רגע מה שקורה לגבי פרויקטי פיתוח באופן כללי. כל פרויקטי התשתית יש להם כמה שלבים בהתקדמות שלהם וגם בהערכה המדויקת יותר.
<היו"ר משה גפני:>
היא אומרת שאמרתם בוועדת הכלכלה שזה בביצוע.
<יעל גרמן (יש עתיד):>
אני לא אומרת, קוראת.
<היו"ר משה גפני:>
כן, בסדר. לא הקשבתי, תגיד.
<אלי מורגנשטרן:>
אני חוזר ומסכים עם הדברים שנאמרו בוועדת הכלכלה שמתייחסים לשאלה האם הכביש הזה נמצא בתוך התוכנית של נתיבי ישראל, ובסיכום שבין משרד האוצר לבין משרד התחבורה, והתשובה לזה היא כן לגבי דרך התקצוב בפועל. מאחר שפרויקטי תשתית נוטים לשינויים מאוד גדולים - - - 

<יעל גרמן (יש עתיד):>
לא, אדוני, סליחה.

<היו"ר משה גפני:>
רגע, תני לו להשלים.

<יעל גרמן (יש עתיד):>
הנה, יושבת כאן מי שאמרה שזה 2017, 2018, לא תוכנית חומש.

<היו"ר משה גפני:>
אבל, יעל, תני לו להשלים. אי-אפשר לנהל דיון בלי שהוא יכול לענות. 

<אלי מורגנשטרן:>
מאחר שפרויקטי תשתית באופן כללי נוטים לשינויים מאוד משמעותיים בתקציבים שלהם, לכן יש שלושה פרקים שבהם בוחנים את התקציב לוודא שהתקציב מדויק לפי מה שתוכנן מראש. יש את התכנון המוקדם, יש תכנון מפורט, ואחר כך יש יציאה לביצוע. בכל שלב מהם בודקים שהאומדן – כי כשבאים אם האומדן הראשוני ומשרטטים את הקו על המפה עדיין לא יודעים כמה תשתיות של מים יש, של מקורות יש שם ושל קצ"א, ושל תש"ן, ושל מי יודע מה עוד יש שם. ולכן, בכל שלב בוחנים עוד פעם את התקציב.
<היו"ר משה גפני:>
לגופו של עניין, בפנייה פה מה? 

<אלי מורגנשטרן:>
פה מדברים על תכנון מוקדם של הפרויקט הזה, שזה השלב הראשון בתוך הביצוע של הפרויקט. 

<יעל גרמן (יש עתיד):>
איפה ה-266 מיליון ששכנתך אמרה שמתוקצב ל-2017, 2018 בכביש 89? זה מה שנאמר בוועדת הכלכלה. איפה ה-266 מיליון?
<אלי מורגנשטרן:>
התשובה היא שזה נמצא בסיכום התקציבי שבין המשרדים ובתוכנית החומש של נתיבי ישראל. 

<יעל גרמן (יש עתיד):>
האם יש 266 ל-2017, 2018? אני לא יוצאת ממך.
<אלי מורגנשטרן:>
כן, יש 266 מיליון. לא יבצעו, לא מבצעים כביש בשנתיים.
<יעל גרמן (יש עתיד):>
אבל יש תוכנית, יש תכנון מפורט, כך אמרו לנו.

<אלי מורגנשטרן:>
לא אמרו שיש תכנון מפורט.

<יעל גרמן (יש עתיד):>
אולי אני אקריא לכם את זה.

<מיטל הומינר:>
אמרנו שיש תכנון מפורט לנתיב. אני עניתי את התשובה. אמרתי שיש תכנון מפורט עבור הנתיב לאמבולנסים שמבוצע על-ידי "יפה נוף". זה לא השדרוג של כל כביש 89 כברי - נהרייה.
<יעל גרמן (יש עתיד):>
לא, אני מצטערת מאוד, בואי אני אקריא לך, שמך מיטל הומינר.

<מיטל הומינר:>
נכון.

<יעל גרמן (יש עתיד):>
זה מה שאת אמרת: היציאה למכרז תיקח לנו בערך עוד שנה וחצי.

<מיטל הומינר:>
זה בדיוק זה.
<יעל גרמן (יש עתיד):>
כי אנחנו כרגע נמצאים בתכנון מפורט כביש 89, לא הנתיב, לא השול הרחב, שזאת בעיה בפני עצמה, ואנחנו עושים את המקסימום כדי לקדם את זה מול חברת נתיבי ישראל.
<היו"ר משה גפני:>
מה התשובה?

<יעל גרמן (יש עתיד):>
אין תשובה.

<אלי מורגנשטרן:>
בדיוק. אם יוצאים למכרז בעוד שנה וחצי זה אומר שלא יוציאו את המזומנים בשנה וחצי הקרובות. יוצאים למכרז בעוד שנה וחצי, ואז מתחילים ביצוע שלוקח בין שנתיים לשלוש שנים. 
<יעל גרמן (יש עתיד):>
לאן העברתם את ה-266 מיליון שהיו? 

<אלי מורגנשטרן:>
זו הרשאה להתחייב. יש לנו הרשאה - - -
<יעל גרמן (יש עתיד):>
לא, סליחה, זו לא הרשאה להתחייב. 266 מיליון ש"ח לביצוע, מיטל הומינר, לא הרשאה להתחייב. מה קרה לתקציב?
<אלי מורגנשטרן:>
אז אחדד את התשובה, אי-אפשר לבצע פרויקט - - -

<יעל גרמן (יש עתיד):>
מה קרה לתקציב, אדוני?

<אלי מורגנשטרן:>
אני מנסה לענות. אי-אפשר לבצע כביש בשנתיים. לא יצאו 266 מיליוני - - - 

<יעל גרמן (יש עתיד):>
מה קרה לתקציב שהיה? היו 266 מיליון, מה קרה לו? 
<אלי מורגנשטרן:>
יש אותו עדיין בדיוק כמו שהוא היה אז.
<יעל גרמן (יש עתיד):>
אבל הוא היה ל-2017. 

<היו"ר משה גפני:>
אבל, יעל, הוא ענה.

<יעל גרמן (יש עתיד):>
אני לא יוצאת מזה. לקחו התקציב למשהו אחר, אתה יודע את זה. 

<אלי מורגנשטרן:>
ממש לא.

<היו"ר משה גפני:>
בסדר, אני לא יודע שום דבר. מה שהם עונים לי זה מה שאני שומע. מאיפה אני יודע לאן לקחו את זה? אני יודע מה משרד התחבורה עשו?
<סתיו שפיר (המחנה הציוני):>
תגידו, מה הזמן הממוצע לתכנון ולביצוע של כביש חדש?

<היו"ר משה גפני:>
מס' 442 - - -

<סתיו שפיר (המחנה הציוני):>
רגע, גפני, זאת שאלה מעניינת, רק שיענה.

<היו"ר משה גפני:>
אה, בבקשה.

<סתיו שפיר (המחנה הציוני):>
מה הזמן הממוצע? מה אורך הזמן שלוקח לכם לתכנן ולסלול?

<אלי מורגנשטרן:>
אני יכול לענות על זה בשמחה, אני מכיר את זה, אבל אני חושב שזה התחום המקצועי של משרד התחבורה, יותר נכון שהם יענו על זה.
<סתיו שפיר (המחנה הציוני):>
מצוין.

<היו"ר משה גפני:>
בבקשה.

<מיטל הומינר:>
תכנון, קודם כול זה תלוי ממש מה יש באותו תוואי, אם יש שם קווי מקורות, קווי דלק שקשה להזיז אותם, ואלו תהליכים שלוקחים לנו זמן, אז התכנון המפורט יכול לקחת – כי זה כולל קידומי זמינות – יכול לקחת שנה וחצי. 

<סתיו שפיר (המחנה הציוני):>
רק לתכנון.
<מיטל הומינר:>
רק לתכנון. 

<סתיו שפיר (המחנה הציוני):>
וסלילה?

<מיטל הומינר:>
וסלילה, ביצוע, זה תלוי, בין שנתיים לשלוש.
<סתיו שפיר (המחנה הציוני):>
כלומר, חמש שנים בסופו של דבר בשביל לעשות כביש?
<מיטל הומינר:>
בשביל זה אנחנו סוגרים את זה בתוכניות חומש.

<היו"ר משה גפני:>
מה השאלה. 471, כביש מכבית, את יודעת כמה זמן זה לקח? 
<סתיו שפיר (המחנה הציוני):>
השאלה אם זה צריך לקחת כל כך הרבה זמן?
<היו"ר משה גפני:>
זה צריך לקחת, בגלל ששם היו בעיות של משפטים עם העיריות. 

<סתיו שפיר (המחנה הציוני):>
איפה זה עומד בהשוואה בין-לאומית?
<היו"ר משה גפני:>
אני מכבד את השאלות שלכם, אבל זה לא יום עיון על משרד התחבורה. 
<סתיו שפיר (המחנה הציוני):>
אבל רק איפה זה עומד? איפה עומד משרד התחבורה ביחס לעולם?

<מיקי לוי (יש עתיד):>
כביש 38, בית-שמש.

<מיטל הומינר:>
אני יכולה לבדוק את זה.
<סתיו שפיר (המחנה הציוני):>
לא בדקתם את זה?
<היו"ר משה גפני:>
מה, אני שאילתות 15 שנה. 
<מיטל הומינר:>
אני יכולה לשאול את אגף תכנון אצלנו, שזה תחום עיסוקו.

<סתיו שפיר (המחנה הציוני):>
אז אני אשמח לתשובה על זה.

<היו"ר משה גפני:>
תודה רבה. מי בעד אישור הפנייה? ירים את ידו. מי נגד? מי נמנע?
הצבעה

בעד – רוב
נגד – מיעוט
נמנעים – אין
פנייה מס' 442 אושרה.
<היו"ר משה גפני:>
הפנייה אושרה. 443 עד 446. יוסי עדס, בדקת את הדברים? נחזור אליך. 
<אלי מורגנשטרן:>
הפנייה הזו היא גם של משרד התחבורה בסעיף השוטף של משרד התחבורה. היא כוללת למעשה הגדלה של שבעה מיליון ו-700,000 שקלים של הוצאה מותנית בהכנסה, ועוד כשבעה מיליון שקלים הגדלה של העברה בין גגות, בין סעיפי תקציב אחרים. כאשר ההעברה כוללת תקצוב של אוניות אנרגיה על-ידי משרד האנרגיה, מימון של פעילות מחקר ופיתוח בתחומי רכב מהמדען הראשי במשרד ראש הממשלה, ועוד העברה של מיליון וחצי של פעילות סייבר שנעשית על-ידי המשרד.
<היו"ר משה גפני:>
שאלות.
<מיקי לוי (יש עתיד):>
לא הבנתי, מה זה מימון של אוניות? 

<היו"ר משה גפני:>
אוניות.

<אלי מורגנשטרן:>
יש סבסוד על-פי החלטת ממשלה לאוניות גז ישראליות בשביל שהן יוכלו להתחרות בחברות בין-לאומיות אחרות, בגלל הוצאות ביטחון ושיקולים אחרים שיש להם. 

<מיקי לוי (יש עתיד):>
אבל יש כבר?
<אלי מורגנשטרן:>
יש אוניות כאלה.
<מיקי לוי (יש עתיד):>
443, סתיו, עמ' 303.
<היו"ר משה גפני:>
נו, אז מה השאלה? 

<מיקי לוי (יש עתיד):>
ענה לי.

<היו"ר משה גפני:>
תודה רבה. רגע, נראה אם יש לנו רוב בכלל. 
<טמיר כהן:>
כן.

<היו"ר משה גפני:>
מי בעד אישור הפניות? ירים את ידו. מי נגד?
הצבעה

בעד – רוב
נגד – מיעוט
נמנעים – אין
פנייה מס' 446-443 אושרה.
<היו"ר משה גפני:>
הפניות אושרו.
<סתיו שפיר (המחנה הציוני):>
גפני, מאחר שקיבלנו את זה עכשיו אין לנו זמן ללמוד את זה מראש. 

<היו"ר משה גפני:>
בסדר, אז חיכיתי.

<סתיו שפיר (המחנה הציוני):>
צריך לתת לזה קצת יותר זמן. למה יש פה קיצוץ בתחבורה הציבורית? 

<אלי מורגנשטרן:>
אין קיצוץ בתחבורה הציבורית, זו התאמה לרמת - - -

<סתיו שפיר (המחנה הציוני):>
עוד פעם, זה לא קיצוץ זה רק - - -

<אלי מורגנשטרן:>
זו התאמה לרמת הביצוע בפועל, מדובר על המטה. זאת אומרת, עובדי המטה של משרד התחבורה - - -

<סתיו שפיר (המחנה הציוני):>
לא, רשות התחבורה הציבורית.

<אלי מורגנשטרן:>
נכון, זה המטה של משרד התחבורה, הנה התקציבן פה, הוא יסביר.

<גילי כהן:>
אין קיצוץ. מדובר על - - -
<סתיו שפיר (המחנה הציוני):>
אני מבקשת שבכל פעם שיש מינוס בתוך הטבלאות, מה שמראה על קיצוץ בתקציב, תפסיקו להגיד אין קיצוץ, זה פשוט לא נכון טכנית.

<מיקי לוי (יש עתיד):>
אז אולי תפסיקו לשים מינוס ותכתבו העברה.
<גלעד כהן:>
אני אסביר, זה מאוד ברור. הרשות לתחבורה ציבורית - - -
<היו"ר משה גפני:>
רגע, בואו נעשה סדר, זה כבר ערעור עלי. בכל פעם שיש משהו ואתם צריכים להסביר או לא צריכים להסביר זה אני מחליט. היא שואלת, חברת הכנסת סתיו שפיר, ואני מאשר, אבל זה לא גורף. 

<סתיו שפיר (המחנה הציוני):>
גם יש לכם קיצוץ בכל השנים הקודמות, למעשה. כל שנה אתם מקצצים שם את התקציב. 

<היו"ר משה גפני:>
איפה?

<גילי כהן:>
אני אסביר.

<סתיו שפיר (המחנה הציוני):>
ברשות התחבורה הציבורית, קיצצתם ב-2015 מ-40 בסוף ל-20 מיליון.
<היו"ר משה גפני:>
שאלה טובה. בבקשה, תשובה.
<גילי כהן:>
מדובר על תקציב השכר של עובדי הרשות לתחבורה ציבורית, זה לא קיצוץ בתחבורה ציבורית, והעובדים האלו עדיין לא עברו לרשות עצמה, הם עדיין נמצאים כחלק ממשרד התחבורה. מעבירים את הכסף ללשכה הראשית, מה שנקרא מבנה, משרד התחבורה מקבל - - -
<סתיו שפיר (המחנה הציוני):>
מ-2013.
<גילי כהן:>
לא העברנו אותם לגמרי כי יש איזשהו ויכוח אם יהיו יחידת סמך או לא, זה עדיין בתהליכים.

<סתיו שפיר (המחנה הציוני):>
ואז אתם מבצעים רק חצי מהתקציב שניתן?

<גילי כהן:>
לא, זה תקציב שכר, זה פשוט עובר ללשכה הראשית. אם תסתכלי בסעיף 40 למעלה את תראי שהתשעה מיליון עברו אליהם.

<סתיו שפיר (המחנה הציוני):>
כל ה-40 מיליון ב-2015 זה תקציב שכר?
<גילי כהן:>
כן, כמעט הכול היה תקציב שכר.
<סתיו שפיר (המחנה הציוני):>
אז לאיפה הלכו ה-20 מיליון שכן ביצעתם?
<גילי כהן:>
לא זוכר משנה שעברה מה היה, אני יכול לבדוק.

<היו"ר משה גפני:>
מישהו לקח את זה לכיס. לא, תענה. סתם סתם. 
<סתיו שפיר (המחנה הציוני):>
קראת את דוחות מבקר המדינה על הרשות? 
<היו"ר משה גפני:>
סתם, סתם.

<סתיו שפיר (המחנה הציוני):>
שלא תגיד דברים לפרוטוקול שאולי הם נכונים.

<היו"ר משה גפני:>
אני פשוט כבר שלושה ימים פה קבור בתוך ההעברות האלה.

<סתיו שפיר (המחנה הציוני):>
מה אתה אומר?

<גילי כהן:>
אני חושב שאת מתבלבלת עם הרשות לבטיחות בדרכים, יכול להיות?

<סתיו שפיר (המחנה הציוני):>
לא, התחבורה הציבורית, ממש לא מתבלבלת, יושבת פה מולי הטבלה.

<גילי כהן:>
אני לא זוכר, אני יכול לבדוק מה היה בשנה שעברה. 

<סתיו שפיר (המחנה הציוני):>
אני אומרת לכם מה היו התקציבים – תוקצב ב-2015 ב-38 מיליון שקלים, ביצעתם 20 מיליון, מה הסיבה?
<היו"ר משה גפני:>
תבדוק את זה, תיתן תשובה.

<גילי כהן:>
תוקצבו 42 תקנים חדשים לרשות התחבורה הציבורית. כל התקנים החדשים מתוקצבים בתקנה של רשות התחבורה הציבורית וכל העובדים הישנים, עוד 120 במספר, נמצאים עדיין במשרד התחבורה. 
<סתיו שפיר (המחנה הציוני):>
וכמה כסף העברתם - - -

<היו"ר משה גפני:>
רגע, אני מבקש מאנשי משרד האוצר והמשרדים השונים, תהיו ערוכים לעניין שסתיו שפיר יושבת פה עם מחשב. תהיו ערוכים לענות תשובות.

<גילי כהן:>
גם אנחנו באנו עם מחשבים.

<היו"ר משה גפני:>
אני לא אומר את זה בציניות. 

<סתיו שפיר (המחנה הציוני):>
תודה. כמה כספים העברתם לחברות ייעוץ מתוך הרשות? 

<גילי כהן:>
לא יודע. שנה שעברה? אני יכול לבדוק.

<סתיו שפיר (המחנה הציוני):>
חברות ייעוץ שמחליפות בדרך כלל את התקנים שאתם לא סגרתם.

<גילי כהן:>
לרשות לתחבורה ציבורית יש חברת ייעוץ אחת שמלווה אותה בהקמה.

<סתיו שפיר (המחנה הציוני):>
נכון.
<גילי כהן:>
זה בפחות ממיליון שקל בשנה. 
<היו"ר משה גפני:>
תבדוק ותיתן לנו תשובה, ואנחנו ניתן לחברי הוועדה. 259, ביטוח לאומי. מי זה? בבקשה.
<יוגב גרדוס:>
אני מבקש לדון בפנייה הזאת עם פנייה 436 שלמעשה מדברת על אותם נושאים.

<היו"ר משה גפני:>
איפה?

<טמיר כהן:>
בעמ' 338.

<יוגב גרדוס:>
באחת הפניות האחרונות.

<היו"ר משה גפני:>
רגע, אז לאט לאט, אל תרוץ. 
<יוגב גרדוס:>
שתי הפניות – 436 ו-259, מיועדות לביצוע שינויים פנימיים. 

<היו"ר משה גפני:>
אני רק רוצה להגיד לחברים, 259 זה מה שמונח עכשיו לפנינו, ו-436 זאת הפנייה האחרונה בחוברת. בבקשה.
<יוגב גרדוס:>
היא נשלחה באיחור, אני מתנצל על זה. שתי הפניות נועדו לבצע שינויים פנימיים בתקציב המוסד לביטוח לאומי. התקציב נבנה כידוע בתחילת שנה על בסיס אומדנים מסוימים של גבייה ותשלומי גמלאות, ועכשיו אנחנו מתאימים בפועל לנתונים שקיבלנו מהביטוח הלאומי. 
יש פה הגדלה של ההשתתפות בגבייה. בעצם ביטוח לאומי גובה את דמי הביטוח מהאזרחים והאוצר על-פי חוק, על-פי סעיף 32 לחוק הביטוח הלאומי, משתתף בגבייה הזאת בשיעור של 45.1% בשנת 2016, וכאן אנחנו מתאימים את התקציב לביצוע. 

יש ירידה בתקציב אשפוז אימהות, אשפוז יולדות, הייתה הערכה בתקציב שהתעריף של יום אשפוז יעלה ואיזשהו היקף מסוים של לידות, וההנחה הזאת בפועל הייתה יותר נמוכה.

בנוסף, אנחנו מעבירים פה 299 מיליון שקל לביצוע בפועל של תשלומי קצבאות זקנה לקשישים שהם קשישים עולים שאינם זכאים לקצבאות זקנה על-פי חוק הביטוח הלאומי. 

<היו"ר משה גפני:>
229 מיליון?
<יוגב גרדוס:>
299. ו-8.7 מיליון שקל להשתתפות בהוצאות מינהל לוועדות רפואיות. 

<היו"ר משה גפני:>
200 מה? 299?
<יוגב גרדוס:>
299.
<היו"ר משה גפני:>
איפה זה כתוב?
<יוגב גרדוס:>
זה כתוב ב"הסכמים סעיף 9", תוכנית 271202, זו הפנייה האחרונה ב-436.
<היו"ר משה גפני:>
229 כתוב בפנייה.
<יוגב גרדוס:>
299 בפנייה 436.
<טמיר כהן:>
עכשיו הוא מדבר על הפנייה האחרונה.
<היו"ר משה גפני:>
כן, כתוב 229.
<יוגב גרדוס:>
אני מסתכל וכתוב לי פה 299, תוכנית 271202 "הסכמים סעיף 9".
<סתיו שפיר (המחנה הציוני):>
בקצבאות וחוקים ייעודיים, איפה שאתם מורידים 133 מיליון שקלים, וגם בהשתתפויות אחרות כשאתם מורידים 266 מיליון שקלים, אתה יכול לפרט לנו את התקנות הספציפיות שמהן יוצאים הכספים? 

<יוגב גרדוס:>
כן, יש פה השלמת הכנסה, הבטחת הכנסה, יתומים - - -

<סתיו שפיר (המחנה הציוני):>
אז אתם מקצצים בהשלמת הכנסה ובהבטחת הכנסה?

<יוגב גרדוס:>
עוד פעם, לא מדובר בקיצוצים, כל תשלומי המוסד לביטוח לאומי זה על-פי זכאות לפי חוק. פשוט הם משלמים בהתאם לזכאות ומספר האנשים, ויש פחות זכאים. אני חושב שזאת תופעה חיובית שהבטחת הכנסה – אנשים נכנסים יותר לשוק העבודה, ויש שם תקציב שאנחנו מעבירים כאמור לקצבאות זקנה לעולים.
<היו"ר משה גפני:>
אלי, תחליף אותי רק דקה, זה מנכ"ל משרד ראש הממשלה.
<(היו"ר אלי כהן, 11:58)>
<היו"ר אלי כהן:>
מה הנושא הבא? 

<טמיר כהן:>
שתי פניות של ביטוח לאומי, די הוסברו. אם אתה רוצה עוד איזה הסבר.
<היו"ר אלי כהן:>
מיקי, מה שלומך?

<מיקי לוי (יש עתיד):>
טוב. אדוני היושב-ראש, קיבלנו את ההסבר שלך, הצבעה.

<היו"ר אלי כהן:>
מה הנושא הבא שלאחר מכן? אנחנו עוד מעט נצביע.

<טמיר כהן:>
המשך הפניות. 

<רחל עזריה (כולנו):>
פשוט תצביע, אלי. פשוט תגיד: מי בעד ההעברה?

<היו"ר אלי כהן:>
אני יודע, תאמיני לי, אני מנהל ועדה. אם תספרי את כמות האנשים אז זה לא יעבור.
<רחל עזריה (כולנו):>
יש לך פה שלושה, למה?

<היו"ר אלי כהן:>
אה, מלכיאלי כאן, לא ראיתי אותו. 

<טמיר כהן:>
שתי הפניות האלה הוסברו, 259 ו-436. תצביע על כל פנייה בנפרד, בבקשה.
<היו"ר אלי כהן:>
אנחנו נצביע עכשיו על פנייה מס' 259. מי בעד? מי נגד?
הצבעה

בעד – 3
נגד – 2
נמנעים – אין
פנייה מס' 259 אושרה.

<היו"ר אלי כהן:>
התקבלה. נצביע על פנייה 436 שכאמור הוסברה. מי בעד? מי נגד?
הצבעה

בעד – 3
נגד – 2
נמנעים – אין
פנייה מס' 436 אושרה.
<היו"ר אלי כהן:>
התקבלה.
<טמיר כהן:>
עכשיו עוברים למקבץ של הוצאות פיתוח אחרות, זה יהיה בפנייה 127, עמ' 312.

<היו"ר אלי כהן:>
בבקשה, מי מסביר?
<אפרת תבור שני:>
סעיף 83. פנייה זו נועדה לתקצוב 102 מיליוני שקלים בהרשאה להתחייב לצורך ביצוע הפעולות הבאות: 96 מיליון שקלים בהרשאה להתחייב לצורך התקשרות - - - 

<טמיר כהן:>
את מסתכלת על פנייה שנמצאת בעמוד 312?
<אפרת תבור שני:>
אין לי את העמ'.

<טמיר כהן:>
מה אין לך? יש לכולכם.
<אפרת תבור שני:>
סליחה, זה לא אני. זה לא זה. מי זה?
<טמיר כהן:>
אין רפרנט לפנייה הזאת? 
<מיקי לוי (יש עתיד):>
אם אין, לא דנים בה.
<טמיר כהן:>
אין, הלאה. אלי, אין נציג לפנייה הזאת. פנייה 313 עד 316, עמ' 314.
<היו"ר אלי כהן:>
סליחה, תואילי בטובך? בבקשה. 

<דרורית שטייניץ:>
סליחה. 

<היו"ר אלי כהן:>
ואחרי זה נעבור לפניות 400 ו-411.
<טמיר כהן:>
400. אחד אחד עושים.

<סתיו שפיר (המחנה הציוני):>
אין בעיה, שנייה, פרה-פרה.
<היו"ר אלי כהן:>
שייערכו, כי היא נעלמה לנו.

<דרורית שטייניץ:>
313, הפנייה דנה בסעיף 83, הוצאות פיתוח, הפנייה נועדה לתגבר את הפניות של משרד ראש הממשלה בסעיף 83, שבעצם כוללות העברת שבעה מיליון ממשרד החינוך לטובת פרויקט "מסע". במסגרת הזאת נעשה פרויקט משותף בין משרד החינוך למשרד ראש הממשלה לתגבר הבאת מורים ללימודי אנגלית בבתי-ספר.

בנוסף לכך, יש 7.2 מיליון ש"ח, שזה תקצוב לקרן אל-בוואדר, זה בעצם תגבור תקציב המזומנים בהתאם להרשאה להתחייב, בהתאם לביצוע בפועל של הפרויקטי. 300,000 שקלים מתקציב המועצה להנצחת נשיאים לתקצוב התקשוב הממשלתי עבור הקמת אינטרנט לילדים, שבעצם מטרתו לספר לילדים בשפה שלהם על כל נשיאי ישראל וראשי ממשלותיה. 

מה עוד יש כאן? תקצוב פרויקט "תגלית" בזכות מלידה בהתאם לביצוע בפועל ותגבור תקציב פרויקט "מסע" כנ"ל. כל הפרויקטים האלה מתוקצבים בהרשאה להתחייב, וכרגע אנחנו מתקצבים אותם במזומנים.
<סתיו שפיר (המחנה הציוני):>
כמה שאלות. יש פה קיצוץ בעסקים קטנים ובינוניים. 
<דרורית שטייניץ:>
זה לא שלנו.
<סתיו שפיר (המחנה הציוני):>
זה בתוך ההעברה.
<דרורית שטייניץ:>
זה לא שלנו.

<סתיו שפיר (המחנה הציוני):>
אבל זה בהעברה הזאת. בתוך ההעברה, קיצוץ בתוכנית 384003 של שבעה מיליון שקלים בעסקים קטנים ובינוניים.
<דרורית שטייניץ:>
זה לא ראש הממשלה.

<סתיו שפיר (המחנה הציוני):>
אז אני מבקשת שמישהו יבוא להסביר את זה.

<מיקי לוי (יש עתיד):>
38003.
<דרורית שטייניץ:>
אנחנו 316, זו הפנייה שלנו.
<היו"ר אלי כהן:>
את יכולה להסביר את זה?
<דרורית שטייניץ:>
לא, אין לי מושג.
<סתיו שפיר (המחנה הציוני):>
נוסף על כך, מה התקציב הכולל של "מסע"?
<דרורית שטייניץ:>
פרויקט "מסע" השנה יעמוד על 128 מיליון שקלים. 
<סתיו שפיר (המחנה הציוני):>
128 מיליון שקלים?

<דרורית שטייניץ:>
כן, זה הביצוע בפועל שלה.
<סתיו שפיר (המחנה הציוני):>
זה לא מה שכתוב. מה זאת אומרת? ל-2017? 
<דרורית שטייניץ:>
ב-2016.

<סתיו שפיר (המחנה הציוני):>
ב-2016 כתוב 44 מיליון שקלים. יש עוד תקנה לזה?
<דרורית שטייניץ:>
לא. יש עוד תקנה אחת שאנחנו מעבירים כסף לתגבר את תקציב המזומנים הקיים. יש שם הרשאה על סך 128 מיליון, ואנחנו עכשיו משלימים את הכסף בהתאם לביצועים בפועל. 

<סתיו שפיר (המחנה הציוני):>
אני רוצה תשובה על העסקים הקטנים והבינוניים. 

<היו"ר אלי כהן:>
אתם לא יודעים להתייחס לשאלה של חברת הכנסת שפיר?

<דרורית שטייניץ:>
אני לא מכירה.

<סתיו שפיר (המחנה הציוני):>
כי הקיצוץ מגיע מסעיף 38.

<דרורית שטייניץ:>
אני מוכנה לבדוק בינתיים. 

<מיקי לוי (יש עתיד):>
יש לך את 4(ג).
<סתיו שפיר (המחנה הציוני):>
החלפתם את התקנה של "מסע". 

<מיקי לוי (יש עתיד):>
4(ג) זה נושא "תגלית", אבל יש קיזוז. 
<סתיו שפיר (המחנה הציוני):>
חוץ מזה, שאלה נוספת.

<היו"ר אלי כהן:>
רגע.

<דרורית שטייניץ:>
זו העברה מהרשות לעסקים קטנים לקרן אל-בוואדר. זה מעסקים קטנים לעסקים קטנים במגזר הערבי.
<סתיו שפיר (המחנה הציוני):>
זה כל ההוצאה הזאת?

<דרורית שטייניץ:>
כן.

<מיקי לוי (יש עתיד):>
כל הכסף מעסקים קטנים זה למעשה מעסקים קטנים אחרים?
<דרורית שטייניץ:>
הרשות לעסקים קטנים מתקצבת את קרן אל-בוואדר בגין עסקים קטנים ברשויות.

<(היו"ר משה גפני, 12:05)>
<היו"ר משה גפני:>
תודה.
<מיקי לוי (יש עתיד):>
זה למעשה מעסקים לעסקים?

<דרורית שטייניץ:>
בהחלט. 
<סתיו שפיר (המחנה הציוני):>
תגידי לי, מצוינות כמה החלטות ממשלה בנוגע לפרויקט "מסע" ולפרויקט "תגלית", הן כולן החלטות מאוד ישנות.
<דרורית שטייניץ:>
נכון.
<סתיו שפיר (המחנה הציוני):>
מ-2010, מ-2007.

<דרורית שטייניץ:>
כן, ההחלטות האלה פתוחות עדיין.

<סתיו שפיר (המחנה הציוני):>
למה הן לא מתוקצבות בבסיס התקציב?
<דרורית שטייניץ:>
הן בהחלט מתוקצבות בבסיס התקציב, אבל אנחנו כל פעם מתגברים אותן בהתאם לביצועים בפועל.
<סתיו שפיר (המחנה הציוני):>
מה זאת אומרת? זה חתיכת תגבור, אתם לא יכולים לחזות?

<דרורית שטייניץ:>
נכון, אנחנו לא יודעים - - -

<מיקי לוי (יש עתיד):>
כמה הבסיס?
<דרורית שטייניץ:>
הבסיס עומד על משהו כמו 53-40 מיליון אם אני לא טועה. 

<מיקי לוי (יש עתיד):>
והממוצע השנתי מאז שבבסיס כמה עלה? אי-אפשר לעשות התאמות? זה טירוף, את מבינה? שלושה ימים לפני סיום – אין לי טענות אלייך, לקובעי המדיניות – מסיתים סכומים אדירים לנושא "תגלית" שהוא חשוב מאוד בעיני - -
<דרורית שטייניץ:>
נכון.
<מיקי לוי (יש עתיד):>
- - אבל אם יש שינויים בבסיס התקציב מ-2010 היה אפשר לעשות ממוצע של שש שנים ולעשות התאמות. את אולי יודעת כמה זה מתוקצב ב-2017?
<דרורית שטייניץ:>
לפי דעתי לא עשינו שינוי בבסיס.

<מיקי לוי (יש עתיד):>
חבל, עוד הפעם יעבירו הנה ועוד הפעם נצטרך להעיר על זה שצריך להעביר כספים מצד לצד. 

<דרורית שטייניץ:>
העניין הוא שהפרויקטים האלה מאוד מושפעים מכל מיני מצבים, המצבים הביטחוניים, ולכן זה לא לגמרי נכון. 

<מיקי לוי (יש עתיד):>
אני אתך. אני אתך. אם היית לוקחת חמש שנים ועושה ממוצע של התגבור התקציבי ומפחיתה מזה 15%, עדיין לא היינו צריכים עכשיו להעביר פי שניים כמעט מהתקציב בבסיס התקציב.
<דרורית שטייניץ:>
זה לא פוגע בהתנהלות של הפרויקט, זה לא פוגע בהבאת המשתתפים. 

<סתיו שפיר (המחנה הציוני):>
רגע, מה היית עושה אם לא היינו מעבירים? בטח שזה פוגע. במקום לתכנן מראש - - -
<דרורית שטייניץ:>
יש הרשאה להתחייב. המטרה של הרשאה להתחייב היא באמת לתקצב בהתאם לביצועים בפועל.
<סתיו שפיר (המחנה הציוני):>
אז למה אתם לא מעבירים את כל תקציב המדינה בהרשאה להתחייב? מה הערך בלתכנן תקציבית?
<היו"ר משה גפני:>
זאת שאלה שהיא כבר לא - - -

<סתיו שפיר (המחנה הציוני):>
מה הערך בלתכנן תקציבית אם מסבירים לנו כל פעם הסבר שהוא ריק?
<היו"ר משה גפני:>
מי בעד אישור הפניות? ירים את ידו. מי נגד? 

הצבעה

בעד – רוב
נגד – מיעוט
נמנעים – אין
פנייה מס' 316-313 אושרה.

<היו"ר משה גפני:>
הפניות אושרו. 
<סתיו שפיר (המחנה הציוני):>
רוויזיה, ואני רוצה לקבל – אתה לא היית פה, גפני – אז אני רוצה שמשרד הכלכלה יפרט בתשובה פה על הקיצוץ בעסקים קטנים. הם טוענים שזה כסף שמועבר לעסקים קטנים במגזר הערבי. 

<היו"ר משה גפני:>
יש מישהו מהחקלאות?
<סתיו שפיר (המחנה הציוני):>
שיפרטו את כלל החלוקה של התקצוב בעסקים קטנים גם לפי מגזרים, ודרך מי עובר הכסף. 

<היו"ר משה גפני:>
מס' פנייה לוועדה 400, מי מסביר את זה? הוצאות פיתוח. בבקשה.
<אפרת תבור שני:>
פנייה זו נועדה לתקצוב 102 מיליוני שקלים בהרשאה להתחייב, מתוכם 96 מיליוני שקלים לצורך חתימה על התקשרות עם חברת SAP לרישיונות לעשר שנים הקרובות, ו-6.5 מיליוני שקלים בהרשאה להתחייב לצורך תכנון המכס בנמלים החדשים באשדוד ובחיפה. 
<היו"ר משה גפני:>
תודה רבה. שאלות, בבקשה.

<סתיו שפיר (המחנה הציוני):>
ההתקשרות עם חברת SAP, בשביל מה היא?
<אפרת תבור שני:>
רישיונות.

<סתיו שפיר (המחנה הציוני):>
למה? 
<אפרת תבור שני:>
עבור מרכבה. 

<סתיו שפיר (המחנה הציוני):>
עבור מרכבה. מה סך העלות שהושקעה במרכבה?

<אפרת תבור שני:>
למיטב ידיעתי העלות השנתית של מרכבה עומדת על כ-95 מיליון שקלים. 

<סתיו שפיר (המחנה הציוני):>
לא. 

<מיקי לוי (יש עתיד):>
ומה זה? החזקה שוטפת?
<סתיו שפיר (המחנה הציוני):>
ועם כל הבנייה וההקמה של מרכבה כמה?

<אפרת תבור שני:>
ההקמה, אני לא יודעת להגיד לך. זה היה ב-2003, למיטב זכרוני, אני יכולה לבדוק. אני יודעת שהתפעול השוטף והפיתוחים השוטפים וכל ההפעלה של המערכת עומדת על כ-95 מיליון ש"ח בשנה. 

<סתיו שפיר (המחנה הציוני):>
גפני, מדובר על מערכת שעלתה מיליארדים, ואני רוצה להגיד על זה משהו. 
<היו"ר משה גפני:>
בבקשה.

<סתיו שפיר (המחנה הציוני):>
אני כבר שנה ממתינה לתשובה ממשרד האוצר על הבקשה שלי לקבל הרשאה למערכת מרכבה, הרשאה שרק תאפשר לי לצפות בנתונים התקציביים ובנתונים של החוזים וההתקשרויות. משרד האוצר מסרב כבר שנה לענות לשאלה הפשוטה הזאת. אני לא מצליחה להבין מה הפחד מלתת לחברי הכנסת להסתכל על מערכת מרכבה, מה כל כך סודי בנתונים התקציביים. ואני חושבת שלא צריך להעביר את ההעברה הזאת עד שלא מקבלים תשובה. 

<היו"ר משה גפני:>
למה לא נותנים את זה? 

<סתיו שפיר (המחנה הציוני):>
שנה שלמה לחכות לתשובה זה לא ייתכן. 

<היו"ר משה גפני:>
למה לא נותנים? את הנתון, זה נורא פשוט.

<אפרת תבור שני:>
אני אפנה שוב את השאלה לחשבת הכללית שאליה - - -

<סתיו שפיר (המחנה הציוני):>
החשבת הכללית אמרה שזאת תשובה של מנכ"ל האוצר, מנכ"ל האוצר פה בוועדה סירב להשיב לשאלה הזאת. כבר חודשים אנחנו - - -
<היו"ר משה גפני:>
כן, את צודקת, אני לא מבין למה נותנים את זה. זה לא קשור להעברה הזאת. ההעברה הזאת היא העברה - - - 

<סתיו שפיר (המחנה הציוני):>
מה זאת אומרת? אני אגיד לך למה הם לא נותנים. כדי שאנחנו לא נראה את השקרים שהם מספרים פה לוועדה על התקצוב. 

<היו"ר משה גפני:>
בסדר, צריך להפיל את הממשלה. 

<סתיו שפיר (המחנה הציוני):>
אני מבקשת שחברי הכנסת יצביעו נגד הדבר הזה עד שתינתן לנו הרשאה למערכת. זה בחינם, זה לא עולה כסף לתת הרשאה.
<היו"ר משה גפני:>
מי בעד אישור הפנייה? ירים את ידו. מי נגד?
הצבעה
בעד – רוב
נגד – מיעוט 

נמנעים – אין

פנייה מס' 400 אושרה.

<סתיו שפיר (המחנה הציוני):>
רוויזיה.

<היו"ר משה גפני:>
הפנייה אושרה ויש רוויזיה. 441.
<סתיו שפיר (המחנה הציוני):>
אני מודיעה לכם מראש שאני אגיש רוויזיות על כל פנייה של משרד האוצר עד שתיתנו תשובה לשאלה הזאת.

<היו"ר משה גפני:>
באמת, למה לא נותנים תשובה? אני באמת עכשיו שואל. מה הסוד בזה? למה אתם לא לומדים ממני להסתדר עם חברת הכנסת סתיו שפיר? למה אתם צריכים כל הזמן את המלחמה הזאת? לא שאני כל כך מסתדר. 

<אפרת תבור שני:>
אני אעביר שוב את הפנייה, אני לא יודעת למה.

<היו"ר משה גפני:>
סתם צחקתי. מס' 441, בבקשה.

<יוסף משה עדס:>
הפנייה נועדה לתקצוב תוכניות "מרום" - - -

<היו"ר משה גפני:>
אה, "תדמור", מה זה?

<יוסף משה עדס:>
זאת תוכנית "מרום" שמנוהלת על-ידי המשרד לירושלים.
<היו"ר משה גפני:>
לא משלמים עוד את המשכורות שם ב"תדמור".
<מיקי לוי (יש עתיד):>
לא נורא, סיכמנו שיהיו פיצויים והכול.

<היו"ר משה גפני:>
כן, הכול. מה זה הכסף הזה? למה הפנייה מיועדת?

<אפרת תבור שני:>
הבאה זה "מרום", לא זאת.

<היו"ר משה גפני:>
441, "תדמור".

<אפרת תבור שני:>
אין נציג.

<היו"ר משה גפני:>
אה, מיקי, זה הכסף שעם זה כנראה ישלמו את המשכורות, כנראה. מישהו יודע להסביר את זה? זה לא בסדר, באמת. זה חשוב.
<מיקי לוי (יש עתיד):>
זה באמת חשוב, ואני רוצה להצביע בעד. 

<היו"ר משה גפני:>
כן, 441. בבקשה, "תדמור".

<מיקי לוי (יש עתיד):>
זה מה שקורה כשמביאים מיליארדים שלושה ימים לפני סיום שנת התקציב.

<היו"ר משה גפני:>
זה לא בסדר.
<מיקי לוי (יש עתיד):>
גם אתם לא מסוגלים, ואין לי טענות אליכם, ואתם אחלה מוכשרים, באמת. 

<עמרי בן חורין:>
אדוני היושב-ראש, בהתאם להחלטת ועדת הכספים מחודש מאי על תקצוב של 30 מיליון שקלים להוצאות הפירוק ל"תדמור", 5.5 - - - 
<היו"ר משה גפני:>
לאן הולך הכסף הזה?
<עמרי בן חורין:>
זה ילך להוצאות הפירוק בשלב הפירוק.
<היו"ר משה גפני:>
את המשכורות יקבלו העובדים או לא יקבלו?
<עמרי בן חורין:>
העובדים יקבלו משכורות.
<היו"ר משה גפני:>
ומה שהיה עם העתירה של הסטודנטים שגם הם צריכים לקבל? 
<עמרי בן חורין:>
על זה אני לא יודע לענות לך. אני יודע שה-30 מיליון שהוועדה אישרה, חלק מזה יגיע ב-24.5 וחלק ב-5.5 מיליון שקל.

<היו"ר משה גפני:>
אני מבקש מחברי הוועדה לאשר את זה. אני מבקש ממך, היום אנחנו בחנוכה, עד סוף השבוע אני רוצה פירוט בכתב על כל מה שנעשה ב"תדמור".

<עמרי בן חורין:>
אין בעיה.

<היו"ר משה גפני:>
אני לא רוצה להגיד אוי לחיים שלכם אם לא, אני לא רוצה להגיד את זה. אבל באמת, זה מעצבן. אני מקבל טלפונים מהעובדים אחרי שאישרנו הכול, מה שביקשת, אני הייתי שם. לא יכול להיות משחק בדבר הזה עם משכורות של עובדים, וגם עם מה שהייתה העתירה של הסטודנטים שמגיע להם הכסף. 
אני מבקש מחברי הוועדה לאשר את הפנייה הזאת. אני מבקש ממך עד סוף חנוכה להביא לי בכתב בדיוק, אני רוצה להפיץ בין חברי הוועדה מה נעשה עם כל הנושא הזה של "תדמור", מה קורה עם המשכורות ועם ההפרטה של מה שאישרנו, בסדר?

<עמרי בן חורין:>
אין בעיה.

<היו"ר משה גפני: >
מי בעד אישור הפנייה? ירים את ידו. מי נגד? מי נמנע?
הצבעה

בעד – רוב
נגד – מיעוט
נמנעים – אין
פנייה מס' 441 אושרה.
<היו"ר משה גפני:>
הפנייה אושרה. 449 עד 451.
<סתיו שפיר (המחנה הציוני):>
גפני, יש לנו ישיבות סיעה.

<היו"ר משה גפני:>
מצטער, אם אני לא אספיק אני גם אמשיך אחר כך, אני לא רוצה להשאיר את זה, נמאס לי.
<סתיו שפיר (המחנה הציוני):>
אבל אי-אפשר.
<היו"ר משה גפני:>
אי-אפשר?

<סתיו שפיר (המחנה הציוני):>
במליאה אי-אפשר, יש חקיקה.

<היו"ר משה גפני:>
אין כבר הרבה. 449 עד 451. גם לי יש ישיבת סיעה, מה אני יכול לעשות.
<יוסף משה עדס:>
הפנייה נועדה לתקצוב תוכנית "מרום", תוכנית שמנוהלת על-ידי המשרד לירושלים ומורשת. התוכנית היא תוכנית לפיתוח העיר ירושלים. שני מיליון ממשרד התיירות בהתאם להחלטת הממשלה 788, זו החלטת הממשלה שהייתה לסיוע לעסקים. שני המיליון האלה מיועדים עבור שיווק ירושלים בתחום התיירות. זה חצי מיליון ממשרד החקלאות עבור מיזם משותף, באמצעות הרשות לפיתוח ירושלים ומוזיאון הטבע, לטובת ביצוע פעולות להגברת הידע בתחום החקלאות והמזון. 

<היו"ר משה גפני:>
שאלות. מי בעד הפניות? ירים את ידו. מי נגד?
הצבעה

בעד – רוב
נגד – מיעוט
נמנעים – אין
פניות תקציביות מס' 451-449 אושרו.
<היו"ר משה גפני:>
הפניות אושרו. 

<היו"ר משה גפני:>
385 עד 387 ו-305, הוצאות שונות, מה זה? משטרת ישראל. בבקשה.
<אפרת תבור שני:>
אני אסביר את 305.
<היו"ר משה גפני:>
ומי יסביר את 385 עד 387?
<אפרת תבור שני:>
אני חושבת שדרורית, היא יצאה? היא לא הסבירה את זה קודם?

<היו"ר משה גפני:>
דרורית פה, צריך לקרוא לה. בבקשה, תסבירי.

<אפרת תבור שני:>
פנייה זו נועדה לתקצוב של 26,795 אלפי שקלים לצורך התאמת תקציב החזרי המסים המתבצעים בהתאם לאמנות ולהסכמים בין-לאומיים עליהם מדינת ישראל חתומה עם מדינות נוספות. 

<היו"ר משה גפני:>
לא הבנתי. מה זה החזרי מסים?

<מיקי לוי (יש עתיד):>
אני אסביר. 

<היו"ר משה גפני:>
תסביר. 

<מיקי לוי (יש עתיד):>
אני אחסוך לך. 
<היו"ר משה גפני:>
יש לך עכשיו עוזר חשוב ונכבד.
<מיקי לוי (יש עתיד):>
יש הסכמים בין מדינות שלא משלמים מס, tax, מה שנקרא, האמריקנים משוחררים מהמע"מ, הם משלמים את זה בהתחלה, אבל מקבלים החזרים. אותו דבר, נגיד יש מע"מ על הדלק, אותו דבר מס קנייה. משלמים את הכול, אחר כך מגישים, ובצורה מסודרת מקבלים החזר. אותו דבר דיפלומטים בארצות-הברית, למשל, שם זה יותר קל, אתה בא עם כרטיס, אתה מקבל את ההנחה במקום בבית העסק ברכישת הדלק. פה זה קצת אחרת ואין ברירה, אז אלו הסכמים.
<היו"ר משה גפני:>
למה אנחנו לא עושים כמוהם?
<מיקי לוי (יש עתיד):>
למה? כי אנחנו פחות מתוחכמים. הם עם כרטיס מקבלים הנחה על הכול, אבל פה יש החזר, הגשה והחזר.
<היו"ר משה גפני:>
תמיד יש פה את ההחזרים האלה?

<מיקי לוי (יש עתיד):>
אין ברירה, צריך להחזיר, אלו ההסכמים.

<היו"ר משה גפני:>
דרורית, ההמשך, 385 עד 387 בעמ' 329.
<אפרת תבור שני:>
זה שלך?

<דרורית שטייניץ:>
זו לא פנייה שלנו.
<אפרת תבור שני:>
לא שלכם? אז של מי זה? 

<דרורית שטייניץ:>
של המועצה לביטחון לאומי.
<מיקי לוי (יש עתיד):>
זה חלק מהקיצוץ אם מורידים 15 מיליון ממשטרת ישראל?
<דרורית שטייניץ:>
זאת לא פנייה שלנו, אני לא מכירה את זה.
<מיקי לוי (יש עתיד):>
את לא מכירה? מה יהיה? גם אם אני רוצה להצביע עבור החזרי המס אני לא יכול.
<סתיו שפיר (המחנה הציוני):>
אין פה נציגים, זה פשוט - - -

<היו"ר משה גפני:>
מי יכול להסביר את זה?

<דרורית שטייניץ:>
זה של המל"ל.
<סתיו שפיר (המחנה הציוני):>
גפני, אי-אפשר שנשב פה – אנחנו יושבים פה ומבזבזים את הזמן, לא הולכים לישיבות סיעה שלנו, לא מגיעים למליאה, ואין פה נציגים של הממשלה. 

<היו"ר משה גפני:>
צודקת.
<דרורית שטייניץ:>
רגע.

<אפרת תבור שני:>
הפניות האלה הן פניות מקור בעצם לתקציב של המסים. זה אותה פנייה רק בכיוון השני. זאת אומרת, זה המקור, המקור מגיע מהמשרד לביטחון הפנים, מעודפים של מטה משרד לביטחון לאומי, הוצאות פיתוח. 

<היו"ר משה גפני:>
זאת הפנייה.
<אפרת תבור שני:>
זו בעצם אותה פנייה.
<היו"ר משה גפני:>
זו הפנייה. מי בעד אישור הפניות? ירים את ידו. מי נגד? 
<מיקי לוי (יש עתיד):>
אני מכסה את הפנים מבושה, למרות שהצבעתי בעד.
הצבעה

בעד – רוב
נגד – מיעוט
נמנעים – אין
פנייות מס' 387-385 ו-305 אושרו.
<היו"ר משה גפני:>
הפניות אושרו. לפחות ידעת להסביר.
<מיקי לוי (יש עתיד):>
אדוני, הערה כללית.

<היו"ר משה גפני:>
כן, בבקשה.

<מיקי לוי (יש עתיד):>
יש לכם שנתיים עכשיו, לא שאני מסכים עם התקציב הדו-שנתי, לא להביא את ההעברות התקציביות בשבוע האחרון מצד אל צד.

<היו"ר משה גפני:>
נכון.

<מיקי לוי (יש עתיד):>
זה לא אנושי, זה לא מינהל תקין, זה שום דבר לא. ועוד בקשה אחת, תעבירו את מה שאני אומר, זה לא מופנה אליכם. לא יכול להיות שתערבו מין שאינו במינו, לא יכול להיות שתערבו העברה לחברון עם העברה למגזר הבדואי, לצורך העניין, או הדרוזי. די, מספיק. אלה שתי בקשות.
<היו"ר משה גפני:>
אני מצטרף לדברים שלך. אני מתכוון גם להיות יותר קשה בעניין הזה. מס' פנייה לוועדה 245. סתיו, מה תעשי פה? זה גם משרד ראש הממשלה וגם משרד האוצר. משרד האוצר, אמרת שתגישי רוויזיה.
<סתיו שפיר (המחנה הציוני):>
פעם ראשונה אני רואה את ההעברה, אני אקרא את ההעברה, אשמע את התשובות.

<היו"ר משה גפני:>
בבקשה.

<עמרי בן חורין:>
הפנייה נועדה להתאים את תקציב לשכת הפרסום הממשלתית לביצוע בפועל, ובהתאם להכנסות שהתקבלו ממשרדי הממשלה בפועל וחברות ממשלתיות שפועלות באמצעות לשכת הפרסום הממשלתית.

<היו"ר משה גפני:>
שאלות.

<סתיו שפיר (המחנה הציוני):>
מה ההתאמה? תספר לנו.

<עמרי בן חורין:>
אני מסביר. ההתאמה היא הגדלה של תקציב לשכת הפרסום ב-174 מיליון שקלים. לשכת הפרסום הממשלתית פועלת בהתאם להכנסות שהיא מקבלת ממשרדי הממשלה ומחברות ממשלתיות. מזמינים קמפיין מסוים, משלמים, וכך היא מוציאה את הכסף. היא לא מוציאה כספים שיש לה. לכן, כל מה שהיא מקבלת היא מוציאה. אם משרד ממשלתי מגדיל את תקציב הפרסום שלו, גם התקציב שהיא מקבלת בשביל לממש את הפרסום גדל.
<סתיו שפיר (המחנה הציוני):>
אני אומר לך, גפני, שאלתי שאלות בנושא הזה, כמה משרדים שביקשו להעביר תקציב ללשכת הפרסום הממשלתית בשביל פרסומים, אבל לא הייתה להם אפשרות להסביר לנו לאיזה פרסומים, מי החברות שקיבלו את הכסף הזה. הם אמרו לנו: כל התשובות אצל לשכת הפרסום, אנחנו לא יודעים להגיד, בזמן שהיא מתוקצבת מתקציב המשרדים. לא קיבלנו מספיק תשובות לדבר הזה. אני רואה הרבה מאוד פרסומות של הלשכה שהם בעיקר פרסומות לשרים ולא ממש פרסומות לתוכן הדברים. אני חושבת שלא צריך להעביר את זה.
<עמרי בן חורין:>
המרכיב העיקרי של הפרסומות של הפעילות של לשכת הפרסום הממשלתית הלכה למעשה זה פעילות של משרד התיירות, בין אם פעילות בחו"ל ובין אם פעילות בארץ. לדוגמא, הוצאות פרסום ממוכנות באינטרנט ושיתופי פעולה עם "גוגל" ופייסבוק, עם אתרי אינטרנט - - -
<היו"ר משה גפני:>
זה העיקר.
<עמרי בן חורין:>
זה העיקר.

<סתיו שפיר (המחנה הציוני):>
ביקשתי פירוט מלא של כל הכספים - - -
<היו"ר משה גפני:>
רגע. ולא העיקר זה יחסי ציבור לשרים? אני שואל.

<עמרי בן חורין:>
אלו דברים שאולי המשרדים יכולים גם לעשות - - -
<היו"ר משה גפני:>
מה את מבקשת? איזה פירוט?
<סתיו שפיר (המחנה הציוני):>
בגלל שהם לא ענו.
<עמרי בן חורין:>
לשכת הפרסום בסוף השנה גם מעבירה - - -

<היו"ר משה גפני:>
הבנו. סתיו, למה את מבקשת פירוט? יכול להיות שגם אני אבקש את זה.
<סתיו שפיר (המחנה הציוני):>
כל ההתקשרויות של הלשכה, כולן, לא רק של העיקר, של כולן, ועל איזה סכומים. כל ההתקשרויות ברשימה, באיזה סכומים, לאיזה משרד, איך התקציב הזה גדל פי שניים מהתקציב שהיה בבסיס, ממש פי שניים, הוא גדל ביותר מ-400 מיליון שקל עוד לפני ההעברה הזאת. 

<היו"ר משה גפני:>
אני רוצה את הפירוט זה.
<מיקי לוי (יש עתיד):>
אני אגיד לך, זה להאדיר את שמם של השרים עצמם כמבצעי מדיניות.
<היו"ר משה גפני:>
נכון, אני רוצה את הפירוט הזה.
<מיקי לוי (יש עתיד):>
רבע מיליארד שקל.
<היו"ר משה גפני:>
מי בעד אישור הפנייה? ירים את ידו. מי נגד?
הצבעה

בעד – רוב
נגד – מיעוט
נמנעים – אין
פנייה מס' 245 אושרה.
<היו"ר משה גפני:>
הפנייה אושרה.
<סתיו שפיר (המחנה הציוני):>
רוויזיה.

<מיקי לוי (יש עתיד):>
רוויזיה.

<היו"ר משה גפני:>
על זה רווייזיה. 290.

<כפיר יהודה בטט:>
הפנייה בעצם נועדה לאזן בין תקנות של מינהלת הגמלאות, שזה בעצם המינהלת שמשלמת לפי חוק הגמלאות את הפנסיה התקציבית ואת כל תשלומי הגמלאות של עובדי המדינה. 
<היו"ר משה גפני:>
למה זה נשאר לשבוע האחרון?

<כפיר יהודה בטט:>
זה בעצם נועד דווקא לשבוע האחרון בגלל שאנחנו מתאימים את התקציב למה שבעצם קורה בפועל.

<היו"ר משה גפני:>
שאלות, בבקשה.
<סתיו שפיר (המחנה הציוני):>
לא קראנו את זה.

<מיקי לוי (יש עתיד):>
אני מנוע.
<היו"ר משה גפני:>
סתיו.

<סתיו שפיר (המחנה הציוני):>
אני לא מצליחה להבין למה זה עכשיו. 

<היו"ר משה גפני:>
שאלתי את זה, הוא ענה.

<כפיר יהודה בטט:>
אני אסביר למה זה עכשיו. זה קורה עכשיו בגלל שאנחנו מנסים לדייק כמה שיותר בין מה שאנחנו מתקצבים למה שקורה בפועל. עכשיו, בתחילת השנה - - -
<סתיו שפיר (המחנה הציוני):>
זה לא נשמע כאילו אתם מדייקים לפי המספרים שמגיעים לפה. 
<כפיר יהודה בטט:>
זה תקציב של 16 מיליארד שקלים, בסופו של דבר הגענו למצב שבו אנחנו לא מביאים שום כסף מבחוץ או משהו כזה, הכול איזון בין תקנות, וסך הכול השינויים פה הם שינויים קטנים יחסית לגודל התקציב.
<היו"ר משה גפני:>
תודה רבה.

<סתיו שפיר (המחנה הציוני):>
כמה אמרת שהתקציב? 
<כפיר יהודה בטט:>
16 מיליארד שקל, סך כול תקציב.
<סתיו שפיר (המחנה הציוני):>
התקציב הוא של עשרה מיליארד.

<כפיר יהודה בטט:>
סך הכול סעיף 12, שהוא סעיף מינהלת הגמלאות שזה כולל גם את הגמלאות על עובדי המדינה, גם את הסיוע הישיר לקרנות הוותיקות וגם גמלאות לפי הסכמים.
<היו"ר משה גפני:>
תודה רבה. מי בעד אישור הפנייה? ירים את ידו. מי נגד? 

הצבעה

בעד – רוב
נגד – מיעוט
נמנעים – אין
פנייה מס' 245 אושרה.
<היו"ר משה גפני:>
הפנייה אושרה.
<טמיר כהן:>
פה סיימנו, אבל יש את יוסי עדס.

<היו"ר משה גפני:>
את זה אישרנו. אנחנו חוזרים לעדס.

<טמיר כהן:>
זאת פנייה בעמ' 254, פניות 359 עד 364.
<היו"ר משה גפני:>
בבקשה, רשויות מקומיות, כמה הועבר? בבקשה.
<יוסף משה עדס:>
ביקשת לדעת כמה הועבר. למיעוטים הועבר בהתאם להחלטת הממשלה 922 – 670 מיליון ש"ח בהרשאה להתחייב ו-235 מיליון - - -
<היו"ר משה גפני:>
זה הערבים? הדרוזים? הצ'רקסים? 

<יוסף משה עדס:>
זה הערבים, החלטת ממשלה למיעוטים 922.
<היו"ר משה גפני:>
עבר? אני שואל מה עבר, לא מה הממשלה החליטה, לא מעניין. מה עבר?

<סתיו שפיר (המחנה הציוני):>
לא, זה בהרשאה.
<יוסף משה עדס:>
דברים שעברו בוועדה כאן. 670 מיליון ש"ח בהרשאה להתחייב ו-235 מיליון ש"ח במזומן, זה אושר כאן בוועדה. זה למיעוטים בהתאם להחלטת הממשלה 922.
<סתיו שפיר (המחנה הציוני):>
זה ל-2016?

<היו"ר משה גפני:>
כן, ל-2016.
<יוסף משה עדס:>
לדרוזים אושרו 32 מיליון ש"ח. 

<היו"ר משה גפני:>
כולם הגיעו עם מחשבים, יא אללה, מה שהולך פה לקרות עכשיו. 
<יוסף משה עדס:>
32 מיליון ש"ח בהרשאה להתחייב. והייתה עוד פנייה היום שאושרה והוגשה עליה רוויזיה בסך של 7.5 מיליון ש"ח בהרשאה להתחייב.

<היו"ר משה גפני:>
כמה סך הכול? 

<יוסף משה עדס:>
סך הכול אושרו 39.5 מיליון בהרשאה להתחייב, ואושרו כמעט 21 מיליון ש"ח במזומן לאותה הרשאה. עבור יו"ש אושר לחברון 1.9 מיליון, ועוד משהו שאושר בוועדה אבל הועבר לרזרבה עבור התיישבות צעירה 15 מיליון, זה ממתין כרגע ברזרבה עד לסגירת הנושא.
<סתיו שפיר (המחנה הציוני):>
איפה?
<יוסף משה עדס:>
ברזרבה אצלנו עבור יו"ש להתיישבות צעירה עד שייסגר המתווה להתיישבות צעירה. 
<סתיו שפיר (המחנה הציוני):>
מה? תרחיב על זה.
<יוסף משה עדס:>
בשימושים של החלטת הממשלה של הפלט שהיה בתחילת שנה - - -

<היו"ר משה גפני:>
עזוב את החלטת הממשלה. כמה כסף עבר ליו"ש?
<יוסף משה עדס:>
כעת אנחנו מבקשים להעביר 7.5 ליו"ש ו-4.5 לקריית-ארבע, זה מה שהועבר בסעיף 18. 

<היו"ר משה גפני:>
הבנתי.
<סתיו שפיר (המחנה הציוני):>
מה עם התיישבות צעירה בגליל ובנגב?
<היו"ר משה גפני:>
עזבי, זה לא נוגע לפנייה.

<סתיו שפיר (המחנה הציוני):>
שלא מקבלים עכשיו את הכסף גם בתוכנית הצפון. לקחו כל מיני החלטות ישנות והורידו אותן.

<היו"ר משה גפני:>
זה לא קשור לפנייה הזאת.
<מיקי לוי (יש עתיד):>
הוא מסכן, מה את רוצה ממנו?
<סתיו שפיר (המחנה הציוני):>
למה להם לא מגיע?

<היו"ר משה גפני:>
מה את רוצה ממנו? מה?

<עמרי בן חורין:>
הייתה ועדת מנכ"לים והנושא הזה טופל.

<היו"ר משה גפני:>
תודה רבה.

<סתיו שפיר (המחנה הציוני):>
אם היה מגיע לפה השר, הייתי שואלת את השר, אבל לא מגיע השר.
<היו"ר משה גפני:>
אין לנו רוב. יש לנו. מי בעד אישור הפניות? ירים את ידו. מי נגד? מה, אתם נגד בת-ים?

הצבעה

בעד – רוב
נגד – מיעוט
נמנעים – אין
פנייה מס' 364-359 אושרה.
<היו"ר משה גפני:>
הפניות אושרו.
<מיקי לוי (יש עתיד):>
אנחנו נגד הצורה.
<היו"ר משה גפני:>
אני מסכים. עכשיו עודפים.

<סתיו שפיר (המחנה הציוני):>
אנחנו נגד זה שלא העבירו כסף לצפון, אבל יודעים לתת לאזור - - -
<היו"ר משה גפני:>
רק אני מבקש ב-12:45 לעשות רוויזיות. 04-031, יש ארבעה עודפים. עודף אחד זה משרד ראש הממשלה, בבקשה, מי מסביר את העודף הראשון של משרד ראש הממשלה? 

<דרורית שטייניץ:>
מדובר באמת בפניית עודפים, התקשרויות שביצע משרד ראש הממשלה, ובכלל כל סעיף 04. בשנת 2015 טרם בוצעו כל התשלומים עבור הספקים, ולכן אנחנו מבקשים להעביר אותם.

<מיקי לוי (יש עתיד):>
מ-2015, למה זה מיועד?
<סתיו שפיר (המחנה הציוני):>
של מה? מה, אתם צוחקים? 

<דרורית שטייניץ:>
מדובר בפרויקטים ארוכי טווח, מדובר בהוצאות - - -

<סתיו שפיר (המחנה הציוני):>
נו, די, לא.

<דרורית שטייניץ:>
עשרות דוגמאות. למשל, התקשרויות להקמת אתר אינטרנט לביצוע פיתוח של מערכות מחשבים. אלו דברים שלא נגמרים בשנה. ההתקשרות מתבצעת עבור כמה שנים, אנחנו מחייבים את כל הכסף, ומשלמים בהתאם לביצועים בפועל, וכתוצאה מכך יש עודפי תקציב.
<סתיו שפיר (המחנה הציוני):>
זה על 2015.
<דרורית שטייניץ:>
זה בדיוק זה.

<מיקי לוי (יש עתיד):>
כן, אבל זה ארוך טווח, זו הרשאה להתחייב.
<סתיו שפיר (המחנה הציוני):>
אבל זה העניין, הם בסוף לא מעבירים אותה, הם סתם מגלגלים את זה משנה לשנה. 

<דרורית שטייניץ:>
זה לא סתם.

<מיקי לוי (יש עתיד):>
היא אומרת שהתחילו.

<סתיו שפיר (המחנה הציוני):>
זה כסף שיכולתם להשקיע בחינוך ובבריאות והוא לא הולך לשם כי אתם מגלגלים אותו.
<מיקי לוי (יש עתיד):>
עד שלא תהיה לי רשימה של הפרויקטים אני לא אוכל לדעת.

<דרורית שטייניץ:>
אנחנו משלמים לספקים בהתאם לביצועים שלהם בפועל. 
<סתיו שפיר (המחנה הציוני):>
אתם מביאים לנו את אותן העברות בכל פעם.

<דרורית שטייניץ:>
לא, זה כל פעם כספים אחרים, וכל פעם יש פרויקטים אחרים. 

<סתיו שפיר (המחנה הציוני):>
כן? לשכת השר אופיר אקוניס? 

<דרורית שטייניץ:>
זו המטרה של עודפים, סתיו.

<סתיו שפיר (המחנה הציוני):>
לשכת השר אופיר אקוניס, זה כל פעם כספים אחרים?

<דרורית שטייניץ:>
לשכת השר אופיר אקוניס לא קיימת.

<סתיו שפיר (המחנה הציוני):>
אז למה היא מקבלת כסף?

<דרורית שטייניץ:>
זה ה-title שלה, אבל כל פעם זה לשכת שר אחר שהוא בלי תיק.

<סתיו שפיר (המחנה הציוני):>
למה היא מקבלת כסף? 

<דרורית שטייניץ:>
היא לא מקבלת כסף. 

<סתיו שפיר (המחנה הציוני):>
היא מקבלת.

<דרורית שטייניץ:>
אני מסבירה לך שכרגע על לשכת השר אופיר אקוניס יושב לשכת השר מייקל אורן. 

<סתיו שפיר (המחנה הציוני):>
המשרד לנושאים אסטרטגיים והסברה, למה מקבלים פה עוד כסף?
<דרורית שטייניץ:>
עדיין בפרויקטים או בהתקשרויות שהם ביצעו בשנה העוברת וטרם סיימו את התשלום לספקים.

<סתיו שפיר (המחנה הציוני):>
אני לא יודעת איזה התקשרויות. את יודעת למה אני לא יודעת איזה התקשרויות?

<מיקי לוי (יש עתיד):>
כי אין לך רשימה.

<סתיו שפיר (המחנה הציוני):>
כי הם לא מפרסמים את ההתקשרויות שלהם כבר שנתיים.

<מיקי לוי (יש עתיד):>
אין לך רשימה.
<דרורית שטייניץ:>
כנראה שההתקשרויות שלהם מסווגות, ולכן הם לא מפרסמים אותן.
<סתיו שפיר (המחנה הציוני):>
הן לא מסווגות, עובדה.

<דרורית שטייניץ:>
את כבר בדקת את זה, את יודעת את התשובה.

<סתיו שפיר (המחנה הציוני):>
אני יודעת שהם רצו להשיג סיווג אחרי שביקשתי מהם את רשימת ההתקשרויות, אבל הם לא קיבלו סיווג. אלא אם את רוצה לחדש לי פה.
<דרורית שטייניץ:>
זה נושא אחר הרישום שלהם, זה לא הנושא.

<סתיו שפיר (המחנה הציוני):>
גפני, אתה מכיר את זה? המשרד הפיקטיבי, המשרד לעניינים אסטרטגיים, שלא ברור במה הוא עוסק, כבר שנתיים לא מפרסם את ההתקשרויות שלו. 
<היו"ר משה גפני:>
או, עוד הפעם הגענו לזה. 

<סתיו שפיר (המחנה הציוני):>
אחרי שביקשתי את ההתקשרויות שלהם – משרד עם נושא חשוב, הוא אמור להיאבק ב-BDS, אנחנו רואים כמה זה מצליח לאחרונה – הם פנו להליך של סיווג, הם מנסים לקבל סיווג על כל פעילות המשרד, כי זה משרד שהמטרה שלו היא הסברה ומאבק ב-BDS.
<מיקי לוי (יש עתיד):>
מרוב שהוא מסוגו אף פעם אין שם שר.
<סתיו שפיר (המחנה הציוני):>
הם לא מפרסמים את ההתקשרויות והם רוצים כסף.

<היו"ר משה גפני:>
אני לא יודע לענות על זה.

<סתיו שפיר (המחנה הציוני):>
אל תעביר את ההעברה הזו.

<היו"ר משה גפני:>
לא, אל תעביר. אז אני לא אעביר למשרד ראש הממשלה? גם ככה לא העברתי.

<מיקי לוי (יש עתיד):>
מספיק הסתבכנו אתמול.

<סתיו שפיר (המחנה הציוני):>
לא רק שהמשרד הזה פוגע במעמד של משרד החוץ ולא משתף אתו פעולה - - -
<שרן השכל (הליכוד):>
גפני, אפשר אולי להעביר אלינו הח"כים את הרשימה של על מה בעצם משלמים?

<היו"ר משה גפני:>
אם אפשר להעביר את רשימת הפרויקטים.

<סתיו שפיר (המחנה הציוני):>
הם לא מעבירים את הרשימה שלהם.

<שרן השכל (הליכוד):>
אז שיעבירו את זה לוועדת החוץ והביטחון.

<היו"ר משה גפני:>
מבקשת חברת הכנסת שרן השכל את רשימת הפרויקטים.

<סתיו שפיר (המחנה הציוני):>
הם יכולים גם פה לעשות חסויה, אבל הם לא מעבירים את הרשימה.

<היו"ר משה גפני:>
אני מבקש אם אפשר להעביר די מיידי.
<דרורית שטייניץ:>
בסדר גמור.
<היו"ר משה גפני:>
מי בעד אישור הבקשה? ירים את ידו. מי נגד?
<סתיו שפיר (המחנה הציוני):>
רוויזיה.

הצבעה

בעד – 4
נגד – 3
נמנעים – אין
פנייה מס' 04-031 אושרה.

<מיקי לוי (יש עתיד):>
או, נפל, שלושה נגד שלושה.

<סתיו שפיר (המחנה הציוני):>
נפל.

<היו"ר משה גפני:>
לא. 
<קריאות:>
- - -

<היו"ר משה גפני:>
עזוב את מיקי זוהר.

<מיקי לוי (יש עתיד):>
נפל.
<סתיו שפיר (המחנה הציוני):>
לא היה.

<שרן השכל (הליכוד):>
4, בני בגין פה.

<טמיר כהן:>
חבר'ה, עצרו שנייה, בני בגין מאחורה.
<שרן השכל (הליכוד):>
גפני, גם בני בגין כאן.

<היו"ר משה גפני:>
כן, 4 נגד 3. 

<סתיו שפיר (המחנה הציוני):>
אבל אי-אפשר שיהיו ח"כים מאחור.

<היו"ר משה גפני:>
בלי מיקי זוהר. 

<סתיו שפיר (המחנה הציוני):>
רוויזיה. 

<היו"ר משה גפני:>
רוויזיה. 16-004, הוצאות חירום אזרחיות, מי מסביר?
<סתיו שפיר (המחנה הציוני):>
אגב, גפני, על ההעברה הקודמת. יש פה עוד פעם כסף על הסיפור של מפוני ההתנתקות, כשאתם מעבירים לזה עוד ועוד סכומים בלי שטיפלתם במפוני ההתנתקות, אי-אפשר להסביר את זה. 

<היו"ר משה גפני:>
אני מבקש שתפסיקו להביא את מפוני ההתנתקות, די.
<סתיו שפיר (המחנה הציוני):>
400 משפחות בלי בית, אתם מעבירים לשם עוד ועוד כסף, אבל הוא לא מגיע אל האנשים. 

<מיקי רוזנטל (המחנה הציוני):>
או שתפנו עוד - - -
<סתיו שפיר (המחנה הציוני):>
אני מבקשת ממך גם פירוט מלא של כל הסכומים שהעברתם לטיפול במפוני ההתנתקות עם תשובה - - - 

<דרורית שטייניץ:>
אנחנו לא מטפלים במפוני ההתנתקות. 

<סתיו שפיר (המחנה הציוני):>
הנה, זה פה, "השלמת טיפול במפוני ההתנתקות" משרד רוה"מ. 

<מיקי לוי (יש עתיד):>
לא, זו רק הורדה.

<סתיו שפיר (המחנה הציוני):>
ברור שזה אמור להיות אצל "תנופה", אבל "תנופה" כבר פורקו, וגם שם לא ברור. אני רוצה פירוט מלא על הסיפור הזה.
<מיקי לוי (יש עתיד):>
היום זה היה נורא. באמת היום זה היה נורא. 

<מכלוף מיקי זוהר (הליכוד):>
למה?

<מיקי לוי (יש עתיד):>
לא עובדים שם. 

<מכלוף מיקי זוהר (הליכוד):>
אבל זאת הבעיה של סוף שנה. 

<מיקי רוזנטל (המחנה הציוני):>
אה, ובאמצע השנה אנחנו זה?
<מיקי לוי (יש עתיד):>
מיקי, תקשיב טוב, זה לא היה כך, גם לא בשנה שעברה.

<היו"ר משה גפני:>
היה, היה.

<מיקי לוי (יש עתיד):>
לא כך. שלושה ימים לפני הסוף? אני לא רוצה לגלות לך את ההיקפים, כי אני הולך לתוכנית טלוויזיה. 

<היו"ר משה גפני:>
רגע, בסדר, אז תלך לתוכנית טלוויזיה, ואני מתאר לעצמי שתדבר שם יפה. אבל אני רוצה שתדע, ואתה יודע את זה, במהלך השנה היו הרבה קשיים למשרדים. הלכנו על-פי נוהל, זה לא היה בשנה שעברה. 
<מיקי לוי (יש עתיד):>
נכון.

<היו"ר משה גפני:>
בסדר, אין לי טענות, זה המצב, אלה רק העובדות.

<מיקי לוי (יש עתיד):>
אנחנו קבענו את הנוהל.

<היו"ר משה גפני:>
כן, אנחנו קבענו את הנוהל, נכון, אני עומד מאחורי זה.

<סתיו שפיר (המחנה הציוני):>
אני רוצה תשובה על הסיפור של המפונים. אני מטפלת בזה כבר כמה שנים, והמשרדים פשוט העלימו את הכסף הזה, גפני, כסף שיועד למשפחות בלי בית.
<היו"ר משה גפני:>
אני רוצה שתבדקי מה זה, זה מופיע בפנייה שלכם.

<סתיו שפיר (המחנה הציוני):>
ופשוט הכסף הזה נעלם.
<היו"ר משה גפני:>
חברת הכנסת שפיר שאלה את השאלה הזאת גם אתמול. אני מבין את מה שקורה פה, אבל אני מבקש תשובה מוסמכת, או מהמשרד שלכם או ממשרד אחר. אני מבקש תשובה מוסמכת, להעביר אלינו את העניין הזה.

<סתיו שפיר (המחנה הציוני):>
גם מהחקלאות וגם ממשרד רוה"מ.

<דרורית שטייניץ:>
אני מתחייבת להעביר תשובה. 
<היו"ר משה גפני:>
16-004, הוצאות חירום אזרחיות, בבקשה.

<גילי כהן:>
הפנייה להעברת עודפים לשנת 2016 לטובת הוצאות חירום אזרחיות. במסגרת הסעיף הזה אנחנו נותנים מענה לתוכנית "סופת חול" למיגון העורף האזרחי נגד איומים לא קונבנציונליים, כולל מגיבים ראשונים: משטרה, כב"ה, כוחות הצלה, כיבוי אש. פיקוד העורף רכש כבאיות דואליות גם למתן מענה לאב"כ, וגם יש להם אפשרות לסייע בכיבוי אש. מרכיבי ביטחון והתגוננות אזרחית ורשות חירום לאומית, כל מה שקשור לטיפול במערך הצפירה והסברה לאוכלוסייה וכד'.
<היו"ר משה גפני:>
שאלות.

<סתיו שפיר (המחנה הציוני):>
למה עכשיו?
<היו"ר משה גפני:>
בגלל שאלו עודפים, זו לא העברה.
<סתיו שפיר (המחנה הציוני):>
אני שואלת על מה העודפים. גם אני אזכיר לך, לפני רגע קיצצתם ברשות החירום הלאומית, ממש לפני כמה דקות, עכשיו אתם מעבירים לשם כסף. אי-אפשר להבין מה אתם עושים בתקציב. לא ניתן לפקח על התקציב ככה. אם אתם בהעברה אחת מקצצים מאותה תוכנית שבהעברה אחרת אתם מוסיפים לה, אנחנו לא יכולים להבין מה קורה שם ומה הסיבה. ואל תענה לי בבקשה את התשובה האוטומטית, אני רוצה תשובה מפורטת. 
<גילי כהן:>
גם אתמול הסברתי שזה לא קיצוץ, כל מה שצריך לקבל מענה מהחלטות ממשלה מקבל מענה.
<היו"ר משה גפני:>
אני רק רוצה להעיר הערה. הפנייה הזאת הגיעה לוועדה, מופיעה פה חותמת מה-24 בנובמבר והופצה לכל החברים. אני לא נתתי להביא את זה בגלל שזה לא עמד בנוהל, אבל זה הגיע לפה ב-24 בנובמבר. 

<סתיו שפיר (המחנה הציוני):>
בגלל זה ביטלנו את הנוהל.
<היו"ר משה גפני:>
אבל דווקא בזה לא לבוא בטענות אליהם. יש פה באמת פניות מדצמבר.
<סתיו שפיר (המחנה הציוני):>
אבל לפני רגע הייתה פנייה אחרת הפוכה, אתה מבין?
<היו"ר משה גפני:>
בסדר.

<סתיו שפיר (המחנה הציוני):>
אז איך אנחנו מפקחים על התקציב? איך נפקח על התקציב אם פנייה אחת הפוכה לשנייה?

<היו"ר משה גפני:>
אני מאפשר לך לשאול, זה בסדר. אבל רק במקרה הזה זה לא שהם לא הביאו בזמן. הביאו. 

<סתיו שפיר (המחנה הציוני):>
רגע, שיענה.

<היו"ר משה גפני:>
תענה.

<גילי כהן:>
הפנייה של אתמול הייתה התאמה של התקציב לביצוע בפועל.

<סתיו שפיר (המחנה הציוני):>
של היום זה היה.

<גילי כהן:>
אתמול הועברה פנייה שבה היו 200 מיליון שקל שהועברו לתקציב הביטחון, זאת התאמה.
<סתיו שפיר (המחנה הציוני):>
לא, היום הייתה פנייה שקיצצה ברשות החירום הלאומית.
<גילי כהן:>
לא קיצצה, הסברתי.
<סתיו שפיר (המחנה הציוני):>
בסדר, הייתה שם הפחתה, תקרא לזה.
<גילי כהן:>
לא, לא.

<סתיו שפיר (המחנה הציוני):>
ועכשיו אתם מוסיפים שם. 
<גילי כהן:>
זו לא הפחתה. יש מחקרים – אני אסביר. 
<היו"ר משה גפני:>
לא, אבל הוא ענה על השאלה הזאת, אני שמעתי, הוא אמר שאין קיצוץ. הוא אמר שיש - - -
<סתיו שפיר (המחנה הציוני):>
הפחתה ולא קיצוץ, ככה הם קוראים לזה. 

<היו"ר משה גפני:>
בסדר, הוא הסביר, הוא דווקא הסביר טוב.

<גילי כהן:>
משרד האנרגיה מבצע מחקרים בנושא רעידות אדמה עבור רח"ל. אנחנו משתמשים בהם כי יש להם את הידע ואת היכולת לעשות את זה יותר טוב מאתנו, אז אנחנו מעבירים את הכסף אליהם. זה לא קיצוץ. 

<היו"ר משה גפני:>
תודה רבה. מי בעד אישור הבקשה? ירים את ידו. מי נגד?
<סתיו שפיר (המחנה הציוני):>
מתי אתם מתכוונים לפרסם את התקנות של התקציב?

הצבעה

בעד – רוב
נגד – מיעוט
נמנעים – אין
פנייה מס' 16-004 אושרה.
<היו"ר משה גפני:>
ההודעה אושרה. 
<סתיו שפיר (המחנה הציוני):>
מישהו במשרד האוצר יודע להגיד?
<היו"ר משה גפני:>
26-009, המשרד להגנת הסביבה, בבקשה, מי מסביר? עמ' 9 בחוברת הקטנה, בעודפים.
<אורי דביר:>
זו פנייה שנועדה להעביר את העודפים הלא מחויבים של הקרנות, מה שדיברנו מקודם, הקרן לשמירת ניקיון, קרן למניעת זיהום בים וקרן צער בעלי-חיים. רוב הכסף זה לקרן לשמירת הניקיון לפרויקטים שדיברנו עליהם מקודם. 
<היו"ר משה גפני:>
או, אה, תאמין לי, אתם עשירים עם כל הדבר הזה.
<מיקי רוזנטל (המחנה הציוני):>
רק הפרדה אין. רק מצב ההפרדה של האשפה היא נוראית.

<בצלאל סמוטריץ (הבית היהודי):>
אני שואל אם הכול עובר פה עם האופוזיציה.
<מיקי לוי (יש עתיד):>
לא, אנחנו נגד.

<היו"ר משה גפני:>
מי בעד אישור הבקשה? ירים את ידו. תרים יד, הכול עם הקואליציה, אבל גם האופוזיציה מצביעה, על חלק מהדברים בעד. מי נגד? לא על הכול, הנה, נגד.
הצבעה

בעד – רוב
נגד – מיעוט
נמנעים – אין
פנייה מס' 26-009 אושרה.
<היו"ר משה גפני:>
הבקשה אושרה. 

<סתיו שפיר (המחנה הציוני):>
רוויזיה.
<היו"ר משה גפני:>
רוויזיה. שהחברים יקבלו את שתי הפניות האחרונות.
<טמיר כהן:>
קיבלו כבר. בתחילת הישיבה חילקנו.
<היו"ר משה גפני:>
456, בקשה, זו לא בקשה, זו העברה – מפעלי מים. 

<רעיה עדני:>
הפנייה נועדה להתאים ביצוע בפועל במקום ספציפי שהמשרד יצר עודף בתוכנית אחת וחוסר בתוכנית אחרת, ולכן אנחנו מבקשים להעביר בין התוכניות בתוך הסעיף. 

<סתיו שפיר (המחנה הציוני):>
איפה?

<רעיה עדני:>
בין תמיכות בספקי מים, התוכנית שממנה אנחנו לוקחים את הכסף ומעבירים להשקעה במפעלי קולחין. 
<סתיו שפיר (המחנה הציוני):>
איפה?

<רעיה עדני:>
השקעה במפעלי קולחין זו השקעה שנעשית בהתאם להגשת תוכנית מפורטת של כל אגודה, יש תוכניות כאלה בכל אגודות המים, בכל הספקים בארץ, בבקעה, בנגב, בעמק חפר. 

<סתיו שפיר (המחנה הציוני):>
אלו תוכניות ל-2016?
<רעיה עדני:>
אלה תוכניות מתמשכות, מדובר בסעיף פיתוח. 

<סתיו שפיר (המחנה הציוני):>
אבל זה ל-2016?

<רעיה עדני:>
מדובר במזומן בלבד, זו התאמה של ביצוע בגין הרשאות שניתנו בעבר.
<סתיו שפיר (המחנה הציוני):>
אני רוצה להבין, הכסף כבר יצא למעשה.
<רעיה עדני:>
מדובר בהרשאה. שוב, מדובר בהרשאה.

<סתיו שפיר (המחנה הציוני):>
לא, אמרת שזה במזומן.

<רעיה עדני:>
כל סעיף 73 הוא סעיף פיתוח. סעיף פיתוח כולו הרשאתי, ולכן כל ההרשאות ניתנו כבר בעבר. המשרד קיבל חשבוניות בעודף בקולחין וחשבוניות בחוסר בתמיכות בספקי מים, והוא מבקש – מאחר שתקצבנו בתמיכות לפי הצפי הראשוני שלנו, בתמיכות בספקי מים בעודף ובקולחין בחוסר – הם ביקשו להעביר כדי שהם יוכלו לבצע עד סוף שנה את הכסף. 

<היו"ר משה גפני:>
עוד שאלות? מי בעד אישור?
<סתיו שפיר (המחנה הציוני):>
כן, יש דבר אחד.

<היו"ר משה גפני:>
בבקשה.

<סתיו שפיר (המחנה הציוני):>
הבנתי בישיבה בוועדת שקיפות שישנם עוד כמה יישובים בארץ שאין בהם בכלל מערכות ביוב, ולא קיבלתי את התשובה של המשרד מתי כן מתכוונים להכניס לשם מערכות של ביוב. 

<רעיה עדני:>
הביוב לא מגיע בפנייה הזאת, מדובר בתשתיות קולחין. תשתיות קולחין הן תשתיות רק אחרי הטיפול במים, הם נועדו לשימושים חקלאיים, לקחת את המים אחרי הטיהור שלהם ולהעביר. 

<סתיו שפיר (המחנה הציוני):>
אבל זה תחת המשרד.
<רעיה עדני:>
זה אכן תחת רשות המים.

<סתיו שפיר (המחנה הציוני):>
אני מבקשת תשובה לשאלה הזאת.

<רעיה עדני:>
אני לא יודעת, אני יכולה להגיד לך שאנחנו מתקצבים בתקציבים הולכים וגוברים את ההשקעה בתשתית ויש לנו כוונה, הביוב בארץ הוא באחוזים מאוד מאוד גבוהים, מעל 95%. יש כמה יישובים - - -
<סתיו שפיר (המחנה הציוני):>
שבחלק מהיישובים הערביים אין ביוב בכלל. 

<רעיה עדני:>
רשות המים פועלת במרץ בשביל לקדם את התוכניות האלה, ואנחנו מתקצבים את זה באופן ייחודי. אנחנו נותנים לזה - - - 

<סתיו שפיר (המחנה הציוני):>
אז אני מבקשת ממך, שמעתי את התשובות האלה בשבוע שעבר, אני מבקשת, יש חמישה יישובים כאלה שפשוט אין בהם ביוב, פשוט אין. 

<רעיה עדני:>
אני אבדוק איפה התוכניות. 

<סתיו שפיר (המחנה הציוני):>
אני מבקשת פירוט על מתי יותקנו ביישובים האלו מערכות ביוב.

<רעיה עדני:>
אין בעיה להעביר את זה. 

<היו"ר משה גפני:>
מי בעד אישור הפנייה? ירים את ידו. מי נגד?
הצבעה
בעד – רוב
נגד – מיעוט
נמנעים – אין
פנייה מס' 456 אושרה.
<היו"ר משה גפני:>
הפנייה אושרה.
<היו"ר משה גפני:>
457 עד 458, משרד הבריאות. בנפרד, זה שניים שהגיעו היום. 

<סתיו שפיר (המחנה הציוני):>
גפני, זאת העברה שאנחנו חייבים לעשות בירורים כדי להבין מהי, באמת, ההעברה פה של משרד הבריאות.

<היו"ר משה גפני:>
תשאלי. אני נותן לך את כל הזמן שבעולם.

<סתיו שפיר (המחנה הציוני):>
לא, אבל בירורים מקדימים, זה לא רק לשאלות פה בוועדה. כדי שנדע מה לשאול את פקידי האוצר אנחנו צריכים רקע על הנושא הזה. 

<היו"ר משה גפני:>
מי מסביר? אין מי שיסביר את זה? 

<מיקי רוזנטל (המחנה הציוני):>
אין הצעה.

<היו"ר משה גפני:>
אני עושה הפסקה עשר דקות, שיבוא מישהו להסביר.
<(הישיבה נפסקה בשעה 12:39 ונתחדשה בשעה 12:55.)>
<היו"ר משה גפני:>
אני פותח את הישיבה. רוויזיות, בבקשה. 

<יהודה גליק (הליכוד):>
יש לנו?
<היו"ר משה גפני:>
בבקשה.

<מיקי רוזנטל (המחנה הציוני):>
יש פה עוד אחת של כולנו. איפה הבית היהודי?

<יהודה גליק (הליכוד):>
אבל בני פה.

<טמיר כהן:>
בתחום אנרגיה ומים, פניות 317 עד 323.

<היו"ר משה גפני:>
מי בעד הרוויזיה? מי נגדה?
הצבעה

בעד – מיעוט
נגד – רוב
נמנעים – אין

הרוויזיה לא נתקבלה. 

<היו"ר משה גפני:>
לא התקבלה.
<טמיר כהן:>
רשויות מקומיות, פנים, פניות מס' 438 עד 440.
<היו"ר משה גפני:>
מי בעד הרוויזיה? מי נגדה?
הצבעה

בעד – מיעוט
נגד – רוב
נמנעים – אין

הרוויזיה לא נתקבלה. 

<היו"ר משה גפני:>
לא התקבלה.
<טמיר כהן:>
הוצאות פיתוח אחרות, פניות 313 עד 316.

<היו"ר משה גפני:>
מי בעד? מי נגד? 
הצבעה

בעד – מיעוט
נגד – רוב
נמנעים – אין

הרוויזיה לא נתקבלה. 

<היו"ר משה גפני:>
לא התקבלה.

<טמיר כהן:>
באותו מקבץ, פנייה מס' 400.

<היו"ר משה גפני:>
מי בעד? מי נגד?

הצבעה

בעד – מיעוט
נגד – רוב
נמנעים – אין

הרוויזיה לא נתקבלה. 

<היו"ר משה גפני:>
לא התקבלה.

<טמיר כהן:>
באותו מקבץ, פנייה מס' 400.

<היו"ר משה גפני:>
מי בעד? מי נגד?

הצבעה

בעד – מיעוט
נגד – רוב
נמנעים – אין

הרוויזיה לא נתקבלה. 

<היו"ר משה גפני:>
לא התקבלה.

<מיקי רוזנטל (המחנה הציוני):>
תנו לנו אחת. מה? אחת.
<טמיר כהן:>
במקבץ מפעלי משרד ראש הממשלה ומשרד האוצר, פנייה מס' 245.
<היו"ר משה גפני:>
מי בעד? מי נגד?
הצבעה

בעד – מיעוט
נגד – רוב
נמנעים – אין

הרוויזיה לא נתקבלה. 

<היו"ר משה גפני:>
לא התקבלה.

<טמיר כהן:>
יש לנו עוד רוויזיה אחת שהזמן שלה להגיע - - -
<היו"ר משה גפני:>
כמה זמן?

<טמיר כהן:>
עוד שבע דקות. 

<היו"ר משה גפני:>
עוד שבע דקות, אז אני מבקש לקבל אישור להמשך הדיון. 

<מיקי רוזנטל (המחנה הציוני):>
בשבע דקות אפשר לגנוב מטוס. 

<היו"ר משה גפני:>
ביקשנו, עוד לא קיבלנו תשובה. אני צריך רבע שעה, 20 דקות. הבריאות, מי רוצה להסביר? 

<רעיה עדני:>
אני אציג. הפנייה נועדה לתקצב סך של 109 מיליון ש"ח לטובת העברה באבן דרך בהסכם "אסותא" באשדוד. הושלמה אבן דרך לקראת פתיחת בית-החולים בשנת 2017. המקורות של הפנייה הם מתוך תקציב הבינוי של משרד הבריאות בחלקו. כל מיני התחייבויות שנותרות בעינן, אבל קצב התשלומים שלהם היה נמוך מהמצופה, ולכן התשלומים יבוצעו ב-2017, והיה ניתן להסיט את הכסף משם לטובת "אסותא" באשדוד. חלק מהתקציב השוטף של משרד הבריאות, שוב, בגין תמיכות בקופות-חולים, התמיכות נמוכות מהצפי, ולכן ניתן להעביר את הכסף לטובת תשלום אבן הדרך ב"אסותא" באשדוד. 

<היו"ר משה גפני:>
שאלות לפנייה על "אסותא". זה היה קודם, רק לא היה מי שיסביר, אז לא דנו בזה.
<סתיו שפיר (המחנה הציוני):>
יש פה הרבה מאוד סעיפים.
<מיקי רוזנטל (המחנה הציוני):>
לא הבנתי.
<היו"ר משה גפני:>
פנייה מס' 457 עד 458, שתי פניות שהגיעו היום. הפנייה הזאת היא פנייה של הסכם עם בית-החולים "אסותא" באשדוד.
<מיקי רוזנטל (המחנה הציוני):>
יש עודף כסף? לא הבנתי. אני מודה שלא הקשבתי, אני מצטער.

<מנואל טרכטנברג (המחנה הציוני):>
באיזה עמוד זה?

<טמיר כהן:>
זה בחוברת הדקה בעמ' 9.

<היו"ר משה גפני:>
יש חוברת דקה, יש שתי פניות שם. הפנייה השנייה היא פנייה של משרד הבריאות שמיועדת ליישום ההסכם עם בית-החולים "אסותא" באשדוד. בבקשה, אני נותן לכם זמן לבדוק את זה עוד פעם. 

<מיקי רוזנטל (המחנה הציוני):>
אז מה נאמר על זה?
<סתיו שפיר (המחנה הציוני):>
תגידו, למה היא עוברת עכשיו?
<רעיה עדני:>
שוב, זה אבן דרך בגין ביצוע בפועל בבית-החולים. אבן הדרך הזאת הייתה צפויה להיות ב-2017, היא הוקדמה, יש אבני ביצוע אחרות שהתאחרו קצת. עכשיו אנחנו מתאימים לקראת סוף שנה את אבני הדרך שאפשר לשלם.
<סתיו שפיר (המחנה הציוני):>
למה התאחרו?
<רעיה עדני:>
זה אוסף של הרבה מאוד סיבות.
<סתיו שפיר (המחנה הציוני):>
מה הסיבות?

<רעיה עדני:>
יש כל מיני סיבות, איחור של קבלים, בעיות סטטוטוריות, אלו כל מיני פרויקטים בבינוי וגם תשלומים בתמיכות בקופות-חולים שזה בגין הביצועים בפועל. לפי התוכניות של כל קופת-חולים, תוכניות - - - 

<סתיו שפיר (המחנה הציוני):>
תראי, התוכנית של תמיכה בארגונים רפואיים, לפחות מהנתונים שיש פה בטבלאות שלכם, תוכנית מאוד מוזרה, כי אין שום קשר בין התקציב המקורי לעל שינוייו לביצוע. פשוט זה כאילו שמסתכלים על שלושה מספרים שמגיעים משלושה עולמות נפרדים כשמסתכלים על הנתונים האלה.
<רעיה עדני:>
בתמיכות בקופות-חולים מאוד מאוד קשה לחזות את הביצוע בגלל שמדובר בצריכה של שירותים בפועל. קופות-החולים מקבלות תמיכות בהתאם לצריכת השירותים בפועל, שירותי הבריאות בקהילה ושירותי הבריאות בבתי-החולים שבבעלות קופות-החולים.

<סתיו שפיר (המחנה הציוני):>
אז לפי מה אתם מתכננים? המספר שקיבלנו בתקציב המדינה, מה הוא אומר? מה התכנון שם? 

<רעיה עדני:>
יש מודל שמנסה לצפות גם לפי קצב ביצועי העבר וגם לפי - - -

<קריאות:>
- - -

<סתיו שפיר (המחנה הציוני):>
ששש, אי-אפשר לשמוע. רגע, אי-אפשר לשמוע אותה, זה לא מכובד כלפי הנציגים של המשרד.

<רעיה עדני:>
יש מודל כלכלי, שעושים במשרד האוצר בתיאום עם משרד הבריאות, שמנסה לחזות את האופן שבו יבוצעו השירותים. 

<סתיו שפיר (המחנה הציוני):>
המודל זה, אם אני מסתכלת אחורה, ואחורה אני מתכוונת ממש ל-2008, אם יש פה מודל כלכלי הוא לא עובד, כי אתם לא מצליחים לחזות.
<רעיה עדני:>
מאוד קשה לחזות. שוב, מדובר באוסף של הרבה מאוד פעולות.
<סתיו שפיר (המחנה הציוני):>
אבל היה אפשר לדמיין שיהיה שיפור משנה לשנה.
<רעיה עדני:>
מאוד קשה לחזות בגלל שגם הסל משתנה כל הזמן וגם הצרכים משתנים. יש פשוט כל כך הרבה משתנים במודל. יש מודלים שאנחנו צריכים לטייב, אין ספק. 

<סתיו שפיר (המחנה הציוני):>
תראי, אני גם אגיד לך את זה אחרת. אם התקציב – ותלכי אחורה – 2008, התקציב עומד על 196 מיליון שקלים בעל שינוייו אחרי שהוספתם לו 90 מיליון שקל, אבל אז אתם מבצעים רק 98 מיליון שקלים, הכסף הזה היה ראוי שהוא יצטבר לתקציב הבא. אבל לא, בתקציב הבא זה יורד ל-100 מיליון שקלים ואתם מבצעים רק 97. אין שום קשר. כשאתם מעבירים עודפים הם לא מצטברים פה אחר כך בתקציב כתוספת, לא, זה יורד.
<היו"ר משה גפני:>
תשובה.

<רעיה עדני:>
יש סוגי פעולות שיש בהם צבירה של עודפים. תמיכות בקופות-חולים הן לא סוג ההתקשרויות הלאה, הן לא ארוכות טווח, הן בהתאם לביצוע בפועל, ולכן את לא מגלגלת - - -
<סתיו שפיר (המחנה הציוני):>
שמעתי את כל זה. או שאת לא מקשיבה לי או שיש לך ליקוי הבנה.

<רעיה עדני:>
אני מקשיבה. את מדברת על תקציב מ-2008, מדובר בשמונה שנים אחורה, אז מאוד קשה לי לענות על דברים שהיו לפני שמונה שנים.
<סתיו שפיר (המחנה הציוני):>
זה לא מה שאני אומרת. 
<היו"ר משה גפני:>
אוקיי, סתיו, זה מה שהיא יודעת להגיד, מה אפשר לעשות?
<סתיו שפיר (המחנה הציוני):>
אז שיביאו לפה מישהו שיכול להסביר את זה, כי יש פה בעיה. היא אומרת שיש נוסחה כלכלית שלפיה אנחנו בונים את התקציב. 
<היו"ר משה גפני:>
כן, נכון.
<סתיו שפיר (המחנה הציוני):>
הנוסחה לא עובדת. תסתכל פה על הטבלה - - -
<היו"ר משה גפני:>
את רוצה שגם אני עכשיו יתחיל עם מחשבים? 
<סתיו שפיר (המחנה הציוני):>
בטח.

<היו"ר משה גפני:>
עוד לא.
<סתיו שפיר (המחנה הציוני):>
תסתכל, זה מצוין בזה, המספרים לא מסתדרים. 

<היו"ר משה גפני:>
אני מבקש תשובה בכתב על השאלות של סתיו שפיר. מי בעד אישור הפניות? ירים את ידו.
הצבעה

בעד – רוב
נגד – מיעוט
נמנעים – אין
פניות מס' 458-457 אושרו.
<היו"ר משה גפני:>
הפניות אושרו. 
<מכלוף מיקי זוהר (הליכוד):>
למה אנחנו בעד?
<היו"ר משה גפני:>
לא יודע. אני מבקש שתעבירי את התשובות למה שסתיו שפיר אומרת, היא שואלת שאלות רציניות.
<מכלוף מיקי זוהר (הליכוד):>
איפה אלי כהן?
<קריאה:>
הלך להתראיין.
<היו"ר משה גפני:>
מי שלא יבוא שלא יבוא. בסדר, שזה ייפול.

<מיקי רוזנטל (המחנה הציוני):>
הלוואי.

<היו"ר משה גפני:>
בעקבות הדרישה של האופוזיציה, את צודקת, אמרתי שלא יכול להיות דבר כזה שנעביר את הכול במין מהירות כזאת בגלל שיש לזה גם הצדקה, ונצטרך להצביע על פנייה של ראש הממשלה, כולל המטוס. אמרתי שאני לא מביא את זה אם הם לא מפצלים. הם פיצלו.
<מיקי רוזנטל (המחנה הציוני):>
הם הטיסו את זה במטוס.

<היו"ר משה גפני:>
הטיסו את זה במטוס.

<מיקי רוזנטל (המחנה הציוני):>
עוד לא הייתה פנייה, וזה הגיע במהירות כזאת.
<היו"ר משה גפני:>
אתה עוד לא ראית מה היה לי. בסדר, אבל לא משנה, אני לא מתלונן.
<מיקי רוזנטל (המחנה הציוני):>
אני בטוח שעשו לך את המוות.

<היו"ר משה גפני:>
לא מתלונן, הכול בסדר. יש פנייה.

<מיקי רוזנטל (המחנה הציוני):>
כשזה נוגע למטוס שלו אין מעצורים.

<היו"ר משה גפני:>
יש פנייה. איפה זה?
<סתיו שפיר (המחנה הציוני):>
גפני, רק יש לי הצעה קצרה לסדר.
<היו"ר משה גפני:>
זה המטוס? אני לא רואה, אין ציור של המטוס? כלום?
<סתיו שפיר (המחנה הציוני):>
גפני, אם אפשר רק בקשה קצרה.

<היו"ר משה גפני:>
כן.

<סתיו שפיר (המחנה הציוני):>
גם עכשיו אין בוועדה ייעוץ משפטי, אבל אני רוצה להפנות אליך שאלה. בחוק יסודות התקציב כתוב ש"הודעה לוועדה או בקשה למתן אישורה לפי סעיפים 11 עד 13 תוגש לא יאוחר מחודש ימים לפני תום שנת הכספים, אך רשאית הוועדה, במקרים מיוחדים", לדחות הגשתה. 

תראה, אי-אפשר לקרוא לזה מקרה מיוחד. עשרות של העברות תקציביות, מעל מחצית מההעברות התקציביות באותה שנה זה לא מקרה מיוחד.
<היו"ר משה גפני:>
סתיו, אני לא מתווכח אתך, אני גם לא רוצה שנגיע לוויכוח בעניין הזה.
<סתיו שפיר (המחנה הציוני):>
אני רק מעבירה את מה שכתוב בחוק.

<היו"ר משה גפני:>
אם יהיה מצב שבו יתברר שמבחינה חוקית ההעברות האלה הן לא חוקיות אז הן לא חוקיות, אז לא אני אשם. אבל אם ההעברות חוקיות, אני לא רוצה שהוועדה תהיה זאת שעוצרת את המדינה. לא רוצה את זה. מס' פנייה לוועדה 466 עד 467.

<סתיו שפיר (המחנה הציוני):>
הוועדה צריכה לדרוש ממשרד האוצר - - -
<מיקי רוזנטל (המחנה הציוני):>
אתם כל הזמן שולחים אותנו לבג"ץ?

<היו"ר משה גפני:>
לא, זה לא בג"ץ.

<סתיו שפיר (המחנה הציוני):>
זו בעיה.

<היו"ר משה גפני:>
בג"ץ לא יעשה פה כלום.

<מיקי רוזנטל (המחנה הציוני):>
אין דרך להידבר על הדברים האלה?
<סתיו שפיר (המחנה הציוני):>
זה בדיוק בג"ץ, מדובר בבג"ץ.

<היו"ר משה גפני:>
466 עד 467, מי מסביר את ההעברה הזאת? בבקשה, דרורית.

<סתיו שפיר (המחנה הציוני):>
משרד האוצר פשוט יכול לעשות ככל העולה על רוחו.

<דרורית שטייניץ:>
מדובר בתקצוב מזומנים לפרויקט לרכישת מטוס לראשי מדינה בהתאם להמלצת גולדברג. הפרויקט נידון בוועדת החוץ והביטחון. 
<סתיו שפיר (המחנה הציוני):>
תגידי, לאן ראש הממשלה רוצה לטוס עכשיו כשהוא מחרים את כולם?
<היו"ר משה גפני:>
רגע, סתיו.

<מיקי רוזנטל (המחנה הציוני):>
ניתקנו את היחסים עם כולם, לא צריך מטוס, זה משנה את התמונה. 

<סתיו שפיר (המחנה הציוני):>
לאן הוא רוצה לטוס?

<היו"ר משה גפני:>
סתיו.

<מיקי רוזנטל (המחנה הציוני):>
אבל זה משנה את התמונה. 

<היו"ר משה גפני:>
דרורית, לא לענות לאף אחד. תסבירי בבקשה מה שמותר לך. מה שאסור, יש שם גם דברים ביטחוניים.
<מיקי רוזנטל (המחנה הציוני):>
זה מטוס נוזף שם.

<היו"ר משה גפני:>
נוזף, כן.

<מיקי רוזנטל (המחנה הציוני):>
הוא נוזף בכל ראשי המדינות. הוא טס ונוזף, זו בדיחה של טרכטנברג.
<היו"ר משה גפני:>
בבקשה, דרורית.

<דרורית שטייניץ:>
בשל הרגישות של הפרויקט בהיבטים בטיחותיים וביטחוניים אנחנו לא יכולים לתת פרטים. הנושא נידון בוועדת שרים לענייני ביטחון.
<היו"ר משה גפני:>
לא משנה. מה את יכולה להסביר על הפרויקט עצמו שמותר? 

<דרורית שטייניץ:>
הפנייה כרגע מדברת על העברת תשלום ראשוני של 178 מיליון שקלים למשרד הביטחון. 
<מיקי רוזנטל (המחנה הציוני):>
המטוס כבר בארץ, נכון? כבר עובדים עליו, אני מכיר את זה שעושה את חדר השינה.
<סתיו שפיר (המחנה הציוני):>
לאיזה מדינות עוד ראש הממשלה מעונין לנסוע אחרי שהוא ניתק את היחסים אתם? שאלה.
<היו"ר משה גפני:>
דרורית, תודה רבה. התייחסות?

<מיקי רוזנטל (המחנה הציוני):>
המטוס בארץ או לא? זאת שאלה.
<היו"ר משה גפני:>
אני לא יודע.

<סתיו שפיר (המחנה הציוני):>
ראש הממשלה אתמול הודיע שאסור לנהל יחסים עם כל המדינות שהצביעו בעד החלטת מועצת הביטחון של האו"ם.
<קריאות:>
- - -

<סתיו שפיר (המחנה הציוני):>
באיזה מדינות עוד הוא רוצה לבקר אחרי שהוא ניתק את היחסים עם כולם?

<היו"ר משה גפני:>
גיאורגיה. 

<סתיו שפיר (המחנה הציוני):>
נשמע כמו בזבוז כסף. אם זה כל כך מעט ביקורים כבר עדיף לנוע במטוס נוסעים. 

<היו"ר משה גפני:>
אולי ניסע אתו לטיולים? 

<מיכאל מלכיאלי (ש"ס):>
בשמי הארץ.
<סתיו שפיר (המחנה הציוני):>
אני לא מעוניינת.

<מנואל טרכטנברג (המחנה הציוני):>
לגיבוש.

<מיקי רוזנטל (המחנה הציוני):>
אפשר להפוך אותו ל"סופרטנקר". תשמע, יש לי מלא הצעות טובות.
<היו"ר משה גפני:>
רבותי, מי בעד אישור הפניות? ירים את ידו.

<מיקי רוזנטל (המחנה הציוני):>
אל תרימו יד. אל תרימו יד.

<סתיו שפיר (המחנה הציוני):>
מה, אתם מצביעים בעד זה?

<היו"ר משה גפני:>
מי בעד אישור הפניות? ירים את ידו. 

<מיקי רוזנטל (המחנה הציוני):>
זה יירשם עליכם לדיראון עולם. אנחנו נגד. להצביע נגד.
<היו"ר משה גפני:>
מי נגד? 
הצבעה

בעד – 4
נגד – 3
נמנעים – אין
פנייה מס' 467-466 אושרה.
<היו"ר משה גפני:>
הפניות אושרו.
<סתיו שפיר (המחנה הציוני):>
רוויזיה.

<מיקי רוזנטל (המחנה הציוני):>
- - -

<בצלאל סמוטריץ (הבית היהודי):>
מיקי, לכם אף פעם לא היה ראש ממשלה - - - 

<מיקי רוזנטל (המחנה הציוני):>
אל תדאג, אתה עוד תרצה להצטרף לקואליציה, תזכור מה שאמרתי. 
<היו"ר משה גפני:>
אנחנו עוברים ל-325 עד 333. 465, רבותי, זה יתרת הפניות של משרד ראש הממשלה שפוצלו מהמטוס. דרורית, בבקשה.
<דרורית שטייניץ:>
הפנייה בעצם הוסברה אתמול.
<היו"ר משה גפני:>
אה, הוסברה אתמול. הפנייה הזאת הוסברה אתמול.
<סתיו שפיר (המחנה הציוני):>
אבל לא לאותם חברי כנסת. מה, אתם לא רוצים לשמוע מה יש בפנייה? אל תצביעו.
<היו"ר משה גפני:>
מי בעד אישור הפניות? ירים את ידו. מי נגד? 

הצבעה

בעד – רוב
נגד – מיעוט
נמנעים – אין
פניות מס' 333-325, 465 אושרו.
<היו"ר משה גפני:>
הפניות אושרו.
<סתיו שפיר (המחנה הציוני):>
אם עושים הצבעות על אוטומט אפשר לשים פה מכונה של חברי כנסת, לא צריך להצביע.
<היו"ר משה גפני:>
רגע, יש רוויזיה על זה?

<קריאה:>
כן.

<מיקי רוזנטל (המחנה הציוני):>
תבקשו רחמים. 

<סתיו שפיר (המחנה הציוני):>
אולי המטוס גם יכול להצביע במקום הח"כים. 

<היו"ר משה גפני:>
על המטוס יש רוויזיה.

<טמיר כהן:>
אבל אפשר להצביע על הרוויזיה של הודעה 26-009.
<מיקי רוזנטל (המחנה הציוני):>
של המסוק.

<היו"ר משה גפני:>
מי בעד אישור הרוויזיה? ירים את ידו. מי נגד?
הצבעה

בעד – מיעוט
נגד – רוב
נמנעים – אין
הרוויזיה לא נתקבלה.
<היו"ר משה גפני:>
הרוויזיה לא התקבלה. מה עוד נשאר? הרוויזיה על המטוס. אני מבקש אישור מיושב-ראש הכנסת להצביע על הרוויזיה נניח בעוד שעה.
<מיקי רוזנטל (המחנה הציוני):>
במליאה.

<היו"ר משה גפני:>
מה סוכם לגבי המטוס?

<סתיו שפיר (המחנה הציוני):>
אפשר להעביר את זה לדיון במליאה ונצביע כולם.
<בצלאל סמוטריץ (הבית היהודי):>
זהו, נגמר העסק? שיהיה לכם חנוכה שמח. למה לא הבאנו סופגניות?
<קריאות:>
- - -

<היו"ר משה גפני:>
אני צריך להצביע. רבותי, שלא תהיה אי הבנה, אני מבקש ממנהל הוועדה לבקש מיושב-ראש הכנסת להצביע על הרוויזיה בעוד שעה, כלומר, ב-14:10.
<מיקי רוזנטל (המחנה הציוני):>
אם הוא לא מסכים אין מטוס. 

<היו"ר משה גפני:>
אין מטוס. תודה רבה. הפסקה עד 14:10.
<(הישיבה נפסקה בשעה 13:09 ונתחדשה בשעה 14:13.)>
<היו"ר משה גפני:>
שלום, אני מחדש את הישיבה של ועדת הכספים. יש בקשה לרוויזיה, על איזה מספר?

<טמיר כהן:>
מגישת הרוויזיה לא פה.
<היו"ר משה גפני:>
מגישת הרוויזיה לא פה?

<דרורית שטייניץ:>
לא.

<היו"ר משה גפני:>
הרוויזיה לא התקבלה מכיוון - - -

<טמיר כהן:>
רק שנייה, היו שתי בקשות רוויזיה – אחת 04-031, והשנייה ל-46-467, אבל על השנייה אולי כדאי להצביע כי הם יגישו אולי עוד.

<היו"ר משה גפני:>
מי בעד הרוויזיה? ירים את ידו. מי נגד?

הצבעה

נגד – פה אחד
הרוויזיה לא נתקבלה.
<היו"ר משה גפני:>
הרוויזיה לא התקבלה. עוד משהו?
<טמיר כהן:>
תצביע גם על 04-031.

<היו"ר משה גפני:>
מי בעד הרוויזיה? מי נגד? 

הצבעה

נגד – פה אחד
הרוויזיה לא נתקבלה.
<היו"ר משה גפני:>
הרוויזיה לא התקבלה. הישיבה נעולה. תודה רבה.
הישיבה ננעלה בשעה 14:14.

